
DOCTRINA MARIANA LEONIS XIil. 


PROGEMIUM. 


Inter Romanos Pontifices, qui Sede m Romanam re- 
centius illustrarunt, Leo XIII proculdubio locum oc- 
cupat eminentissimum. Diuturno temporis spatio, ab 
anno 1878 usque ad annum 1903, Ecclesiam moderatus 
est, afgue numquam satis aestimandum exercuit in- 
fluxum, non tantum in populum christianum, sed et 
in orbem universum, neque tantum in coaetaneos, sed 
et in futuras generationes. 

Magnum quid est atque admirationem movens quod 
aliguis 'Pontifex quoad quoddam determinatum ob- 
jectum praeclara faciat ; maximum est atque omni ad- 
miratione nostra dignum, quod de re diversissima glo- 
riosa agat : hoc autem fecit Leo XIII, ex quo ejus me- 
moriam historia aeternaliter servabit (1). Vir maxi- 
mi ingenii, perspiciebat morbos quibus mundus afflicta- 
batur, calamitates quae populos suae curae commissos 
premebant, atque convenientia medicamenta et remedia 
opportuna praescripsit atque paravit. In omnibus etiam 
perturbatissimis vicissitudinibus ipse, verus Christi Vi- 
carius atque Pastor Supremus, subditis separatisque di- 
rectionem dedit viamque monstravit, quae ad salutem 
ducerent. Individui ac societates, Ecclesia et orbis to- 
tus de luce in obscuratis doctrinis et opinionibus ipsi 


(1) Cfr. Mgr. de T’Serclaes, Le Pape Léon XIII, Paris-Lille; 
1894, 


debitores sunt. Inter multos gloriae titulos, propter quos 
a saeculis laudabitur, ex quibus simul patet mirabilis 
ipsius atque multiformis activitas, sufficiat rememorare 
ea quae scripsit ordinavitque de quaestione sociali, de 
philosophia S. Thomae, de studio S. Scripturae, de re- 
gressu Ecclesiarum dissidentium, de relatione inter Ec- 
clesiam et Statum etc. etc. : quae in omnium adhuc me- 
moria sunt, guaeque omnia referre longius esset. 

Sed jam titulis illis adjungendus est alius, ex his ni- 
mirum quae egit in campo Mariologiae. Norunt omnes 
guam praeclarissima hujus Pontificis fuerint promerita 
in augenda et extendenda christianorum erga Deiparam 
devotione ; minus saepius notum est quanta ad ampli- 
ficandam augendamque scientiam Marianam contule- 
rit. Hoc Leonis XIII munus in lucem clariorem ponere 
erit objectum hujus nostri opusculi. 

In quibusvis reipublicae, tam civilis quam ecclesias- 
ticae, angustiis ac necessitatibus remedium auxiliumque 
a potentissima Dei Matre exspectans, hortabatur, idque 
progredientibus annis cum instantia atque vehementia 
semper crescentibus, catholicos omnes, uf munimen 
efficacissimum contra hostium impetus, quibus urgeba- 
tur Ecclesia sive intrinsecus sive extrinsecus, a Beatis- 
suma Virgine precarentur. Ex hac Papae pietate ac fidu- 
cia ortum habuerunt frequentes illae eaeque pulcherri- 
mae Encyclicae Litterae de Rosario mariali, quam de- 
votionem mirifice ipsum in Ecclesia promoyisse omni- 
bus notum est. Haec autem documenta, quae numero 
exsuperant alia omnia quae Leo XIII de aliis argumen- 
tis conscripsit, quae pondere ac momento aliis quibus- 
vis aequalia sunt, nullus adhuc hodie legit quin uber- 
rimos percipiat fructus, quin erga Leonem XIII vivi- 
dissimos admirationis sensus concipiat. 

Has Encyclicas et quaedam alia documenta in qui- 
bus altissimam de B. Virgine doctrinam protulit in 

praesenti opusculo inspicientes, suscepimus exinde col- 
ligere atgque plus minusve systematice proponere quae 
ad Mariologiam, et signanter ad munus B. Virginis 
erga homines spectant, quibus manifestum fiat quan- 
tum Leo XIII contulerit progressui scientiae de B. Vir- 
gine, gualem inde a suo pontificatu usque ad diem ho- 
diernum in Ecclesia eiflorescere visum fuit. 

Huic nostrae elucubrationi generalia quaedam prae- 
mittimus, Misit Papa, ab anno 1883 ad annum 1898, 
de Rosarii devotione non minus quam decem Encyeli- 
cas “ad Patriarchas, Primates, Archiepiscopos, Epis- 
copos, aliosque locorum Ordinarios, pacem et commu- 
nionem cum Romana Sede habentes”’. Series horum 
documentorum chronologice sic ordinatur : 

Supremi Apostolatus, die 1a Sept. 1883, 

Superiore anno, 30 Aug. 1884, 

Octobri mense, 22 Sept. 1891, 

Magnae Dei Matris, 7 Sept. 1892, 

Laetitiae Sanctae, 8 Sept. 1893, 

Jucunda semper, 8 Sept. 1894, 

Adjutricem populi, 5 Sept. 1895, 

Fidentem piumque, 20 Sept. 1896, 

Augustissimae Virginis, 12 Sept. 1897, 

Diuturni temporis, 5 Sept. 1898. 

Huic seriei addi possunt : 

Litterae aposiolicae Parta humano generi,8 Sept. 
1901, de consecratione novi templi Beatae Mariae Vir- 
ginis a ‘Sacratissimo Rosario ad oppidum Lourdes in 
Gallia ; Constitutio Ubi primum, 2 Oct. 1898, de legi- 
bus ac privilegiis Sodalitatis Sanctissimi Rosarii ; Ency- 
clica Quanquam pluries, 15 Aug. 1889, de patrocinio 
S. Josephi et Beatissimae Virginis ; Epistola Apostolica 
ad Anglos Amantissimae voluntatis, 14 Aprilis 1895. 

Ex his itaque epistolis, quae tantos doctrinae thesau- 
ros continent uf tamquam vera aurifodina pro theo- 

logia Mariana appareant, conabimur ea quae sparsa ac 
divisa prostant, synthetice proponere. Opusculum se- 
quenti modo ordinavimus : in duas partes illud distri- 
buimus, guarum prior ipsam doctrinam exponet, altera 
vero testimonia ipsa referet quae in documentis Leoni- 
nis ad Mariologiam pertinent. : 

Talis opusculi summa utilitas per se clara est ; con- 
ferre enim natum est ad ampliorem diffusionem doc- 
trinae theologicae de Beatissima Virgine, quam tam 
profunde Leo XIII nos edocuit. Qui in his documentis 
dectrinam quaerit, e purissimo sane fonte eam hauriet. 
Quia tamen non omnes haec pretiosissima documenta 
commode prae manibus habere possunt, quia etiam pro 
his gui ea prae manibus habent textus doctrina prae- 
gnantes sparsi leguntur, ideo sub titulis alphabetice 
ordinatis colligenda suscepimus in posteriori parte 
praecipua quae ad Mariologiam spectant. Quibus ta- 
men addenda judicavimus quae etiam a subsequentibus 
Pontificibus de eodem argumento solemniter fuerunt 
prolata. Et de hoc etiam lectorem moneri hic volumus, 
alteram hanc hujus opusculi partem ordinantes nos non 
tantum intendisse commodum et utilitatem quae pro 
scientia Mariologiae inde possent provenire, sed in- 
super quae devotioni ac vitae asceticae prodesse pos- 
sent ; qguapropter multa proposuimus testimonia, prae- 
ter stricte theologica, quae ad devotionem et cultum 
erga B. Virginem faciunt. Hoc modo altera hujus opus- 
culi pars ut enchiridion quoddam mariale poterit con- 
siderari, quod, pro studio Mariologiae atque etiam pro 
concionibus, utilissimum fore apparet. 

Faxit B. Virgo ut opusculum tale in multorum ma- 
nus veniat ingentesque doctrinae ac pietatis fructus 
pariat ! 


PARS PRIOR. 


DOCTRINA () 


CAPUT I, 


De preedestinatione B. M. Virginis 
ac de ejus Maternitate divina, 
tum in se tum ut fundamento prerogativarum 
ipsius. 


Exposituri munus quo B, Virgo inter Deum et homi- 
nes in ceconomia salutis fungitur, opportunum judica- 
vimus praemittere generalia quaedam ex doctrina a 
Leone XIII proposita de Maria ut est Mater Dei. Quae- 
dam inde dicenda occurrunt de _ praedestinatione 
B. Virginis ejusque divina Maternitate; haec deinde 
consideranda rursus erit tum quoad excellentiam 
suam, tum quoad praecipua quae cum ea connectuntur. 


Praedestinatio. — Praedestinavit Deus Mariam ut 
Mater Verbi fieret humanam carnem assumpturi, cujus 
praedestinationis objectum fuit imprimis ipsa Materni- 
tatis divinae dignitas atque insuper omnia quae cum hac 
Maternitate, sive ut antecedentia, sive ut concomitantia, 


(1) Usi sumus in hoc opusculo conscribendo editione: Lettres 
apostoliques de S. S. Léon XIII, encycliques, brefs etc. (Paris, 
Maison de la Bonne Presse, s. d.), quae collectio septem com- 
plectitur tomos, Assignabimus tomum ac paginam tomi ubi doc- 
trina legitur. Ipsa testimonia, quorum doctrinam in priori opus- 
culj parte exponimus, conferantur in altera hujus opusculi parte. 


sive ut subsequentia connexa sunt atque ad eam ordi- 
nem habent. Adlecta itaque fuit Maria Mater Dei (2) ; 
Deus ipse eam amavit et dilexit primus, atque ita di- 
lexit, ut unam ex universitate rerum sublimius evectam 
-amplissimis ornatam muneribus sibi adjunxerit ma- 
trem (3). Eam ab aeterno ordinavit ut Mater Verbi fie- 
ret humanam carnem assumpturi ; ideoque inter omnia, 
quae essent in triplici ordine naturae, gratiae, gloriae- 
que pulcherrima, ita distinxit, ut merito eidem Ec- 
clesia verba illa tribuerit: Ego ex ore Altissimi 
prodivi, primogenita, ante omnem creaturam (Eccl, 


XXIV, 5)" (4). 


Excellentia divinae Maternitatis. — De hujus Ma- 
ternitatis divinae excellentia praeclarissima tradit 
Summus Pontifex. Per hanc in excelso dignitatis et glo- 
riae fastigio Deus ipsam collocavit (5), per hanc ipsa 
una ex universitate rerum sublimius evecta fuit (6). 
Est haec Maternitas praestantissima dignitas, qua na- 
turis creatis omnibus longissime Deipara antecellit (7). 
Imo cum emphasi quadam asserit Leo XIII : Certe ma- 
tris Dei tam in excelso dignitas est, ut nihil fieri majus 
queat (8). 

Haec eadem excellentia etiam elucet ex praestan- 
tissimis amplissimisque muneribus, quibus Deus ma- 
trem suam ornavit, et quorum haec maternitas radix 


(2) Adlecta Dei Mater; Supremi Apostolatus ; t. 1, p. 126. 

(3) Magnae Dei Matris; t,. 3, p. 138. 

(4) Augustissimae Virginis Mariae ; t. 5, p. 166. 

(5) 1b. 

(6) Magnae Dei Matris; t. 3, p. 138. 

(7) Quanquam pluries ; t. 1, p. 254, Ex hac dignitate, arguendo 
a majore ad minus, probat Leo XIII ibid. singularem S, Josephi 
dignitatem, qui maritali vinculo cum Virgine beatissima junge- 
batur. 

(8) fb.; p. 252-254, 


fuit ac ratio. Quod ut videamus, speciali modo conside- 
remus sanctitatem Mariae atque potentiam. 


Sanctitas B. M. Virginis. — Ad sanctitatem si atten- 
damus, jam audivimus Pontilicem Maternitatem divi- 
nam assignantem ut rationem cur inter omnia quae 
sunt in ordine gratiae gloriaeque pulcherrima, Deus 
distinxerit Matrem suam. 

Sanctitatem B. Virginis considerare possumus tum 
secundum ea quae positive includit, tum etiam secun- 
dum ea quae secum non patitur. De sanctitate hoc ulti- 
mo modo spectata (a quibusdam vocabulo non unde- 
quaque apto sanctitas negativa dicta), dicendum B. Vir- 
ginem nullam in se passam debilitatem naturae nos- 
trae vitiositatemque {9} Eamque fuisse primaevae la- 
bis expertem (10). Praecipue autem spectanda venit 
sanctitas priori modo considerata, secundum quod di- 
cit gratiam, meritum et gloriam ccelestem. 


Plenitudo gratiae. — De his, ac praecipue de gratiae 
plenitudine in Be Virgine, perspicua omnino atque num- 
quam satis meditanda Pontifex edocuit. Plenitudo 
gratiae in Maria fuit singularis: Eam salutamus, ita 
Leo XIII, quae gratiam apud Deum invenit, singulariter 
ab illo gratia plenam, cujus copia ad universos pro- 
flueret (11). Ratio hujus plenitudinis, qua inde ab ini- 
tio donata est plena copia a Deo, indicatur nobis, nimi- 
rum digna ut Ejus Mater existeret (12), Tanta autem 
fuit haec gratiae copia, quae in multis Virginis laudibus 
est praeclarissima, ut longe Ipsa cunctis hominum et 
angelorum ordinibus antecellat, Christo una omnino 


(9) Magnae Dei Matris; t. 3, p. 150. 
(10) Supremi Apostolatus ; t. 1, p. 216. 
(11) Jucunda semper; t. 4, p. 124. 
(12) Magnae Dei Matris; t. 3, p. 142. 


ees oar Ty yee 


proxima (13). 

Quodsi ex his quantitatem et amplitudinem gratiae 
mensurare velimus qua anima B. Virginis, propter divi- 
nam Maternitatem, insignita fuit, conferamus eam cum 
aliis omnibus gratiae subjectis, et, ad infra, longe gra- 
tiam cunctorum hominum angelorumque excedit, dum, 
ad supra, ad gratiam ipsius Christi, cui una proxima 
est, accedat. Merito exinde suam facit Papa hanc sen- 
tentiam ex Opusculo super Salut. Angelicam, quod 
S. Thomae multi tribuunt : ‘" Magnum in quolibet sanc- 
to, quod habet tantum de gratia quod sufficit ad salu- 
tem multorum : sed quando haberet tantum, quod sui- 
ficeret ad salutem omnium hominum de mundo, hoc 
esset maximum ; et hoc est in Christo et in Beata Vir- 
gine (14). 


Meritum, gloria ac potentia. —- Gratia est radix me- 
riti in hoc saeculo, gloriae in futuro, et haec ad invicem 
connectuntur, quatenus gloria meritis correspondet. 
Porro de utroque praeclara edicit S, Pontifex : B. Virgo 
ad fastigium coelestis gloriae quod dignitatem ejus cla- 
ritatemque meritorum decebat, est apud Filium as- 
sumpta (15), ac tale fastigium gloriae obtinuit, ut nemo 
alius nec homo nec angelus, quia cum ipsa nemo est 
v.rtutum promeritis conferendus (16). 


(13) 7b. 

(14) 7b. Cum doctrina hic inculcata conferatur hoc Pii X 
assertum: “ Quoniam (B, V.) universis sanctitate praestat con- 
junctioneque cum Christo...''; Ad diem illum, 2 Febr. 1904; 
Actes de Pie X, t.1; Paris, rue Bayard, 5 (s. d.), p. 80. Animad- 
verte hoc assertum universaliter sonare, atque conclude B. Vir- 
ginis sanctitatem praestare universis, non tantum distributive, 
sed et collective sumptis. 

Quoties postea Encyclica Pii X allegabitur, referetur pagina 
juxta editionem hic citatam. 

(15) Adjutricem populi; t. 4, p. 238-240. 

(16) Magnae Dei Matris; t. 3, p. 150. 

Simul Maternitas divina ut fundamentum exhibetur 
singularis B. Virginis potentiae. Adlecta Dei Mater 
tanta apud Filium gratia et potestate valet, ut majo- - 
rem nec humana nec angelica natura assecuta umquam 
sit, aut assequi possit (17). Est Deipara dignitate ac 
meritis acceptissima, longeque caelitibus sanctis omni- 
bus potentia antecellens (18). Et haec est ratio cur Eam 
invocamus : ‘‘ Eam Matrem Dei invocamus ; ex qua di- 
gnitate excelsa quid non pro nobis peccatoribus cer- 
tissime exposcat, quid non speremus in omni vita et in 
agone spiritus ultimo?” (19) Ratione hujus potentiae 
B. Virgo ut universorum Regina stellante corona prae- 


fulget (20). 


CAPUT II. 


De notionibus in generali Matris 
et Consortis Redemptoris, 
Matris hominum et Mediatricis atque de nexu 
inter haec et Maternitatem divinam. 


Triplex respectus muneris B. Virginis in oeconomia 
nostrae salutis, — Jam intimitis in hoc ac sequentibus 
capitibus inquirendum est de munere Mariae in oecono- 
mia nostrae salutis. Jamage, hoc B. Virginis munis 
ponit in ipsa diversos respectus, secundum quos diversis 
sub aspectibus apprehendi et considerari potest. Hoc 


(17) Supremi Apostolatus ; t. 1, p. 216. 
(18) Jucunda semper ; t. 4, p. 120, 
(19) 1b.; p. 126. 

(20) Fidentem piumque ; t. 5, p. 86. 

enim munus attendi potissimum potest secundum suum 
ad Christum Redemptorem respectum, et sic erit munus 
tum Maternitatis erga Redemptorem, tum Consortii 
Redemptoris. Si attendatur potissimum secundum res- 
pectum quem habet ad genus humanum, erit hoc Mariae 
munus maternitatis erga homines. Si denique attenda- 
tur sub ratione duplicis respectus, tum ad supra tum ad 
infra, ad Deum scilicet aut ad Christum et ad homines, 
erit munus Mediationis inter Deum et homines aut in- 
ter Christum et homines. Obvium inde est Deiparam 
considerare, ut capiamus ejus in oeconomia salutis mu- 
nus, tamquam Matrem Redemptoris atque Consortem, 
tamquam Matrem hominum eorumque Mediatricem. Hi 
autem muneris B, Virginis aspectus in mariologia leoni- 
na continuo obviantur ; quare breviter exponendi ve- 
niunt, 


Quae ut eadem obviantur in Consortio, Maternitate 
hominum ac Mediatione. — In his autem consideranti 
occurrunt quaedam ut diversa, quaedam ut eadem, Ut 
eadem assignamus ea per quae B. Virgo consors est 
Christi in munere salvandi homines; per haec enim 
simul est et Mater hominum et Mediatrix hominum. 

Quod sic ostenditur. Ut appareat munus Mariae 
Consortis Christi, necesse est considerare ipsum munus 
Christi : consortium enim apud B, Virginem cum dicat 
associationem muneri Christi, ex hoc et illud deter- 
minandum ac mensurandum venit. Jamvero munus 
Christi attendi potest imprimis respectu Dei Patris, 
sub quo respectu dicimus illud  glorificationem 
Dei, prout et ipse Christus testatur: “ Ego te clari- 
ficavi super terram” (1) ; attendi potest secundo res- 
pectu hominum, sub quo respectu salvatio est, secun- 


(1) Jo. XVII, 4, 

dum illud : * Ego veni ut vitam habeant, et abundantius 
habeant” (2), Exinde Mariae munus consortii muneris 
Christi erit tum glorificationis Dei, tum salvationis he- 
minum, Animadvertendum tamen tum glorificationem 
Dei, cum salvationem hominum, et in Christo et in 
B. Virgine, non esse duo in re distincta, sed esse duos 
tantum aspectus sub quibus res una ac eadem consi- 
derari potest. 

Si jam spectetur B. Virgo ut consors Christi in hujus 
munere glorificandi, non est, in rigore loquendo, 
B. Virgo Mater hominum neque Mediatrix nostra. 
Quamvis enim omnia quae in hoc Mariae munere ad 
glorificationem Dei fuerunt, simul sub alio aspectu ad 
nostram vitam supernaturalem et ad salutem hominum 
fuerunt, tamen si precise ut glorificatio spectantur, 
non dicunt influentiam in vitam nostram supernatura- 
lem -et proinde non dicunt munus Maternitatis homi- 
num, neque dicunt relationem ad duplicem terminum, 
ad Deum scilicet et ad homines, sed solum ad unum 
terminum, Deum, et proinde non dicunt munus Media- 
tricis hominum, 

Alio autem modo res se habet, si consideretur munus 
Christi prout est salvatio hominum. Prout nempe versa- 
tur hoc munus circa hominum salutem, est hoc munus 
Christi imprimis munus reconciliationis seu reparatio- 
nis seu redemptionis, uno verbo acquisitionis thesauri 
gratiarum ; est insuper munus applicationis seu distri- 
butionis hujus thesauri gratiarum. Quare toti huic mu- 
neri Christi salvandi homines, acquirendi et distri- 
buendi gratias, et associata fuit B. Virgo, quod ejus 
munus rite enuntiatur titulo Consortis Christi. Christus 
autem, inquantum hoc suo munere acquirendi ac dis- 
pensandi thesaurum gratiarum fungitur, est Medialor 


(2) 16., X, 10. 

noster ; Maria ergo, inquantum cooperatur cum Christo 
in hoc eodem opere, est Mediatrix nostra. 

Christus ulterius, quatenus munere suo fungitur Me- 
diatoris, est novus Adam, a quo vita supernaturalis et 
omnia quae hanc vitam consequuntur. Ex quo sequitur 
Mariam, quae ut Consors et Comediatrix cum Christo 
est conjuncta, hoc suo munere consortii et mediationis 
fungendo, ut novam Evam cum novo Adamo cooperari 
ad vitam nostram supernaturalem, aliis verbis esse 
Matrem nostram., 

Ex hisce habemus nos ex uno titulo et alium posse 
inferre ; si nimirum probatur B, Virginem esse Consor- 
tem Christi in opere salutis hominum, inferre possumus 
Eam esse Mediatricem, et etiam Matrem hominum. 

Identitatem quam in his tribus notionibus hucusque 
enucleavimus, dicere possumus materialem ; formaliter 
enim hi tres conceptus distinguuntur. 


Diversitas quaedam indigitatur. — Cum praefata 
tamen identitate stat etiam quaedam diversitas, quae 
in eo assignatur non tantum quod, juxta statim dicta, 
formaliter distinguantur conceptus Consortis Christi, 
Mediatricis ac Matris hominum sed etiam in eo 
quod non per omne per quod B. Virgo Mater est nos- 
tra atque Mediatrix jam sit eo ipso Consors Redemp- 
toris. Ad quod tamen notandum nos haec asserentes 
prae oculis habere notionem Consortii  strictissime 
dicti ; potest enim consortii conceptus (quod idem va- 
let de conceptu conredemptionis, prout facile apparet 
consideranti enucleationem hujus conceptus apud theo- 
logos) accipi in sensu strictiori aut latiori ; porro in ac- 
ceptione stricta, conceptus consortii supponit tum exis- 
tentiam duorum, tum associationem activitatis, quamvis 
subordinatam, in finem eumdem, Ex his liquet quosdam 
actus B. Virginis non fuisse actus Consortis in sensu 

stricto, Redemptore non jam existente, fuisse tamen 
actus Maternitatis erga homines et Mediatricis inter 
Deum et homines, quatenus per eos ad vitam gratiae et 
salutis nostram aliquid contulit et ad nos cum Deo 
conjungendos media egit. Quando inde B, Virgo acquie- 
vit in Incarnationem Redemptoris, quando concepit 
Salvatorem, per haec vero quodam sensu jam fuit Mater 
nostra, quamvis non egerit munus Consortii stricte 
dicti, per haec vero quodam sensu Mediatrix fuit homi- 
num, quamvis rursus non egerit consortem presse 
sumptam, 


Objectio. — Neque difficultatem faciunt haec Ponti- 
ficis verba : ‘* Quando enim (B. Virgo) se Deo vel ancil- 
lam ad matris officium exhibuit vel tam cum Filio in 
templo devovit, utroque ex facto jam tum consors cum 
eo exstitit laboriosae pro humani generis redemp- 
tione '' (3). Ergo, dicet quis, actus consentiendi in In- 
carnationem Redemptoris jam fuit actus Consortis. 

Responderi potest consortium stricte dictum ex parte 
B. Virginis supponere Redemptorem in humana natura 
jam subsistentem ; propterea ab instanti Incarnationis 
Christi incoepisse dicendum est consortium stricte 
sumptum. Consensus exinde in Incarnationem et 
ipsa conceptio Christi non jam fuerunt actus consortii 
stricte accepti, sed per hos B. Virgo consors est con- 
stituta, seu, ut ait Pontifex, per haec jam tunc exsti- 
tif Consors. Adde tamen quod etiam per haec consors 
potest dici, si latius terminus accipiatur. 


Confertur conceptus Matris Dei cum conceptu Con- 
sortis Christi, — Declarandus ultimo loco manet nexus 
qui intercedit inter Maternitatem Dei ex una parte et 
Consortium Christi, Maternitatem hominum et Media- 


(3) Jucunda semper; t. 4, p. 122. 


tionem ex alia. Ad haec ut respondeamus, successive 
cum conceptu Matris Dei comparandi veniunt con- 
ceptus Consortis, Matris hominum ac Mediatricis, 

Si cum conceptu Matris Dei comparetur conceptus 
Consortis Christi (maternitatem Dei considerantes 
etiam pro eo quod de facto fuit, scilicet pro maternitate 
Dei-Redemptoris), non apparet quod conceptus Consor- 
tis Redemptoris ingrediatur ipsam conceptus Matris 
Dei comprehensionem, Non enim repugnat, in alio ordi- 
ne, B, Virginem fuisse Matrem Dei Redemptoris, quin 
tamen fuisset ad munus Consortii evecta, Datur pro- 
fecto connexio inter consortium hoc et maternitatem 
divinam, quod vel eo patet quod consortii munus prae- 
supponit maternitatis divinae dignitatem ; maternitas 
divina praecedere necesse fuit atque comitari munus 
Consortis Redemptoris, Quae fuit ergo consors Christi 
simul fuit Mater Christi-Dei, sed ipsi conceptus matris 
et consortis distinguendi nobis videntur. 

Ad invicem tamen consortium et maternitas Redemp- 
toris connexa apparent : quia enim B. Virgo fuit Mater 
Dei-Redemptoris, evecta fuit ad munus consortii, et 
vicissim, quia Deus sapientissimo suo decreto statuit ab 
aeterno talem redimendi genus humanum modum a quo 
consortium quoddam non abesset, decrevit etiam sibi 
Consortem eligere, quae Maternitatis divinae excellen- 
tiam haberet. 

Et hanc in notionibus differentiam simul ac connexio- 
nem innuere videtur Leo XIII, B. Virginem quando 
nuncupat: “ Magnam Dei Matrem eamdemque repa- 
randi humani generis consortem’’ (4), In eumdem ad- 
huc sensum interpretaremur et hoc aliud Summi Ponti- 
ficis effatum ; “ primaevae labis expers Virgo, adlecta 
Dei Mater, et hoc ipso servandi hominum generis con- 


(4) Const. Ubi primum; t. 5, p. 292. 

sors facta’ (5), quasi diceret: ex ordinatione divina 
Maria electa fuit tum ad dignitatem Matris Dei, quae 
praerequirebatur ad consortium, tum ad ipsum munus 
Consortis Redemptoris, quod cum excellentia divinae 
maternitatis connectitur atque eam consequitur, 


Ratio cur Consors Christi, Mater hominum ac Me- 
diatrix debuit esse Mater Dei. — Quaeret quis cur 
Maternitatis divinae dignitas praerequirebatur ad di- 
gnitatem Consortis Christi, Matris hominum et Media- 
tricis ? Ad quod breviter respondemus consortium in- 
cludere ineffabilem quamdam Mariae evectionem ad 
munus tam sublime, quod tangere dicendum sit ipsum 
Christi munus; atqui tanta dignitas B, Virginis in 
agendo connaturaliter praesupponere debuit dignita- 
tem et excellentiam B. Virginis in essendo, cum agere 
sequatur esse. Idcirco, sicut Christi munus Redempto- 
ris, Capitis gratiae, et Mediatoris praesupponebat 
unionem hypostaticam, ita et Mariae munus Consortis 
Redemptoris, Matris hominum et Mediatricis praesup- 
ponere oportuit dignitatem qua B. Virgo ordinem unio- 
nis hypostaticae tangebat, quae dignitas nulla alia est 
quam Maternitas divina. Per hanc enim Maternitatis 
divinae excellentiam, qua altior non datur, Maria, vere 
ad fines deitatis attingens, digna fuit ut Christi muneris 
consortium obtineret, ut cum Christo, suo modo, causa 
esset gratiae in nobis, ut comediatrix esset cum, quam- 
vis sub Christo Mediatore principali, Ex hac etiam ma- 
ternitate consequitur conjunctio voluntatis ac animi 
inter Mariam et Christum, qualis conjunctio ad munus 
consortii requiritur. 


Confertur conceptus Matris Dei cum conceptu Ma- 
tris hominum ac Mediatricis. — Volunt quidam con- 


(5) Supremi Apostolatus ; t. 2, p. 216. 

ceptum Matris Dei, si adaequate, ut aiunt, sumatur, 
includere conceptum Matris hominum, Haec ut dijudi- 
cemus, consideranda est Maternitas Dei, prout de facto 
est, nimirum Dei-Redemptoris. Sane concedendum est 
Mariam, quando consentiit in Incarnationem Redemp- 
toris, consentiisse simul tum in munus Matris Dei tum 
etiam in munus Matris hominum ; concedendum ulte- 
rius ipsam, eo ipso quod facta est Mater Dei, aliquo 
vero sensu factam esse et Matrem hominum, eo, ut ait 
S. Thomas, “ quod eum, qui est plenus omni gratia, in 
se reciperet, et eum pariendo, quodammodo gratiam ad 
omnes derivaret’’ (6), Sed praeter haec, multa sunt 
quae ad munus pertinent Maternitatis hominum, quae 
tamen sunt extra conceptum Maternitatis Dei, etiam 
Dei-Redemptoris, quamvis cum hac connexionem ha- 
beant in eaque fundata sint. Dicendum exinde mater- 
nitatem Dei non simpliciter coincidere cum materni- 
tate hominum ; quod idem affirmandum de media- 
tione B, Virginis cum ejus maternitate comparata erga 
Deum Redemptorem, Quod etiam ex eo apparet, quod 
conceptus Mediationis duplicem includit relationem ad 
duplicem terminum, Deum aut Christum et homines, 
quod conceptus maternitatis erga homines relationem 
dicit ad homines, quod conceptus maternitatis Dei- 
Redemptoris respectum prae se fert ad Deum-Redemp- 
torem. 


Objectio. — Dicet quis: B, Virgo, eo ipso quod fuit 
Mater Dei-Redemptoris, fuit Mater Capitis corporis 
mystici. Atqui quae est Mater Capitis et mater est 
membrorum, Ergo per maternitatem divinam B, Virgo 
est Mater hominum, 

Respondemus : C, M, D, m, : quae est Mater Capitis 


(6) SIR cvecdeartaoeadad: 

est Mater etiam membrorum, i. e. per eumdem actum 
quo genuit Deum Redemptorem dici potest Mater mem- 
brorum, inquantum dando Auctorem vitae supernatu- 
ralis, hanc vitam in membra derivavit, conc. ; i. e. per 
actum quo genuit Deum-Redemptorem alias futuras et 
reliquas maternitatis hominum functiones exercuit, 
subd. quatenus Mater Dei-Redemptoris, idonea facta 
est ac destinata ad alias has functiones, conc. ; jam fuit 
formaliter Mater hominum ratione harum functionum, 
neg, 

Christus scilicet est caput corporis mystici, quia vir- 
tutem habet influendi gratiam in omnia membra Ec- 
clesiae (7) ; ex quo sequitur Deiparam, eo ipso quod 
dederit nobis Caput, causam fuisse quod gratia in mem- 
bra influeretur, et in hoc sensu clarum est conceptum 
Matris hominum connecti cum conceptu Matris Dei 
Redemptoris (8). Sed in hoc Matris hominum munere et 
aliae functiones Ipsam manebant, quas non exercuit 
eo formaliter quod Deum-Redemptorem genuit, quas 
postea et modo semper exercitura erat, et ad quas exer- 
cendas, quia Mater Dei, vocata fuit. Inde rursus vide 
conceptum maternitatis hominum non plene coincidere 
cum conceptu maternitatis divinae, 

Et his in genere delineatis, jam nos modo converta- 
mus ad doctrinam Leoninam pressius inspiciendam, ad 
quod successive Summum Pontificem interrrogabimus 
de Maria Consorte Christi, de Maria Matre hominum ac 
de Maria Mediatrice, 


(7) Lege S, Thomam, III P., q. 8, per totum. 

(8) Cir, Pium X, Ad diem illum, sic ostendentem Mariam eo 
quod mater capitis, esse et matrem membrorum ; Actes de Pie X ; 
ie La Sah ep 

De munere B. M. Virginis Consortis 
Redemptoris. 


Principia maternitatis divinae, consortii Redempto- 
ris ac recirculationis. — Scientia mariana, sicuti scien- 
tiae aliae, habet sua principia fundamentalia, quae 
per integram hujus scientiae explicationem continuo 
currunt, quae omnes ejus partes pervadunt, in quibus 
omnes ejus conclusiones innituntur, Talia principia, 
vera axiomata veraeque dignitates, pro Mariologia assi- 
gnari possunt, primum: B, Virgo Mater est Dei; alte- 
rum: B. Virgo Consors est Christi Redemptoris, Hoc 
alterum principium eam Mariologiae partem regit quae 
de relationibus B, Virginis erga homines inquirit. Hu- 
jus principii naturam, existentiam, ambitum et conclu- 
siones quasdam, sub lumine Leonis XIII doctrinae ali- 
quantisper aperiamus. 

Notari potest theologos mariales solitos esse etiam 
memorare principium recirculationis seu recapitula- 
tionis ; ast bene attendenti patet principium hoc coin- 
cidere cum principio consortii. Nullus forsan tam ner- 
vosa luciditate principium recirculationis statuit atque 
exposuit ac clar. Billot, cujus haec verba exscribimus : 
“ De Virgine Matre generaliter tenendum est, quod in 
ordine regenerationis eum locum tenet, quem tenuit Eva 
in ordine perditionis, Nam sicut ex insigni oraculo Ge- 
neseos edocemur, totius redemptionis nostrae ratio in 
quadam recirculatione contra diabolum consistere di- 
cenda est, quatenus omne id quod machinatus fuerat 
satanas ad ruinam generis humani, illud ipsum ordine 
contrario divinitus dispositum est ad salutem, Quo fit 
ut novo Adae, id est Christo, indissolubili nexu ad dis- 

solvenda diaboli opera conjungi debuerit nova Eva, id 
est, Maria” (1). 

Facile apparet principium recirculationis sic descrip- 
tum includere principium consortii. Has solas diffe- 
rentias, si ad invicem conferantur principium recircula- 
tionis ac principium consortii, determinare quis pote- 
rit: quod prius principium explicite aliquid dicit quod 
non dicit posterius, nimirum illum ordinem, secundum 
quem reparatio contigit, inversum et oppositum ordini 
secundum quem lapsus obtinuit ; quod insuper quaedam 
principium prius ingrediuntur quae principium alterum 
ex professo non continet, quamvis ea praesupponat. Et 
revera ad principium recirculationis pertinent tum Ar- 
changeli Gabrielis a Deo ad Mariam deputatio, tum fi- 
des et obedientia B. Virginis angelico nuntio, tum Vir- 
ginis consensus, tum denique collaboratio et cooperatio 
novae Evae cum novo Adamo ; e contra ad principium 
consortii, quia supponit consociationem in munere, non 
pertinet stricte loquendo nisi collaboratio et coopera- 
tio, cum tamen Archangeli deputatio, et consensus Vir- 
ginis ad hanc consociationem ut praerequisita sunt 
habenda, Diximus : stricte loquendo, i. e. formaliter at- 
tendendo ipsum muneris exercitium ; attendi enim po- 
test, praeter exercitium consortii, et dignitas consortis ; 
atqui hic etiam admittimus quamdam consociationem 
Mariae cum Christo, in hoc sitam quod B. Virgo, ut 
Mater Dei, consors fuerit non quidem unionis hyposta- 
ticae, quae soli Christo, supposito divino in humana 
natura subsistenti, propria fuit, sed dignitatis hunc 
unionis hypostaticae ordinem quodammodo tangentis. 


Consortii munus a Leone XIII aequivalenter asseri- 
tur. — Jam autem audiamus quae Leo XIII, tum di- 
serte tum aequipollenter de hoc principio frequentis- 


(1) De Verbo incarnato ; ed. 7a, Romae, 1927, p. 386. 


sime inculcat, adeo ut nullus hucusque fuerit qui hanc 
consortii doctrinam tam luculenter asseveraverit. 
Aequipollenter B. Mariae munus consortis Christi mu- 
neris Pontificem docere facile admittet quis attendens 
diversissimos titulos quibus B. Virginem condecorat. 
Ipsam nempe appellat dominam nostram (2), media- 
tricem (3), reparatricem totius orbis (4), conciliatri- 
cem, donorum Dei conciliatricem (5), pacificatri- 
cem (6), salutiferam, opiferam, sospitatricem (7), pacis 
nostrae apud Deum sequestram (8), sacramenti hu- 
manae redemptionis administram (9), administram 
charismatum divinorum (10), daemonis debellatri- 
cem (11) nostrae salutis mediam et sequestram (12). 
Atqui per se clarum est Christum, idque principaliter, 
esse Dominum, Mediatorem, Reparatorem, Conciliato- 
rem, Pacificatorem, Sequestrum nostrum apud Deum, 
Ministrum humanae redemptionis, etc. Ergo et haec 
omnia, licet secundario, est B. Virgo, quae idcirco con- 
sors est Christi. 


Hoc principium legit Leo XIII in Traditione et in 
Proto-evangelio. — Ad hujus argumenti vim et valorem 
rite apprehendendum, non inutile erit notare haec om- 


(2) Adjutricem populi; t. 4, p. 240; Jucunda semper ; t. 4. 
p. 122-124, 
(3) 16. et alibi passim, 
(4) Ib. 
(5) Ib. 
(6) Supremi Apostolatus; t. 1, p. 216. 
(7) Superiore anno; t. 1, p. 280; Supremi Apostolatus ; t. 1, 
p. 216. 
(8) Supremi Apostolatus ; t. 1, p. 214. 
(9) Adjutricem populi; t. 4, p. 240. 
(10) Fidentem piumgue ; t. 5, p. 90. 
(11) Augustissimae Virginis ; t. 5, p. 172. 
(12) Parfa humano generi; t. 6, p. 258. 

nia Leonem XIII Beatae Virgini tribuere ex ipsa Tradi- 
tione, ex quo obvie quis concludet ipsum in Traditione 
principium consortii legisse. Sed et in ipsa S, Scriptura 
Pontificem hoc principium legisse non sine fundamen- 
to asseri poterit. Si enim admittitur mulierem, de qua 
in Proto-evangelio sermo est, esse ipsam B,. Virginem, 
nullum dubium jam superesse potest in Proto-evange- 
lio principium consortii doceri. Hoc enim aperte con- 
tinent verba haec illustris antecessoris Leonis XIII, 
Pii IX, in Bulla Ineffabilis, qui, postquam de ipsa Ma- 
ria in Proto-evangelio agi juxta Traditionem dixerat, 
haec statim addit ;: ‘ Quocirca, sicut Christus, Dei ho- 
minumque Mediator, humana assumpta natura delens 
quod adversum nos erat chirographum decreti, illud 
cruci triumphator affixit, sic sanctissima Virgo, arctis- 
simo et indissolubili vinculo cum Eo conjuncta, una 
cum illo et per illum sempiternas contra venenosum 
serpentem inimicitias exercens ac de ipso plenissime 
triumphans, illius caput immaculato pede contrivit". 
Jam vero Leo XIII B. Virginem in Proto-evangelio 
designatam perspexit, atque ita ipsum principium con- 
sortii in hoc Scripturae loco vidit. Ait enim de B. Vir- 
gine, ipsam, ubi volvi primum coepere saecula, post 
lapsum protoparentibus cunctisque eorum posteris quasi 
pignus constitutam esse instaurandae pacis ac sa- 


lutis (13). 


Testimonia expressa de consortii munere. — Sed 
jam clariores etiam quasdam de hoc consortio asser- 
tiones audiamus. Loquitur Pontifex de Mariae promeri- 
tis de reconciliatione et salute nostra (Gallice : le réle 


(13) Augustissimae Virginis Mariae; t. 5, p, 166-168. Cir. de 
sensu textus Gen, Al, Janssens, De heilige Maagd en Moeder 
Gods Maria. II. Theotocos; Brussel, Standaard-Boekhandel, 
1928, p. 10-11, 

glorieux de Marie dans I'ceuvre de notre réconciliation 
et de notre salut), quae elucent in mysteriis quae in 
recitando Rosario contemplamur (14). Docet neminem 
unum cogitari posse qui reconciliandis Deo hominibus 
parem atque illa operam vel umquam contulerit vel 
aliquando sit collaturus (15). Intima etiam illa commu- 
nio vitae, quae perpetuo Mariam et Christum univit, hoc 
consortium tamquam radicem supponit; porro hanc 
communionem eloquentissime describens, concludit 
Pontifex, ex consideratione Virginis mysteria gaudii, 
doloris et gloriae cum Filio sociantis apparere vivo in 
lumine tum Christi tum Mariae utriusque ministerii 
fructus (16). B. Virgo sese Dei ancillam devovit, et quod 
pollicita fuerat sancte praestitit perpetua cum Jesu Fi- 
lio vitae communione instituta (17). Quoties rosarium 
recitamus, memoria nobis excitatur initae a Deo per 
Ipsam humani generis redemptionis, et commemoratur 
nobis divina et perpetua necessitudo, qua ipsa cum 
Christi gaudiis et doloribus opprobiis et triumphis te- 
netur in regendis hominibus juvandisque ad aeter- 
na (18). Mysteriis nostrae Redemptionis B. Virgo non 
adfuit tantum sed interfuit (19) ; singulari merito cum 
Filio Jesu Redemptionis humanae facta est parti- 
ceps (20). 

* Nil mirum inde quod Leo XIII titulo expresso B. Vir- 
ginem consortem Filii appellaverit : est Ipsa servandi 
hominum generis consors (21), reparandi humani ge- 
(14) Fidentem piumque; t. 5, p. 90. 

(15) Jb. 

(16) Adjutricem populi; t. 4, p. 246. 

(17) Magnae Dei Matris; t. 3, p. 150. 

(18) Magnae Dei Matris ; t. 3, p. 142. 

(19) Parta humani generis ; t. 6, p. 258. 

(20) Ib. p. 256. 

(21) Supremi Apostolatus ; t. 2, p. 216. 

neris consors (22), consors cum Filio exstitit laboriosae 
pro humano genere expiationis (23). 

Valde autem interest hic adnotare et Successores 
etiam Leonis XIII principium consortii de B. M. Vir- 
gine auctoritate sua consecrasse, Ad Pium X quod 
attinet, asseruit ille Mariam inter et Christum commu- 
nionem dolorum et voluntatis, locutus est de dolorum 
et aerumnarum Matris cum Filio communione, de com- 
munione dolorum ac voluntatum Mariam inter et Chris- 
tum (24). Denique Pius XI disertissime pronuntiavit 
Virginem Perdolentem redemptionis opus cum Jesu 
Christo participasse (25), docuitque Benedictus XV 
dici merito posse Ipsam cum Christo humanum genus 
redemisse (26). 


Hujus consortii muneris universalitas. — De hoc 
munere consortii et sequentia notamina adjicere magni 
momenti est, primo de ambitu hujus muneris, secun- 
do de quibusdam aspectibus particularibus. 

Si quaeritur de extensione et ambitu consortii, di- 
cendum Leonem XIII id cum universalitate et nullate- 
nus cum restrictione accipere ; ipsum hoc principium 
consortii ut universale habere atque ad illud ut tale 
continuo respicere, perpendenti ejus per totum docu- 
menta perspicue affulget. Non desunt qui haesitatione 
quadam ac dubio adhuc tenentur ut hoc principium 
tamquam universale admittant, putantque sufficere si 
admittatur quoad Christi opus redemptionis stricte 


(22) Const. Ubi primum; t. 5, p. 292. 

(23) Jucunda semper; t. 4, p. 122. 

(24) Ad diem illum, 2 Febr. 1904; Actes de Pie X; Paris, 
rue Bayard, 5, t. 1, p. 78. 

(25) Litterae Apostolicae Explorata res, 2 Febr. 1904; apud 
Acta Apost. Sedis, t. 15, 1923, p. 104. 

(26) Litterae Apostolicae Inter sodalicia, 22 Martii 1918; 
apud Acta Apost. Sedis, t. 10, 1918, p. 182. 

dictae, quod finem habuit cum passione Ejus ac morte. 
Sed non considerant illi hoc principium, quamvis uti- 
que partialiter tantum saepe accipiatur, simpliciter ta- 
men loquendo, a tota Traditione ut universale, ut ge- 
nerale haberi, non considerant hoc principium ut tale 
a Proto-evangelio doceri: ex quibus habetur quod ei 
qui restringendum putaret hoc principium ad opus 
Redemptionis stricte dictae, incumberet necessitatis 
talis restrictionis probatio. Sicuti veritas Immaculatae 
Conceptionis argumento Traditionis statuitur eo quod 
Traditio affirmet puritatem, sanctitatem, plenitudi- 
nem gratiae B. Virginis in universalitate et generali- 
tate, ita ut restrictio nulla in his admittenda sit, eodem 
prorsus modo Traditio, complexive sumpta, asserit 
principium consortii in universalitate et generalitate, 
ita ut restrictio immerito admitteretur. Talis universa- 
litas in testimoniis de sanctitate et puritate B. Virginis 
excludit restrictionem, considerando a parte ante; 
eadem universalitas de principio consortii excludit li- 
mitationem considerando a parte post (27). 

Et ita intellexit hoc principium Pius IX quando ex 
Proto-evangelio docuit vinculum inter Virginem et 
Christum esse indissolubile, ipsam una cum Christo 
contra venenosum serpentem inimicitias exercere ac de 
ipso plenissime triumphare (28). Ita etiam intelligere 
dicendi sunt theologi ubi asserunt ut novam Evam 
B. Virginem Christo conjungi, et quidem indissolubili 
nexu, ad opera diaboli dissolvenda (29). 

In tali itaque universalitate admittit et inculcat 
Leo XIII consortium B, Virginis, ex quo statim infertur 


(27) Cir nostrum opusculum Het Princiep van Maria’s deel- 
name aan het werk onzer zaliging, Lovanii, 1927; (excerptum ex 
De Standaard van Maria, Leuven, t. 7, 1927, p, 129-138). 

(28) Bulla Ineffabilis. 

(29) Cir Billot, supra, p. 20-21. 

quemadmodum integro Christi operi nostrae salutis sit 
associata, et siquidem integrum hoc opus duplex se-. 
cundum omnes continet stadium, primum usque ad 
Christi mortem, aliud quod inde a morte hac semper 
currit, idcirco B, Virgo hujus operis Christi in duplici 
hoc stadio consors est dicenda. Consortium exinde 
B. Virginis cum Christo, quod admittimus in Ipsa 
quoad opus redemptionis stricte sumptae, et admittere 
nos oportet etiam hodie perdurans: est enim perpe- 
tuum, est indissolubile, est perdurans quousque per- 
severat ipsum Christi munus. 


Muneris consortis aspectus quidam particulares, — 
Nullus non persentit consortii sic intellecti sequelas, 
nullus non perspicit maximas veritates quas tale con- 
sortium implicite continet. 

Sub lumine hujus principii in tota sua universalitate 
sumpti jam apparere possunt tamquam applicationes 
particulares consortii quidam aspectus. Sint itaque 
sequentes. 


Consortium in excellentia. — Christi excellentia, ex 
unione hypostatica profluens, est suprema; Mariae 
autem excellentia, ex Maternitate divina profluens, ad 
ipsam excellentiam Christi accedit, ipsi inferior, aliis © 
vero cunctis excellentiis superior. Eam enim ab aeter- 
no ordinavit Deus ut mater Verbi fieret humanam car- 
nem assumpturi, ideoque inter omnia, quae essent in 
triplici ordine naturae, gratiae, gloriaeque, ita distinxit, 
ut merito eidem Ecclesia verba illa tribuerit (quae ver- 
ba etiam Christo tribuit) : Ego ex ore Altissimi prodivi 
primogenita ante omnem creaturam (30). 


Consortium in redemptione et in sacriticio Christi. 
— Consors enim exstitit laboriosae pro humano genere 


(30) Augustissimae Virginis; t. 5, p, 166. 

expiationis, maxime animo condoluit in acerbissimis ~ 
Filii angoribus et cruciamentis, cum Filio moriente 
commoruit corde doloris gladio transfixa (31). 

Ad divinum sacrificium ipsa victimam de se gene- 
rosa aluerat (32). Numerice eamdem obtulit hostiam 
quam Christus, seipsum: offerendo, obtulit, nam Filium 
suum ipsa ultro obtulit justitiae divinae (33). Sanguis 
Christi causa nostra profusum ac membra in quibus 
ille Patri vulnera accepta, nostrae pretia libertatis 
ostendit, non aliud fuere nisi caro et sanguis Virginis, 
siquidem caro Jesu caro est Mariae (34), 

Quanti momenti sit haec doctrina, ex eo apparere 
potest quod successores Leonis XIII, tum Pius X 
quum Benedictus XV ac Pius XI eam apertius adhuc, 
si possibile esset, inculcaverint. Unigenito Deo carnis 
suae materiam ministravit, qua saluti hominum com- 
pararetur hostia, officium suscepit ejusdem hostiae 
custodiendae nutriendaeque atque, statuto tempore, 
sistendae ad aram; stabat, cum extremum Filii tem- 
pus advenit, juxta crucem Jesu, plane gaudens, quod 
Unigenitus suus pro salute generis humani offerretur 
(Ita Pius X) (35). Ita cum Filio patiente et moriente 
passa est et paene commortua, sic materna in Filium 
jura pro hominum salute abdicavit placandaeque Dei 
justitiae, quantum ad se pertinebat, Filium immolavit, 
ut dici merito queat, Ipsam cum Christo humanum ge- 


(31) Jucunda semper; t. 4, p. 122. 

(32) Ib. 

(33) Jb. 

(34) Fidentem piumque; t. 5, p. 90. Nota verba haec " caro 
Jesu caro est Mariae"” legi apud Pseudo-Augustinum, De As- 
sumptione B. M. Virg. ; Migne, P. L., t. 40 cap. 5, col. 1145, eaque 
non esse accipienda acsi caro Jesu et caro Mariae essent nume- 
rice eaedem, sed eo in sensu quod Christus carnem a Maria, ab 
eaque sola accepit, 

(35) Ad diem illum; ed, cit., t. 1, p. 78. 

nus redemisse ’ (Ita Benedictus XV) (36), Cum Jesum 
nobis Redemptorem ediderit, aluerit, apud crucem hos- 
tiam obtulerit, per arcanam cum Christo conjunctio- 
nem ejusdemque gratiam omnino singularem, Repara- 
trix exstitit Virgo Dei Parens pieque appellatur (Ita 
Pius XI) (37). 


Consortium in dominio et regno. — Stellanti diade- 
mate a Filio Dei aucta, apud Ipsum sedet regina et 
domina universorum (38). Ad fastigium coelestis glo- 
tiae est apud Filium assumpta (39) et permissa est 
Ei paene immensa potestas (40). Cum his autem Leo- 
nis XIII plane concinit Pius X, cujus hoc assertum, 


breve ast simul praegnantissimum: “ Sedet Ille ad 
dexteram majestatis in excelso {Hebr., I, 3) ; Maria 
vero adstat regina a dextris ejus... ’ (41). 


Et alii hujus consortii aspectus, iique gravissimi mo- 
menti, indigitari possent ; ita v. g. consortium in dispo- 
nendo de gratiarum thesauro, de quo infra ex professo 
sermo erit. De consortio in merito breve aliquid sta- 
tuatur. 


Consortium in merito. — Quaeri nempe potest utrum 
de consortio in merito apud Leonem XIII quid occur- 
rat, Non semel Pontifex ille singularia B. Virginis me- 
rita extollit ; asserit v. g. quod in coelo cum ipsa nemo 
est virtutum promeritis conferendus (42), dicit ipsam 


(36) Inter Sodalicia; apud Acta Apost. Sedis, t. 10, 1918" 
p. 182. 

(37) Encycl. Miserentissimus Redemptor, 8 maii 1928; apud 
Acta Apost. Sed., t. 20, 1928, p. 178. 

(38) Jucunda semper ; t. 4, p. 122-124. 

(39) Adjutricem populi; t. 4, p. 238-240. 

(40) Ib., p. 240. 

(41) Ad diem illum; ed. cit., p. 80. 

(42) Magnae Dei Matris ; t. 3, p. 150. 

apud Filium assumptam ad fastigium coelestis gloriae 
quod dignitatem ejus claritatemque meritorum dece- 
bat (43), declarat eam apud Deum difgnitate et meritis 
acceptissimam (44), Nullum tamen in documentis hujus. 
Pontificis occurrit testimonium, quod explicite pro- 
nuntiat meritum de congruo quo B. Virgo gratias pro- 
meruisset a Christo-Redemptore de condigno prome- 
ritas, quamvis inde nullatenus concludi possit hoc in 
merito consortium Leonem XIII negasse (45). 

De hoc in merito consortio Christi juvat hic memo- 
rare apertam doctrinam Pii X in hoc notissimo textu 
contentam: “ quoniam universis sanctitate praestat 
(Maria) conjunctioneque cum Christo, atque a Christo 
adscita in humanae salutis opus, de congruo, ut aiunt, 
promeret nobis quae Christus de condigno prome- 
ruit’ (46). Contra nostram aliorumque hujus testimo- 
nii interpretationem, qua admittimus B. Virginem de 
congruo meruisse id omne quod de condigno Christus 
promeruit, dubium quoddam fuit oppositum, quod vide- 


(43) Adjutricem populi; t.~4, p. 238-240. 

(44) Jucunda semper ; t. 4, p. 120. 

(45) Ita loquitur Leo XIII de meritis quibus Maria cum 
Christo particeps fuit Redemptionis humanae operis: "’ Quoties 
praeconio angelico gratia plenam Mariam consalutamus..,, toties 
in mentem venit tum dignitas Mariae excelsa..., toties reminisci- 
mur alia singularia merita quibus Illa cum Filio Jesu Redemp- 
ticnis humanae facta est particeps” ; Paria humano generi; 
t. 6, p. 256. In talibus locis termino meritum designantur in ge- 
nere partes quas B, Virgo in opere redemptionis habuit, quin 
tamen ex his concludi possit certitudinaliter tale meritum fuisse 
meritum de congruo juxta theologicam hujus termini acceptio- 
nem ; aliunde tamen hoc meritum non negatur, sed e contra om- 
nino naturaliter ad hance B. Virginis activitatem illud pertinere 
clarum est. 

(46) Ad diem illum; ed. cit., t. 1, p. 80, Cir. nostrum hujus 
testimonii commentarium, De Mediatione universali B. M. Vir- 
ginis quoad gratias ; Brugis, Beyaert, 1926, p. 39. 


licet hic non est sermo de merito de congruo in sensu 
theologico hujus termini, quod probatur ex differentia 
verbi quo Pontifex utitur, loquens de B. Virgine in prae- 
senti tempore, (promeret) de Christo autem in prae- 
terito (promeruit) (47). Ex hac nimirum temporis dif- 
ferentia, ponitur distinctio inter meritum Christi quod 
fuit, ac meritum Virginis quod nunc est; nunc vero 
Maria, utpote in statu termini, mereri nequit, neque de 
congruo. Necesse est inde verbo mereri hic tribuere ac- 
ceptionem quandam latiorem, nimirum deprecando ob- 
tinere (48), 

Huic argumento ut respondeamus, concedamus im- 
primis verbum “ mereri’’ adhiberi non raro in latiori 
acceptione, in qua nihil aliud valeat quam: obtinere 
deprecando, Ast tota quaestio est de sensu quem 
Pius X intenderit. Porro ipsa determinatio hujus 
B. Virginis meriti, quod fuit de congruo, ipsa dein op- 
positio hujus meriti de congruo cum merito Christi 
quod de condigno asseritur, proculdubio indicant me- 
ritum de congruo in -acceptione theologica termini. Ve- 
rum est Pontificem adhibere tempus praesens, cum 
B. Virgo jam sit in statu termini, sed notetur hoc meri- 
tum de congruo, quo B, Virgo in vita sua mortali de 
congruo promeruit id omne quod Christus de condigno 
promeruit, semper valere; notetur insuper per inter- 
mixtionem temporum, Pontificem posse tempore prae- 
senti uti ad actionem designandam quae fuit in prae- 


(47) Cfr. Deneffe, S. J., apud Scholastik, 1927, p. 427. 

(48) Non semel in encyclicis Leoninis demereri gratias idem 
sonat ac deprecando obtinere. Ita dicuntur homines postulando 
mereri quod Deus ipsis disposuit donare (Augustissimae Vir- 
ginis; t. 5, p. 170-172) ; cum augusta Dei Matre nullus beato- 
rum audet in certamen demerendae gratiae venire (/b., p. 174) ; 
religione ac pietate demereri possumus magnam Dei Parentem 
Mariam Virginem (Supremi Apostolatus ; t. 1, p. 214). 


el page 9 rarest 


terito, Attendatur insuper contextus ipse, ex quo patet 
Pontificem ipsam B, Virginis compassionem prae 
oculis habuisse; refert enim haec S. Bonaventurae 
verba: “ Tantum etiam compassa est, ut si fieri 
potuisset, omnia tormenta quae Filius pertulit, ipsa li- 
bentius sustineret’’ (49), effert Matris et Filii nun- 
quam dissociatam consuetudinem vitae et laborum (50), 
loquitur de dolorum atque aerumnarum Matris cum 
Filio communione (51) atque de ejus cum Christo con- 
junctione (52) ; meritum hoc Mariae adscribit inquan- 
tum haec a Christo adscita fuit in humanae salutis 
opus (53): quae omnia profecto actum merendi in 
praeterito indigitant (54). Non putamus exinde valo- 
rem celeberrimi Pii X asserti esse minuendum, cense- 
mus e contra consortium in merendo solemniter ibidem 
esse pronuntiatum (55). 


CAPUT IV. 
De munere B. M. Virginis Matris hominum. 


B, Virgo quia Consors Redemptoris etiam Mater ho- 
minum. — A conceptu Consortis Redemptoris facilis 


(49) Actes de Pie X; t. 1, p. 78. 

(50) Ib. 

(51) Jb. 

(52) 16., p. 80. 

(53) Ib. 

(54) Cfr. A. Deneffe, S. J., De Mariae in ipso opere redemp- 
tionis cooperatione ; apud Gregoricnum, t. 8, 1927, p. 5. 

(55) Quoad interpretationem Pii X verborum nobiscum con- 
sentiunt inter alios Ill, Lépicier, Tract. de Beatissima Virgine 
Maria Matre Dei; ed. 5, Romae, 1926, p. 488-489; Miiller, S, J., 
apud Zeitschr. fiir kathol. Theol., t. 51, 1927, p. 417. 

est gressus ad conceptum Matris hominum: per ea 
enim quae B, Virgo ut Consors agit, ad vitam gratiae 
nostram cooperatur. Si Christus est pater, ergo B. Vir- 
go, Christi consors, mater nostra sit oportet, ac propte- 
rea suam facit Leo XIif hanc sancti Anselmi Cantua- 
riensis sententiam: ‘‘ Quid potest dignius aestimari, 
quam ut tu virgo, sis mater quorum Christus dignatur 
esse pater et frater’’ (1). Si Christi est nobis causam 
esse vitae, juxta illud Apostoli: ‘’ Sicut in Adam om- 
nes moriuntur, ita et in Christo omnes vivificabun- 
tur (2), igitur et consortis Christi erit ad hanc vitam 
influendam cooperari. Exinde habetur B. Virginem per 
omnes muneris sui consortii actus esse simul Matrem 
hominum, cum actus hi toti tendant ad vitam superna- 
turalem nobis communicandam. Aliunde tamen vera 
aliqua ratione B, Virgo Mater hominum dicenda est, 
per aliquid quod non est adhuc consortium ipsum presse 
sumptum, per hoc nimirum quod nobis dederit Redemp- 
torem, causam gratiae: hoc enim pertinebat ad con- 
sortium presse sumptum, solum tamquam praevium ali- 
quid, tamquam fundamentum praerequisitum, 


Leo XIIl, hanc Maternitatem docens, ad Traditionem 
appellat. — In mariologia leonina de maternitate Ma- 
riae erga homines talia occurrunt praeclarissima, quod 
digna sunt omnino ut theologorum attentionem reti- 
neant. Haec jam in sequentibus exponamus, Constanter 
itaque recurrit apud Summum hunc Pontificem solem- 
nis assertio: Maria est Mater nostra, Provocat ad hoc 
ad universam Traditionem, inde ab ipsis Apostolis us- 
que ad aetatem praesentem, Mariam enim esse Ma- 
trem nostram jam inde ab initio sancti apostoli prisci- 
que fideles summa cum laetitia senserunt; senserunt 


(1) Or. XLVII; Adjutricem populi; t. 4, p. 238. 
(2) I Cor., XV, 22. 

item et docuerunt venerabiles Ecclesiae Patres, omnes- 
que in omni aetate christianae gentes unanimes con- 
sensere, testatur et vox quaedam e cujusque christiani 
hominis pectore erumpens (3), Quando Mariam ma- 
trem Christi et nostram appellamus, nihil facimus nisi 
religiossimorum patrum et majorum prosequi exem- 
pla (4). 


B. Virgo Mater nostra est quia est Mater Christi. — 
Sed intimius hance Maternitatis doctrinam ut penetre- 
mus,a Leone XIII audiamus ipsa hujus officii funda- 
menta ac rationes, quae invicem sese complent. Duo 
praecipua sic proponimus: 1. Est B. Virgo Mater ho- 
minum, quia Mater est Christi, 2. Est B. Virgo Mater 
hominum, quia Christus moriens in cruce Ipsam solem- 
ni modo Matrem nostram constituit ac proclamavit. 

Maria est Mater nostra quia Mater Christi. Hoc 
ipso quod Unigenae sui Matrem Eam elegit, maternos 
plane ei indidit sensus, aliud nihil spirantes nisi amo- 
rem et veniam (5), Sequenti ratiocinio hoc manifesta- 
tur: Christus per Incarnationem factus est frater 
noster ; atqui Christus est Filius Mariae ; ergo Maria, 
eo guod Mater Christi, est simul mater fratrum Christi. 
Concinne hance doctrinam inculcat Papa, dicens Vir- 
ginem sanctissimam esse omnium matrem, quia Jesus 
Christus tamquam primogenitus est christianorum qui 
sunt ei adoptione ac redemptione fratres(6). Quod si 
Christo benignissime placuit tantam nostri prae se ferre 
similitudinem, seque hominis filium atque adeo fra- 
trem nostrum dicere et praebere, quo testatior sua in 


(3) Octobri mense ; t. 3; p. 99. 

(4) Ib., p. 100. 

(5) Magnae Dei Matris ; t. 3, p. 144. 

(6) Quanguam pluries; t. 2, p. 254, Cfr, etiam Pium X, Ad 
diem illum; ed. cit., p. 76-78. 

nos misericordia patesceret, Mariae non aliter, ex eo 
quod Christi Domini ejusdemque fratris nostri electa est 
mater, hoc supra matres omnes singulare inditum est, 
ut misericordiam nobis proderet effunderet suam (7). 

Eo ipso itaque quod Christum nobis dederit, omnis 
gratiae caput, vitam et salutem in omnes derivavit. 
Sed et functio hujus maternitatis non absoluta fuit per 
hoc precise quod Christum genuerit ; functiones hujus 
Maternitatis et semper et continuo exercitura erat mo- 
doque exercet, Hanc maternitatem completam atque 
perpetuam in Maria considerare possumus, adstante 
Cruci in qua Filius moriebatur. 


B. Virgo Mater nostra fuit declarata dum Cruci ad- 
stabat, — De hoc tam conspicua sunt quae a Leone XIII 
traduntur, ut propter haec sola titulo Doctoris Marialis 
condecorari mereretur. Cruci itaque adstans B, Virgo, 
quae jam erat nostra Mater, novo quodam titulo con- 
stituta est Mater nostra, idque duplici ratione : primo 
per compassionem suam, qua nos in doloribus partu- 
rivit, ac secundo, per solemnia verba Christi Eam ma- 
trem nostram proclamantis atque in sempiternum con- 
stituentis, Utrumque jam declarandum venit, 


B. Virgo compatiendo facta est Mater nostra. — De 
primo, brevi asserto sonat Pontificis sententia, Virginem 
sanctissimam, quemadmodum est Jesu Christi Geni- 
trix, ita omnium esse christianorum matrem, quippe 
quos ad Calvariae montem inter supremos Redemp- 
toris cruciatus generavit (8). Stabat juxta crucem Ma- 
ria mater Ejus, quae tacta in nos caritate immensa ut 
susciperet filios, Filium ipsa ultro obtulit justitiae di- 
vinae, cum eo commoriens corde doloris gladio trans- 


(7) Magnae Dei Maitris ; t. 3, p. 144. 
(8) Quanguam pluries ; t. 2, p, 254, 

fixa(9) (Gallice: laquelle, émue pour nous d'une im- 
mense charité. afin de nous recevoir pour fils, offrit 
elle-méme volontairement son Fils a la justice divine, 
mourant en son coeur avec lui, transpercée d’un glaive 
de douleur). Facili autem negotio ostendi posset quem- 
admodum et Scholasticis Doctoribus haec doctrina 
familiaris fuit (10). Et hanc eamdem doctrinam, de do- 
loribus et compassione Mariae Cruci adstanti, non mi- 
nus perspicue tum Pius X tum Benedictus XV postea 
inculcaverunt, Juxta priorem, tantum compassa est 
B. Virgo ut, si fieri potuisset, omnia tormenta quae Fi- 
lius pertulit, ipsa multo libentius sustineret (11), Juxta 
alterum, ita cum Filio patiente et moriente passa est et 
paene commortua, ut dici merito queat Ipsam cum 
Christo humanum genus redemisse (12). Si inde Chris- 
tus per passionem et mortem est noster Redemptor 
nobisque causa fuit vitae gratiae et salutis, et B. Virgo, 
per compassionem et conmortem est nostra coredemp- 
trix atque concausa vitae gratiae et salutis, adeoque 
Mater nostra. 


B. Virgo per verba Christi morientis declarata fuit 
Mater nostra. — Diligentius autem perpendenda sunt 
ea quae docet Leo XIII de altera ratione. In theolo- 
gia mariana summi apparet momenti interpretatio tri- 
buenda his Christi morientis verbis: Ecce mater tua, 
ecce filius tuus. Summi dicimus momenti, siquidem agi- 
tur de questione hac fundamentali, pro conclusionibus 


(9) Jucunda semper; t. 4, p. 122. 

(10) Praeprimis hic citandus foret Albertus M. in opere suo 
Mariale, Cfr. nostrum tractatum De Mediatione etc., p. 52-54 et 
alibi. 

(11) Ad diem illum, 2 febr, 1904; ed. cit., p. 78. Repetit Pon- 
tifex verba S. Bonaventurae, I Sent., d. 48, ad Litt., dub. 4. 

(12) 22 Mart, 1918. Cfr. Infer sodalicia, apud Act. Apost. 
Sedis, t, 10, 1918, p. 182. 

mariologicis inde eruendis fecundissima : designavitne 
Christus ipse, haec verba proferens, per Mariam ma- 
trem solius Joannis, an etiam Matrem omnium homi- 
num ? Consideravitne Christus ipse Joannem ut perso- 
nam individuam tantum, an potius ut repraesentati- 
vum totius generis humani ? Jam age, S. Pontifex clare 
aperteque docet Christum his verbis designasse Ma- 
trem suam tamquam omnium hominum matrem, atque 
respexisse discipulum tamquam repraesentantem om- 
nes homines, Et summopere movet theologum ipsa fre- 
quentia, ipsa instantia quibuscum Papa hanc suam doc- 
trinam fortissime inculcat : usque sexies nimirum hanc 
sententiam explicite propositam, in documentis legi- 
mus. Norunt autem omnes theologi Pontificem hic lo- 
qui non quidem tamquam doctorem privatum, sed iam- 
quam Doctorem Ecclesiae, qui ut talis, utut non utens 
infallibilitatis privilegio, maxima tamen auctoritate 
gaudet, quatenus vere docens Ecclesiam universara. 

Et imprimis implicite hanc doctrinam Pontificem 
supponere non sine fundamento quis affirmabit, au- 
diens ipsum docentem Virginem sanctissimam esse 
omnium christianorum Matrem, quippe quos ad Calva- 
riae montem inter supremos Redemptoris cruciatus 
generavit (13). Quamvis enim haec recte explicentur 
de munere B. Virginis, quae compatiendo cum Filio pa- 
tiente ad nostram vitam cooperata est, ut naturale si- 
mul fundamentum haberi possunt interpretaticnis 
Leonis XIII verborum Christi, maternitatem hanc so- 
lemniter promulgantis. 

Implicite adhuc maternitatem spiritualem B, Virgi- 
nis a Christo proclamatam leget quis in hoc Leonis 
asserto: “Stabat juxta crucem Jesu Maria Mater 
ejus ... tacta in nos caritate immensa ut susciperet 


(13) Quanguam pluries ; t. 2, p. 254, 


filios ", (14). Rursus enim haec Virginis immensa ca- 
ritas in nos, qua Filium suum ultro obtulit justitiae 
divinae, cum Eo commoriens corde doloris gladio trans- 
fixa, ut fundamentum ac ratio merito potest conside- 
rari propter quae per verba Christi nos ut filios Ma- 
ria susciperet. Sed clariora jam audiamus, 

Mariam facilem, benignam, indulgentissimam, cui 
maternos plane indidit sensus, aliud nihil spirantes 
nisi amorem et veniam, de cruce praedicavit Christus, 
quum universitatem humani generis, in Joanne disci- 
pulo, curandam ei fovendamque commisit (15). Hanc 
eliam sententiam non sine fundamento quis in his Leo- 
nis verbis expressam videbit: ‘ Quae (Maria) nobis 
non humanitts, sed a Christo est mater ’’ (16). 

Clarissime autem sententiam suam patefecit Ponti- 
fex, dicens quod Dei Genitricem humano generi Chris- 
tus ipse e cruce reliquit atque attribuit matrem (17}. 

Proculdubio insuper ad eamdem attendit doctrinam, 
ubi invocat Mariam: “ Ora pro nobis, quos tibi apud 
Crucem Domini excepisti filios, o perdolens Ma- 
ter’ (18). 

Verbis quibus nihil clarius testatur Christum mo- 
rientem Matrem suam Joanni discipulo matrem vo- 
luisse relictam, testamento memori: Ecce Filius tuus, 
atque in Joanne, quod perpetuo sensit Ecclesia, desi- 
gnasse Christum personam humani generis, eorum in 
primis qui sibi ex fide adhaerescerent (19). 

Iterat denique omnibus et singulis in Christo filiis 


(14) Jucunda semper; t. 4, p. 122. 

(15) Octobri mense; t. 3, p. 98. 

(16) Magnae Dei Motris; t. 3, p. 144. 

(17) Amantissimae voluntatis; t. 4, p. 198. 

(18) Ad Sanctissimam Virginem pro Anglis fratribus precatio ; 
t. 4, p. 200, 

(19) Adjutricem populi; t. 4, p. 238, 

suis Ipsius cruce pendentis extrema verba, quasi testa- 
mento relicta : Ecce mater tua (20). 

Hanc autem Decessoris sui doctrinam non minori cum 
claritudine denuo proposuit fidelibus Summus Ponti- 
fex Pius XI gloriose regnans, testans Virginem Perdo- 
lentem, participantem cum Jesu Christo redemptionis 
opus, constitutam fuisse hominum Matrem, Eamque ho- 

ines sibi veluti testamento divinae caritatis commen- 
datos, amplexam esse filios amantissimeque tueri (21), 
et iterum sanctissimam Reginam Apostolorum Mariam 
homines universos in Calvaria habuisse materno animo 
suo commendatos (22). 


Perpenduntur verba Christi ex parte Ejus qui loqui- 
tur, eorum ad quos loquitur et ejus de quo loqguitur. — 
Haec interpretatio, a Leone XIII tam vehementer in- 
culcata, diligentissimam meretur attentionem, idque 
quoad, consequentias omnes quae in ea continentur. 
Quas ut mensuremus, sufficit vel obiter considerare, 
juxta Pontificis sententiam, Christum qui loquitur, per- 
sonas quas alloquitur, objectum de quo loquitur. 

Qui loquitur est ipse Christus Redemptor, patiens ac 
moriens, consummans supremum missionis suae actum, 
tradens Matri immensi laboris haereditatem, testa- 
mentum condiens memor, extrema sua verba Matri 
quasi testamento relinquens. 

Alloquitur Christus ipsam suam Matrem, cum Filio 
suo Redemptore compatientem et commorientem, cu- 
jus cor doloris gladio transfigebatur, quae nos omnes 
inter dolores ac cruciatus partus generabat, quae Fi- 


(20) Augustissimae Virginis; t. 5, p. 168. 

(21) Litterae Apostol. Explorata res; 2 febr. 1923; Acta 
Apost. Sed., t. 15, 1923, p. 104-105, 

(22) Encycl. Rerum Ecclesiae, de sacris missionibus provehen- 
dis, 28 febr. 1926; Acta Apost. Sed., t, 18, 1926, p, 83. 

lium suum pro nobis omnibus divinae justitiae offere- 
bat. Alloquitur praeterea Christus Joannem, per ver- 
ba “ Filius tuus”’ designans totum genus humanum. 
Et attendatur quemadmodum Papa, ut hanc suam in- 
terpretationem fundat, ad perpetuum provocet Eccle- 
siae sensum. 

Ast praecipue objectum de quo loquitur Christus, 
numquam satis meditabimur, Mariam nempe, quae jam 
erat mater nostra, solemnibus verbis in adjunctis so- 
lemnissimis, proclamat Matrem nostram. Ex quibus 
attendi potest hoc objectum, tum ex parte nostra, tum 
ex parte ipsius Mariae. Ex parte nostra si spectetur, 
accipimus a Christo aliquod jus peculiare omnino, ali- 
quam ipsius Christi juris participationem, Sicuti enim 
ipsi Christo debemus quod nobiscum ejus sibi proprium 
jus quodammodo communicarit Deum vocandi et ha- 
bendi Patrem, eidem similiter debemus communicatum 
amantissime jus, Mariam vocandi et habendi ma- 
trem (23), 

Ex parte Mariae si spectetur objectum, Christus so- 
lemni testamento concredit ei munus perpetuum, cu- 
jus functiones in futuro semper erunt exercendae, ma- 
ternitatis erga homines, Perpetua sanctae prolis fecun- 
ditate a Deo aucta est Maria (24). Universitas humani 
generis curanda Ei fovendague committitur, ac propte- 
rea Maria, eam immensi laboris haereditatem, testa- 
mento Christi sibi relictam, magno complexa animo, 
materna in omnes officia statim coepit impendere (25), 
hujusque singularis muneris et laboriosi partes susce- 
pit obiitque magnanimiter consecratis in Cenaculo aus- 
Piciis (26). Quibus plane consonat Pius XI: ex eo quod 


(23) Magnae Dei Matris; t. 3, p. 144. 
(24) Ajutricem populi; t. 4, p. 248. 
(25) Octobri mense; t. 3, p. 98. 

(26) Adjutricem populi; t. 4, p. 238. 

Virgo perdolens constituta fuit hominum Mater, eos 
sibi veluti testamento divinae caritatis commendatos, 
amplexa est filios amantissimeque tuetur (27). Ex his 
omnibus manifestum est, secundum Pontificum doctri- 
nam, Redemptorem morientem per verba sua commi- 
sisse Mariae munus aliqguod in futurum indesinenter 
exercendum. Quod vel ex ipso usu termini testameniti, 
quo ter utitur Leo XIII ac semel Pius, luculenter con- 
firmatur. Qui nempe testamentum condit, non praete- 
ritum, sed futurum proculdubio respicit. Jam vero 
Christus dicitur nobis Matrem dedisse testaménto : Ex- 
trema enim verba: Ecce Mater tua, quasi testamento 
reliquit (28), moriens matrem suam Joanni discipulo, in 
quo designavit personam humani generis, testamento 
meémori voluit relictam (29), hoc carae misericordiae 
consilium in Maria divinitus institutum, Christi testa- 
mento fuit ratum (30), 


Universalitas hujus muneris. — Juvat ultimo loco 
considerare functiones has maternas a Christo Virgini 
concredi absque ulla restrictione, quoad vitam totam 
supernaturalem gratiae, idque erga homines universos, 
Ergo B. Virgo etiam nunc exercet et continuo in per- 
petuum has functiones exercebit, 

Hanc autem hominum universalitatem Christum 
verbis suis intendisse expresse omnino declaravit nu- 
per Pius XI, juxta quem B, Virgo ex eo quod homines 
universos in Calvaria habuerit materno suo animo com- 
mendatos, non minus eos fovet ac diligit, qui se fuisse 
ab Christo Jesu redemptos ignorant, quam qui ipsius 


(27) Explorata res; Acta Apost. Sedis, t. 15, 1923, p. 104-105. 
" (28) Augustissimae Virginis; t. 5, p. 168. 

(29) Adjutricem populi; t. 4, p. 238. 

(30) Octobri mense; t. 3, p. 99, 

redemptionis beneficiis fruuntur feliciter (31). Non ita- 
que fidelium tantum sed et infidelium Maria in Cal- 
varia proclamata ac constituta fuit Mater. 


Sensus ab ipsa S. Scriptura intentus. — Et talis est 
sensus quem ipse Christus verbis suis intendit, quem 
ipse Spiritus S., auctor S. Scripturae, inculcare voluit. 
Non sunt itaque, docente Leone XIII, verba Christi mo- 
rientis accipienda in sensu mere typico tali acsi Joan- 
nes fuisset mere historice typus omnium hominum 
genusque humanum antitypus ; fuit utique Joannes 
typus ac genus humanum antitypus, sed a Christo lo- 
quente directe ut tales intenti, Non itaque, juxta Pon- 
tificis doctrinam, verba Christi: Ecce Mater tua, so- 
lum per accommodationem maternitatem Mariae erga 
homines continent, sed ex his verbis, et inde ex S. Scrip- 
tura ipsa, hoc maternitatis hominum munus constat. 


CAPUT V. 


De munere B, M. Virginis Mediatricis. 


Notio Mediatricis. — A titulis Consortis Redempto- 
ris et Matris hominum facili gressu ad titulum Media- 
tricis descenditur, Mediatio attendi potest tum onto- 
logica tum moralis : quia B, Virgo excellentiam habuit 
maternitatis divinae consortisque Redemptoris, onto- 
logice seu in actu primo mediat inter Deum et homines ; 
quia, ut consors Redemptoris, una cum Christo coope- 
ratur ad redemptionem nostram ac salutem, quia, ut 


(31) Rerum Ecclesiae ; Acta Apost. Sedis, t. 18, 1926, p. 83. 


Mater nostra, ad vitam gratiae in nobis causandam 
influit, moraliter seu in actu secundo munus suum Me- 
diatricis exercet. Ad mediationem pertinet omne id 
quo B, Virgo, inter nos et Deum existens, quovis modo 
ad opus nostrae reconciliationis et salutis est coope- 
rata aut adhuc cooperatur, pertinent itaque omnes 
functiones Consortis Redemptoris, omnesque func- 
tiones propter quas Mariam ut matrem nostram habe- 
mus (1), Mediatrix idcirco dicenda est Maria non tan- 
tum ratione ejus cooperationis in oeconomia distribu- 
tionis thesauri gratiarum, sed etiam ratione ejus coo- 
perationis in oeconomia redemptionis presse sumptae 
et acquisitionis thesauri gratiarum. Sententia, qua 
B. Virginis mediatio exclusive ad cooperationem 
restringeretur in dispensandis gratiis, et qua titulus 
Mediatricis ratione cooperationis in acquirendis gratiis 
ipsi negaretur, adversatur tum S. Scripturae, de media- 
tione Christi agenti, tum Traditioni, de mediatione et 
Christi et Virginis testanti. 

Mediationem B,. Virginis juxta Leonem XIII exa- 
minaturi, brevissime ostendere sufficiet B. Virginem 
esse Mediatricem nostram, titulo hoc generaliter ac- 
cepto, item brevissime eam esse Mediatricem per coo- 
perationem ejus ad nostram redemptionem et ad acqui- 
sitionem gratiarum, denique longius aliquantisper im- 
morandum erit in ostendenda mediatione ejus propter 
cooperationem ad dispensationem gratiarum. 


Titulus generaliter acceptus, — Titulum in genera- 


(1) De notione Mediatricis cfr. De Mediatione universali etc., 
passim ; cfr. etiam J, M. Bover, Catecismo popular sobre la me- 
diacién universal de Maria; Lérida, Academia Mariana, 1927. 
De Mediatione B. Virginis juxta Encyclicas Leonis XIII, cfr. 
eumdem actorem, La Mediacién universal de la Virgen Maria en 
las Enciclicas de Leon XIII; Barcelonae, 1925, 

litate acceptum B. Virgini convenire ostendit usus fre- 
quentissimus apud Leonem XIII tum tituli expressi 
Mediatricis, tum titulorum huic aequivalentium. In 
omni pagina, Traditionis exempla sequens, tales titulos 
Mariae applicat. Appellat Eam cum Ecclesia saluti- 
feram, opiferam, sospitatricem (2) ; Adjutricem poten- 
tem christianae rei (3), optimam apud Deum Concilia- 
tricem (4), christianorum Auxiliatricem, Opiferam, So- 
latricem, bellorum potentem Victricem, Pacificatri- 
cem (5), potentem populi christiani Adjutricem (6), 
Adjutricem populi christiani potentem et clementissi- 
mam (7), Christianorum Adjutricem (8), Adjutricem 
nominis catholici praesentissimam (9). Ex his, aliisque 
similibus titulis, puta Reparatricis, administrae sacra- 
menti humanae redemptionis, quibus in omni pagina 
B. Virginem consalutat Pontifex (10), aperta habetur 
conclusio B. Virginem esse vere Mediatricem dicen- 
dam, Si jam in his aequivalenter titulus Mediatricis 
considerari potest, nil mirum Papam et titulo expresso 
 Mediatricis ’ Deiparam saepesaepius condecorare : 
Eam nimirum dicit dignam et peracceptam ad Media- 
torem Mediatricem (11), docet Deum nobis Ipsam Me- 

diatricem benignissima misericordia providisse (12), 


(2) Superiore anno; t. 1, p. 280. 

(3) Jucunda semper ; t. 4, p. 132. 

(4) Ib. ; p. 130. 

(5) Supremi Apostolatus ; t. 1, p. 216. 

(6) Octobri mense ; t, 3, p. 92. 

(7) Adjutricem populi; t. 4, p. 236. 

(8) Magnae Mei Matris; t, 3, p. 152. 

(9) Fidentem piumque ; t. 5, p. 88. 

(10) Cfr. supra, p. 22, ubi simili argumento consortium Ma- 
riae cum Christo probavimus. 

(11) Fidentem piumque ; t. 5, p. 90. 

(12) Jucunda semper ; t. 4, p. 132. 

vocat Mariam nostrae salutis mediam et seques- 
tram (13). 


B. Virgo Mediatrix est, inquantum ad gratias acqui- 
rendas cooperata est. — Ulterius manifestandum est 
B. Virginem esse Mediatricem nostram ratione coope- 
rationis suae ad acquisitionem gratiarum. 

Argumentum praecipuum idque omnino perspicuum 
repetimus ex his quae docet Pontifex de consortio 
B. Virginis in ipso opere Christi, consortio quod asserit 
tum modo generali, tum in particulari quoad compas- 
sionem B, Virginis cum Christo moriente et partes 
quas egit ad ipsum Christi sacrificium. Si enim B. Vir- 
go consors fuit Christi in quantum Redemptoris, et si 
Christus in quantum Redemptor est Mediator noster, 
liquet B, Virginem inquantum Consortem eo ipso fuisse 
Mediatricem. De hoc autem argumento, cum supra sat 
fuse fuerit jam expositum, hic nihil dicendum jam 
superest (14). 


B, Virgo ratione consensus in Incarnationem Media- 
trix fuit. — Sufficiat itaque hic pauca adjicere de alio 
quodam argumento, ex eo petito quod B. Virgo libere 
consentiit in Incarnationem Christi Redemptoris ac 
Mater Redemptoris facta est. Libere enim consensum 
ad Incarnationem et Maternitatem Redemptoris prae- 
stando, Maria vere ad nostram reparationem, ad nos- 
tram salutem est cooperata, verum mediationis actum 
posuit, Et tale argumentum ut distinctum a priori ha- 
bemus: prius enim nititur in consortii actibus, prae- 
sens vero nititur in ipso Mariae consensu tamquam in 
fundamento, in aliquo inde quod non adhuc fuit for- 
maliter exercitium muneris consortil, 


(13) Parta humano generi; t. 6, p. 258. 
(14) Cfr. supra, p. 22-24, 27-28, 


Ter ad minus Pontifex hunc Virginis liberum con- 
sensum explicite asserit. Brevi sententia enuntiat Fi- 
lium Dei aeternum sese inclinare ad homines hominem 
factum, assentiente vero Maria et concipiente de Spiri- 
tu Sancto (15), aperte his innuens ipsam Incarnatio- 
nem atque Redemptionem nostram ab hoc Virginis 
consensu fuisse dependentes. 

Alibi, fidelis interpres doctrinae jam aliissimae 
Traditioni familiaris, incarnationem Verbi seu unionem 
cum natura humana, ut matrimonium considerat Verbi 
cum natura humana ; ad nuptias autem requiritur con- 
sensus, et Maria, ut repraesentans genus humanum, 
hunc consensum dedit. Sine hoc consensu nuptiae non 
fuissent, neque fuisset proinde Incarnatio aut Redemp- 
tio, Consequenter per hunc consensum B, Virgo ad In- 
carnationem et Redemptionem vere cooperata est, et 
rursus per hunc consensum fuit vere Mediatrix nostra. 
Talis finsuper consensus fundamentum fuit omnium 
mediationis actuum, quos in posterum poneret, 

Duobus autem in locis hanc doctrinam statuit Pon- 
tifex. Cum enim Filius Dei aeternus hominis naturam 
vellet suscipere, eaque re mysticum quoddam cum 
universo humano genere initurus esset connubium, non 
id ante perfecit quam liberrima consensio accessisset 
designatae Matris, quae ipsius humani generis perso- 
nam quodammodo gerebat, ad eam illustrem verissi- 
mamque Aquinatis sententiam: Per annuntiationem 
exspectabatur consensus Virginis, loco totius humanae 
naturae (16). 

Et eamdem doctrinam alibi adhuc inculcat. Nemo 
etenim, ita docet, unus cogitari potest qui reconcilian- 


(15) Jucunda semper ; t. 4, p. 120. 
(16) Octobri mense; t. 3, p. 96. Cir. S. Thomam, Summa 
Theol. Ill P., q, 30, art. 1. 


dis Deo hominibus parem atque Virgo operam vel um- 
quam contulerit, vel aliquando sit collaturus. Nempe 
ipsa ad homines in sempiternum ruentes exitium Ser- 
vatorem adduxit, jam tunc scilicet quum pacifici nun- 
tium, ab Angelo in terras allatum, admirabili assensu, 
loco totius humanae naturae, excepit : ipsa est de qua 
natus est Jesus, vera scilicet ejus Mater, ob eamque 
causam digna et peraccepta ad Mediatorem Media- 
trix (17). 


B. Virgo Mediatrix est ratione cooperationis in dis- 
pensatione gratiarum. — Praecipue autem ostendenda 
venit Mediatio B. M. Virginis ratione cooperationis 
suae ad distributionem thesauri gratiarum, quod in se- 
quentibus jam aggredimur, tum assignando explicita 
Leonis XIII hac de doctrina testimonia, tum explicando 
fundamenta in quibus talis doctrina innititur. 


Expressa testimonia. — Decies ad minus haec doc- 
trina expresse ac solemniter declarata legitur. 

Jam anno 1883, in Encyclica Supremi Apostolatus, 
clare sententiam suam pandit S. Pontifex, Maria est 
pacis nostrae apud Deum sequestra et coelestium ad- 
ministra gratiarum, in celsissimo potestatis gloriaeque 
fastigio in coelis collocata, ut hominibus ad sempiter- 
nam illam civitatem per labores et pericula contenden- 
tibus patrocinii sui subsidium impertiat (18). Eadem in 
Encyclica dicit Papa se Deum Ipsum, per Eam in qua 
totius boni posuit plenitudinem, summis animi nostri 
votis enixe obsecrare, ut maxima quaeque fidelibus 


(17) Fidentem piumque ; t. 5, p. 90, His adde et alium modum, 
nempe deprecationem, quo B. Virgo ad mysterium Incarnationis 
contulit. Docet enim Pontifex ipsius deprecationem Virginis mul- 
tum valuisse ad mysterium Incarnationis ; cfr, Encyclicam Di- 
vinum illud munus, 9 maii 1897; t. 5, p. 164. 

(18) T. 1, p. 214, 

coelestium bonorum munera largiatur (19). 

Anno dein subsequenti, 1884, in Encyclica Superiore 
Anno, fiduciam suam exprimit Papa quod aliquando 
propitietur Deus audietque preces obsecrantium per 
Eam, quam Ipse coelestium gratiarum voluit esse ad- 
ministram (20). 

Anno 1891, in Encyclica Octobri mense, solemnissi- 
mam eamque apertissimam statuit sententiam: ni- 
hil prorsus de permagno illo omnis gratiae thesauro, 
guem attulit Dominus, nihil nobis nisi per Mariam, Deo 
sic volente, impertiri: ut, quo modo ad summum Pa- 
trem, nisi per Filium, nemo potest accedere, ita fere, 
nisi per Matrem, accedere nemo possit ad Chris- 
tum (21). 

Tres deinde post annos, anno scilicet 1894, ad uni- 
versam Ecclesiam dirigit Epistolam Jucunda semper, 
quae epistola, hac de re omnibus aliis antecellens, 
digna est ut in historia mariologiae memorabilis per- 
maneat, cuippe quae quatuor saltem de dispensatione 
gratiarum per B. Virginem declarationes habet. Docet 


(19) Jb., p. 224. Non agitur de plenitudine personali, sed de 
plenitudine effluentfe in aiios. Quam unanimis fuerit Scholasti- 
corum sententia de hac gratiae B, M. Virginis plenitudine, testa- 
tur cl, Grabmann: " Die Scholastik spricht also der Gnadenfiille 
Marias ein gewisses Ueberstromen auf alle Menschen zu, je- 
doch mit der ausdriicklichen Bemerkung, dass Maria hierdurch 
keineswegs Urheberin der Gnade sei"; Die Lehre des heiligen 
Thomas von Aquin von der Kirche als Gotteswerk ; Regensburg, 
Manz, 1903, p. 299-300, Quoad eamdem doctrinam apud B, Al- 
bertum M., cfr. G, Esser, Die Gnadenfiille der Allerseligsten 
Jungfrau Maria nach der Lehre des seligen Albertus d. Gr., apud 
Linzer Quartalschrift, 1881, p. 273 sq, Quoad S, Bonaventuram 
conferri potest Michael Bauerle, O. M. Cap., Lehre des hi. Bo- 
naventura tiber das Gnadenvolmass der Gottesmutter, apud Fran- 
ziskanische Studien, t. 12, 1925, p. 177 sq. 

(20) ietiep. 278) 

(21) T. 3, p. 96-98 

Mariae munus fuisse commissum conciliandae nobis di- 
vinae gratiae, quo munere Ipsa continenter fungitur 
apud Deum, dignitate et meritis acceptissima, longe- 
que coelitibus sanctis omnibus potentia antecel- 
lens (22), 

Salutamus igitur Eam Virginem, quae gratiam apud 
Deum invenit, singulariter ab illo plenam gratia, cujus 
copia ad universos proflueret (23), Sive enim in hoc 
testimonio copia haec, quae ad universos proflueret, 
referatur ad vocabulum praecedens gratia, sive ad 
Virginem plenam gratia, agitur in quavis hypothesi de 
influentia Mariae in dispensatione gratiarum, 

Explicat Pontifex cur, in recitando Rosario, ante- 
cedit oratio dominica ad Deum Patrem, quo invocato, 
vox supplex convertitur ad Mariam ; quod non fit alia 
nisi hac de qua dicimus conciliationis ac deprecationis 
lege, a Sancto Bernardino Senensi in hanc sententiam 
expressa: Omnis gratia quae huic saeculo communi- 
catur, triplicem habet processum. Nam a Deo in Chris- 
tum, a Christo in Virginem, a Virgine in nos ordinatis- 
sime dispensatur (24). : 

Denique in eadem Encyclica brevi formula asseritur 
post S. Bernardum Deum nobis Mariam Mediairicem 
benignissima misericordia providisse, ac totum nos 
habere voluisse per Mariam (25). 

Anno 1895, in Encyclica Adjutricem populi, eam- 


(22) 203 45 p2120: 

(23) 1b., p. 124, Cir. haec Alberti M.: “ effluit ex ea gratia in 
omnes"; In Luc., c. 1; op. omn., ed. Vivés, t. 22, p. 66, col. A; 
Parisiis, 1894. 

(24) Ib. Verba a S, Bernardino Senensi mutuata leguntur, ut 
ibid, indicatur, in Serm. VI in festis B. M. V. de Annunce., a. I, 
Cee: 

(25) Ib. p. 132, Verba S. Bernardi a Pontifice relata leguntur 
in de XII praerogativis B. M. V., n, 2, et in Serm. in Nativ. B. 
MV vated, 

dem recolit doctrinam, Declarans amplitudinem vir- 
tutemque Virginis, ex quo ad fastigium coelestis glo- 
riae est apud Filium assumpta, proclamat Eam quae 
sacramenti humanae redemptionis patrandi administra 
fuerat, gratiae ex illo in omne tempus derivandae esse 
pariter administram, permissa Ei poene immensa po- 
testate (26), 

Anno 1896, in Encyclica Fidentem, dicit Papa B. Vir- 
ginem Matrem hominum, quae plena est misericordiae, 
plena gratiarum, in quibus notetur non considerari 
plenitudinem gratiae personalis Mariae, sed plenitudi- 
nem gratiae in homines derivandae (27). 

Ultimo, anno scilicet 1898, in Encyclica Diuturni 
temporis, assertiones has statuit: A B. Virgine, tam- 
guam uberrimo ductu, coelestium gratiarum haustus 
derivari, Ejus in manibus esse thesauros miserationum 
Domini, Deum Illam velie bonorum omnium esse prin- 
cipium (28), quarum duas posteriores a S, Joanne Da- 
masceno et a S. Irenaeo depromit (29). 

Et talia sunt praecipua, eaque praeclarissima, asser- 
ta Leonis XIII. Animadvertimus hic hunc Pontifi- 
cem profecto non excogitasse hanc doctrinam de 
B. Virginis munere, quam quidem et alii Pontifices ipsi 
antecessores inculcaverant fidelibus (30), neque ulti- 
mum fuisse in serie Pontificum Romanorum qui eam 
proposuerit, cum et successores sui, Pius X, Benedic- 
tus XV atque Pius XI iterato eam repetiverint, Sed hoc 


(26) T. 4, p. 238-240, 

(27) T. 5, p. 84. 

(28) T. 5, p. 274, Gallica versio: '' D'Elle découlent, comme 
d'un canal trés abondant, les flots des graces célestes ”. 

(29) Remittitur ad ser. 1, De Nativitate Domini quoad prio- 
rem, ad Cont. Valent., |. III, 33, quoad alterum, 

(30) Cir. De Mediatione universali..., p, 149-150, ubi retulimus 
testimonia Benedicti XIV, Pii VII ac Pii IX. 


Leonis XIII quasi singularis dos est quod primus tam 
frequenter, tam pia cum instantia hanc sententiam in- 
culcaverit, ex quo historia Mariologiae proculdubio 
Eum habebit ut Papam qui maxime hanc doctrinam 
promoverit. | 


‘Sententia successorum Leonis XIII. — Juvat hic 
breviter ostendere quemadmodum Pontifices, Leo- 
ni XIIT in Sede Apostolica successores, praedecesso- 
ris sui doctrinam fideliter custodierint. 

Pius X proponit Mariam ut Reparatricem perditi 
orbis dignissimam, atque ideo universorum munerum 
dispensatricem, quae nobis Jesus nece et sanguine 
comparavit. Virgini augustae hoc datum est, ut sit to- 
tius terrarum orbis potentissima apud unigenitum Fi- 
lium suum Mediatrix et Conciliatrix. Fons Christus 
est... Mariae vero aguaeductus, aut etiam collum, per 
quod corpus cum capite conjungitur, itemque caput in 
corpus vim et virtutem exerit.., 

Est B. Virgo princeps largiendarum gratiarum mi- 
nistra.., et thesauros promeritorum Christi materno ve- 
luti jure administrat (3i). 

Apoo, XII, 1, describitur mulier adhuc parturiens ; 
haec autem mulier est Maria, et partus ille alius non 
intelligitur nisi partus spiritualis quo jugiter omnes 
Christi fideles parturit (32). 

Benedictus XV eamdem doctrinam non semel incul- 
cavit. In documento ad Sodalitatem Nostrae Dominae 
a bona morte de B. Virgine Patrona Bonae Mortis, ex 
compassione Mariae cum Christo deducit quas e Re- 
demptionis thesauro gratias omne genus percipimus, 
eas ipsius Perdolentis Virginis veluti e manibus mini- 


(31) Ad diem illum, 2 febr. 1904; ed. cit. t. 1, p. 78-80. 
(32) Ib., p. 86-88, Cir, Minges, Compend. theologiae dogmaticae 
specialis, partem priorem; Ratisbonae, Pustet, 1921, p, 351, 

strari, Ex quo ulterius infert Pontifex sanctum homi- 
num decessum ab Ea ipsa exspectandum esse (33). 

Die 3a januarii 1919, in litteris Apostolicis, quibus 
templum Locarnense B. M. Virginis a Saxo, in dioecesi 
Luganensi, titulo ac privilegiis Basilicae Minoris ho- 
nestatur, vocat Papa benignissimam Dei Genitricem, 
gratiarum apud Dominum sequestrem (34). 

Eodem anno, die 28 martii, in litteris Apostolicis, 
quibus Ecclesia Rothomagensis B, M. Virginis a Bono 
Succursu titulo ac privilegiis Basilicae minoris deco- 
ratur, rursus Virginem Dei Matrem gratiarum omnium 
apud Deum sequestram nuncupat (35). 

Eodem adhuc anno, die 6 aprilis, in oratione Gallica 
in lingua habita, post solemnem lectionem decreti, quo 
duo miracula, per intercessionem B, Joannae de Arc 
obtenta, ut authentica declarabantur, declarat Ponti- 
fex omnes gratias, omnia dona, etiam miracula, esse 
B. Virgini tribuenda, et miracula, etiam quae propter 
intercessionem alicujus Dei servi fiant, non tamen fieri 
absque interventu B, M, Virginis (36). 

Semper denique eodem anno, die 10 aprilis 1919, in 
in Epistola ad Card. Gibbons, archiepiscopum Balti- 
morensem, Virginem Immaculatam titulo decorat gra- 
tiarum omne genus sequestrae (37). 

Omnium autem praecipuum, quo testatur Pontifex 
ille hance doctrinam, Officium fuit ac Missa, die 
12 Jan. 1921 concessa, in honorem Beatae Mariae Vir- 


(33) Inter sodalicia ; Acta Apost. Sedis, t. 10, 1918, p. 182. 

(34) Litterae Apostol, Locarni; Acta Apost. Sedis, t. 11, 1919, 
p. 67, 

(35) Litterae Apostol. Illustriores inter; Acta Apost. Sedis, 
t. 11, 1919, p. 227. 

(36) Cfr. testimonium in altera hujus opusculi parte. 

(37) Litterae Apost. Communes litteras, diei 10 april. 1918; 
Acta Apost. Sedis, t. 11, 1919, p. 173, 

ginis Mediatricis omnium gratiarum, quae omnibus con- 
cessit dioecesibus Belgii, facta simul facultate Sacrae 
Congregationis Rituum eumdem favorem largiendi 
cuivis in Ecclesia episcopo pro sua dicecesi qui peteret. 

Quod ultimo Pium XI gloriose regnantem attinet, et 
ipse cum antecessoribus plane consentit. B. Virginem in 
coelum assumptam in Gallicae nationis patronam prae- 
cipuam declarans ac confirmans, Eam vocat gratiarum 
omnium apud Deum sequestram (38), quem eumdem ti- 
tulum rursus repetit in litteris Apostolicis, quibus ec- 
clesia in honorem B, M, Virginis a Perpetuo Succursu 
in urbe S. Jacobi de Chile basilicae minoris titulo ac 
privilegiis condecoratur (39),, Recentissime denique, 
Mariae munus Coredemptricis ut fundamentum assi- 
gnans, solemniter statuit Christum, unus cum sit Me- 
diator Dei et hominum, suam sibi Matrem adsciscere 
voluisse peccatorum advocatam gratiaeque ministram 
ac mediatricem (40). 


Fundamenta hujus doctrinae marialis. — Praemitti- 
mus nos in litteris encyclicis Romanorum Pontificum 
non quaerere debere argumenta ex professo ad _ ali- 
quam doctrinam probandam adjecta. Non enim talia 
documenta tractatus sunt theologici, sed magisterii or- 
dinarii expressiones. Sufficit ergo Pontificibus propo- 
nere doctrinam, quin argumentis eam demonstrent ; 
attamen non proponunt Papae doctrinas, nisi eas ipsi 
probatas sibi habeant. Quaeremus itaque in encyclicis 
leoninis quae, etiam si sparsa et nequaquam ad compro- 


(38) Litterae Apost. Galliam, Ecclesiae filiam, diei 2 martii 
1922 ; Acta Apost. Sedis, t. 14, 1922, p. 186. 

(39) Litt. Apost. Cognitum sane, diei 14 Jan. 1926; Acta 
Apost, Sedis, t. 18, 1926, p. 213. 

(40) Miserentissimus Redemptor, 8 maii 1928; Acta Apostol. 
Sedis, t. 20, 1928, p. 178. 


bandum doctrinam dispensationis omnium gratiarum 
per Mariam ex professo apposita, rite tamen tam- 
quam fundamenta haberi possunt, super quae Ponti- 
fex hanc suam doctrinam posuerit, Sint ad hoc sequen- 
tia. octo fundamenta, 


Ipsa Scriptura nobis exhibet Mariam constanter cum 
Christo associatam. — Verbum incarnatur, assentiente 
vero Maria; ex salutatione Mariae sanctificatur Joan- 
nes ; in lucem editur Christus ex Maria; pastores et 
magi inveniunt Infantem, cum Maria matre ejus ; sisti- 
tur Jesus Domino in templo ministerio Matris ; anxia 
sollicitudine quaeritat Maria puerum amissum; ago- 
niam Jesu in Gethsemani horto, flagellationem, coro-~ 
nationem spinea corona ipsa cognita jamdiu habet, ac 
cum Jesu maxime animo condolet ; praesens est quan- 
do sacrificium crucis conficitur, ad quam victimam ipsa 
aluerat, quam ultro offert justitiae divinae, cum Filio 
commoriens ; laetatur de Filii resurrectione, prosequi- 
tur materno affectu Filium in coelis ascendentem ; as- 
sumitur in coelum, ubi apud Filium sedet regina et 
domina universorum (41). 

Ex hac autem associatione, a S. Scriptura et Revela- 
tione continuo ac constanter inculcata, quis concludere 
recusabit Mariam esse associatam cum Filio etiam in 
distribuendis gratiis ? An secus non esset interruptio, 
discontinuatio in opere Dei de nostra salute ? Non ta- 
men contendimus hoc argumentum ut apodicticum esse 
habendum ; sufficiat ipsi tribuere valorem rationis con- 
venientiae. 


Ipsa Scriptura hoc munus B. M. Virginis innuit, ubi 


(41) Jucunda semperi, t. 4, p. 122-124, Cir de hac associatione 
Grabmann, Die Lehre des heiligen Thomas van Aquin von der 
Kirche als Gotteswerk ; Regensburg, Manz, 1903, p. 301-302. 

non semel memorat hanc ejus cooperationem in colla- 
tione gratiarum ac donorum. — Insinuatam legimus 
hanc Virginis cooperationem, quando, ex salutatione 
Mariae cognatam divino afflatu visentis, Joannes in 
utero materno sanctificabatur et instruebatur lectis 
donis ad vias Domini parandas (42), quando in domo 
Elisabethae B, Virgo administra charismatum divino- 
rum apparebat (43). Sed non tantum hujus prodigii 
gratiae administram B, Virginem Christus sibi adsci- 
vit (44), verum etiam prodigii naturae, quo aquam in 
vinum convertit ad Canae nuptias (45), Denique in 
Cenaculo cum discipulis adfuit Maria, promissum Al- 
mi Spiritus comprecans (46), Paracliti amplitudinem 
maturans Ecclesiae, thesaurum nullo tempore deficien- 
tem(47). Deprecatio Virginis multum valuit ad Para- 
cliti in Apostolorum coronam adventum (48). 

Utrum in his omnibus aliquid plus videri possit quam 
argumentum suasivum, non apparet. Crescit tamen ar- 
gumenti valor, si quis illud considerat in lumine princi- 
pii consortii, de quo supra ; si nimirum haec omnia con- 
siderentur tamquam determinata ac particularia acta 
ad exercitium generalis muneris pertinentia, in altiori 
lumine haec profecto apparent, 


Ad ipsum principium consortii hic ex professo pro- 
vocandum est. — Etenim non est dubium Leonem XIII 
hoc principium, quod tam saepe ac tam perspicue as- 
severavit, habere ut generale. Quia generale est, non 
est restringendum ad Redemptionis opus stricte sump- 


(42) 1b., t 4, p. 120. 

(43) Fidentem piumque ; t. 5, p. 90. 

(44) Augustissimae Virginis Mariae ; t. 5, p. 168. 
(45) Jb. 

(46) Fidentem piumque ; t. 5, p. 94. 

(47) Jucunda semper ; t. 4, p. 122. 

(48) Divinum illud munus, 9 maii 1897; t. 5, p. 164. 

tum tantum, pro quanto dicit hoc acquisitionem gra- 
tiarum, sed valeat oportet de infegro salutis nostrae 
opere. Extenditur proinde consortium illud etiam ad 
opus dispensationis gratiarum. Haec enim simul cum 
acquisitione gratiarum, constituit integrum salutis nos- 
trae opus: acquisitio et distributio sunt duo stadia, 
quibus totum illud opus salutis nostrae integratur. 


Ex ipsa cooperatione Mariae in acquisitione gratia- 
rum induci potest ejus cooperatio in earumdem distri- 
butione. — Supra vidimus Mariae promerita in opere 
restaurationis et salutis nostrae, generaliter asserta, et 
in speciali ostensa per ejus compassionem et partici- 
pationem ad ipsum sacrificium crucis. Adest autem 
talis nexus inter cooperationem ad acquisitionem et 
cooperationem ad distributionem gratiarum, quod prior 
appellet alteram, Per priorem enim acquisivit Maria 
jus quoddam, titulum quemdam ad posteriorem, ita 
ut, ratione prioris cooperationis, teneatur aliquatenus 
Deus Mariae, Matri et Consorti Filii, etiam conferre 
cooperationem alteram. Et talem intrinsecum nexum 
prae oculis habuisse Pontificem non sine fundamento 
quis aestimabit, ad verba haec qui attendit: “...ut 
quae sacramenti humanae redemptionis patrandi ad- 
ministra fuerat, eadem gratiae ex illo in omne tempus 
derivandae esset pariter administra" (49), 

Et similem nexum intrinsecum supponere videtur 
Pius X in hoc asserto : ‘* Ex hac Mariam inter et Chris- 
tum communione dolorum ac voluntatis promeruit illa, 
ut reparatrix perditi orbis dignissime fieret, atque ideo 
universorum munerum dispensatrix, quae nobis Jesus 
nece et sanguine comparavit" (50). In hoc enim ra- 
tiocinio Pontifex gressum facit ab his quae Maria egit 


(49) Adjutricem populi; t. 4, p. 238-240. 
(50) Ad diem illum, 2 Febr. 1904; ed. cit., t. p. 78. 

cum Christo ad acquisitionem gratiarum ad earum- 
dem dispensationem. Simili etiam modo Benedic- 
tus XV ex his quae B, Virgo egit sub Cruce, compa- 
tiendo et paene commoriendo cum Filio patiente ac 
moriente, uno verbo ex ejus conredemptione, conclu- 
dit statim ad ministrationem gratiarum per manus 
Mariae : “hac plane de causa (i. e. conredemptionis), 
quas e Redemptionis thesauro gratiae omne genus per- 
cipimus, eae ipsius Perdolentis Virginis veluti e mani- 
bus ministrantur..."’ (51). 

In verbis itaque Leonis XIII censemus, quod et auc- 
toritate duorum Pontificum successorum luculenter 
confirmatum videmus, poni nexum inter Mariae munus 
cooperationis ad gratiarum thesauri acquisitionem ac 
ejusdem cooperationis munus ad ejusdem thesauri 
distributionem ; aestimamus insuper hunc nexum non 
extrinsecum tantum, sed intrinsecum esse, ex ipsa na- 
tura rei. 

Ulterius autem Leonem XIII determinare hujus nexus 
intrinseci naturam ac rationem notum non est nobis, Ut 
autem alibi exposuimus, putamus hunc nexum in eo 
fundari posse quod Deo, si negaret B. Virgini quae 
‘partes jam habuit in acquisitione gratiarum partes 
etiam in dispensatione earum, tribuendum esset all- 
quod indecorum, aliquod inconveniens, quod absit (52). 
Contra talem argumentationem nostram oppositum 
fuit ipsam esse petitionem principii : etenim nostrum est 
dijudicare quid Deo indecorum sit, cum tamen ad tale 
judicium objectivae normae desunt (53). Ad quod res- 
ponderi potest indecorum hoc a nobis perspectum fun- 


(51) Litterae Apost. Inter sodalicia; Acta Apost. Sedis, t. 10, 
1918, p. 182, 

(52) Cir. De Mediatione universali etc., p. 157-165. 

(53) Ita R, P. Friethoff, O. P., apud Div. Thom. (Friburgi), 
t. 5, 1927, p. 369-370, 

damentum habere precise in ipsa admissa ac praesup- 
posita B. Virginis cooperatione ad acquisitionem the- 
sauri gratiarum. Eo enim quod Maria, diversis modis, 
inter quos et meritum de congruo ponimus, ad ipsam 
hujus thesauri comparationem est cooperata, jus quod- 
dam, titulum quemdam acquisivisse dicenda est in 
cooperationem ad ejusdem thesauri dispensationem, 
eodem modo ac Christus, qui, inquantum ut causa prin- 
cipalis acquisivit, etiam principalis dispensator sit 
oportet. Appellat cooperatio prior cooperationem pos- 
teriorem, Ex hoc autem nexu inter utramque coopera- 
tionem sequitur Deum, nisi velimus indecorum quid et 
inconveniens Ipsi tribuere, Mariae partes dare in mi- 
nistratione gratiarum. Et talis nexus objectivus appa- 
ret, ex quo negare possumus nobis deesse objectivam 
normam ad dijudicandum quid Deo indecorum esset. 


Ex maternitate B. M. Virginis erga homines idem 
profluit. — Qui attente perpendit supra a nobis allata 
de hoc titulo, affulgere sibi videbit obvium atque aper- 
tissimum argumentum, quo Mariae munus, de quo nunc 
est sermo, demonstratur. Si enim juxta Pontificem, 
Christus moriens in cruce, Matri suae concredidit mu- 
nus maternitatis erga homines, hocque munus solem- 
niter proclamavit, si ulterius munus hoc futurum res- 
piciebat, si aliunde munus maternitatis est dare, fo- 
vere, servare, augere vitam prolis, ergo Maria func- 
tiones maternas a Christo sibi concreditas exercere 
oportet per communicationem gratiae, principii scilicet 
supernaturalis vitae, secundum quam B, Virginem tam- 
quam Matrem a Christo ipso accepimus. Cum insuper 
Maria proclamata fuerit omnium hominum mater, id- 
que non pro aliquo temporis determinato spatio, sed 
absque restrictione pro futuro, haec Mariae coopera- 
tio in gratiis dispensandis oportet ut universalis sit 

quoad homines omnes, oportet ut continua sit semper- 
que perdurans, | 

Talem esse Pontificis mentem luce clarius est, Post- 
quam enim verba Christi in cruce morientis de com- 
missa Mariae maternitate spirituali hominum inter- 
pretatus fuerat, subjungit quo modo Maria statim in- 
coepit ac semper pergit has maternitatis functiones 
exercere: ‘ Nam inde,... sic {illa coepit) nobis adesse 
et favere mater, ut quae sacramenti humanae redemp- 
tionis patrandi administra fuerat, eadem gratiae ex illo 
in omne tempus derivandae esset pariter admini- 
stra’ (54). 


Ex eadem maternitate erga homines simul ac ex vi- 
sione beatifica idem eruitur. — Beatissima Virgo, ut- 
pote mater nostra, diligit nos ardentissime, et simul, 
ralione visionis beatificae, non tantum indigentias 
nostras omnes et angustias, sed quidquid ad opus nos- 
trae salutis prosit perfectissime perspectum habet. Duo 
ad minus perspicua testimonia Leonis XIII hanc scien- 
tiam B, Virginis asserunt (55), quae ceteroquin a prin- 
cipio in theologia communiter admisso docetur, juxta 
quod Beati in Verbo ea vident quae ad suum statum 
et conditionem pertinent (56). Ex quibus conclusio 
liquet: Mariam Matrem hominum, in potentia apud 
Deum constitutam, intercedere ut gratiae quibus indi- 
gemus, et generatim omnes quae ad salutem hominum 
prosunt, ipsis elargiantur, 


Ex dominio regali B. M. Virginis idem probatur. —- 
B. Virgo est universorum Regina, stellante in paradiso 


(54) Adjutricem populi; t. 4, p. 240. 

(55) Adjutricem populi; t. 4, p. 240 et Magnae Dei Matris; 
t. 3, p. 144 

(56) Cir. De Mediatione universali etc., p, 175-176. 

corona praefulgens (57). Eam colimus in sanctorum 
gloria ‘’ quae stellanti diademate a Filio aucta, apud 
Deum sedet Regina et domina universorum”’ (58). In 
coelesti Dei civitate per aeternitatem omnem coronata 
assidet ad Filium (59) ; ipsi permissa est poene im- 
mensa potestas (60). Idem inculcat Pius X, cujus haec 
est sententia: “‘Sedet Ille (Christus) ad dexteram 
majestatis in excelsis (Hebr., 1. 3) ; Maria vero assidet 
regina a dextris ejus’’ (61). Dignitate et meritis Deo 
acceptissima, longe coelitibus sanctis omnibus potentia 
antecellit (62). Idcirco B. Virgo consors est Christi 
etiam in dominio; si autem dominio eoque universali 
potita est in Coelo, profecto tale dominium in regno 
gratiae praeprimis ab Ipsa exercetur (63). 


Ultimo loco in ipsius Traditionis testimoniis fundat 
Pontifex doctrinam suam. — Utilissimum sane foret 
longius inquirere de testimoniis quae ex Traditione a 


(57) Fidentem piumque ; t. 5, p. 86. 

(58) Jucunda semper; t. 4, p. 122-124, 

(59) Magnae Dei Matris ; t, 3, p. 150, 

(60) Adjutricem populi, t. 4, p. 240. 

(61) Ad diem illum, 2 febr. 1904; ed. cit.; t. 1, p. 80. 

(62) Jucunda semper ; t. 4, p. 120. 

(63) Juvat hic referre ea quae S. Bonaventura de dominio B. 
Virginis edocet: Mater Domini non erit ancilla, sed domina et 
regina, domina utique omnium, non solum terrestrium sed et 
coelestium, ad quae se extendit ejus imperium, Et ideo Anselmus 
(Orat, 52; Migne, P. L., t. 158, col. 955): ‘°O femina, mirabi- 
liter singularis et singulariter mirabilis! per quam omnia reno- 
vantur, inferna remediantur, daemones conculcantur, homines 
salvantur, Angeli redintegrantur ! Cur loquor, Domina, beneficiis 
tuis plenum esse mundum ? Inferna penetrant, coelos superant : 
per plenitudinem enim gratiae tuae et quae in inferno sunt se 
gaudent restaurata, Omnes ergo eam laudent, et in ejus honorem 
omne genu flectatur, coelestium, terrestrium et infernorum, quia 
beneficia ejus in omnes redundant", Serm. 4 de Annunt. B. M. 
V.; op. omn., Ad Claras Aquas, t. 9, p. 673, a. 

Leone XIII invocantur, ast indigitasse sufficiat ea quae 
maxime conspicua ab ipso citantur, 

Iterate itaque appellat ad auctoritatem S. Bernardi, 
ex quo allegatur quod B, Virginem vocaverit dominam 
nostram, mediatricem nostram (64), cujus etiam verba 
haec citantur: “ Deus nobis talem Mediatricem be- 
fhignissima misericordia providit’’ (65), ‘ qui totum 
nos habere voluit per Mariam (66). 

Repetit S. Bernardini Senensis memorabilem senten- 
tiam : omnis gratia quae huic saeculo communicatur, 
triplicem habet processum: Nam a Deo in Christum, 
a Christo in Virginem, a Virgine in nos ordinatissime 
procedit " (67). 

Etiam S. Tharasius testis est, qui Mariam ‘ Repara- 
tricem totius orbis” proclamat (68). Magnopere 
S, Thomae, cujus non semel verba citat, auctoritatem 
facit: "Magnum in quolibet Sancto, quod habet tan- 
tum de gratia quod sufficeret ad salutem multorum : 
sed quod haberet tantum, quod sufficeret ad salutem 
omnium hominum de mundo, hoc esset maximum ; 
et hoc est in Christo et in Beata Virgine’ (69). 


(64) Adjutricem populi; t. 4, p. 240. Cir. S. Bernardum, Serm. 
II in adventu Domini, n, II. 

(65) Jucunda semper ; t. 4, p. 132. Cir. S. Bernardum, De XII 
praerog. B. M. V. n. 7. 

(66) Jb. Cfr. S. Bernardum, Serm. in Nativ. B. M. V., n. 7. 

(67) Ib., t. 4, p. 124. Cir. S. Bernardinum Sen., Serm, IX in 
festis B. M. V. de Annunce., a. 1, c. 2. 

(68) Adjutricem populi; t. 4, p. 240. Cir. S. Tharasium. Or. 
in praesent. Deiparae. 

(69) Magnae Dei Matris; t. 3, p. 142. Cir. S, Thomam, op. 
VIII super salutationem angelicam, Animadvertendum hoc opus- 
culum a quibusdam ut authenticum opus S. Thomae adscribi, ab 
aliis autem abnegari. Notetur quemadmodum influentia B. M. 
Virginis aequiparetur quoad universalitatem cum influentia ip- 
sius Christi. 

Digna etiam sunt ut attendantur tum auctoritates 
S. Germani Constantinopolitani, tum S, Cyrilli Alex- 
andrini, Prioris haec afferuntur: ‘ Nemo est, o sanc- 
tissima, qui Dei cognitione repletur, nisi per te ; nemo 
est qui salvatur, nisi per te, o Deipara ; nemo qui do- 
num ex misericordia consequatur nisi per te’’ (70), 
ac alterius: “Per te Apostoli gentibus praedica- 
runt..,, per te crux pretiosa celebratur in orbe et adora- 
tur..., per te fugantur daemones, et homo ipse ad coe- 
lum revocatur; per te omnis creatura idolorum errore 
detenta, conversa est ad agnitionem veritatis ; per te 
fideles homines ad sanctum baptisma pervenerunt, 
atque ecclesiae sunt ubivis gentium fundatae” (71). 

E S. Joanne Damasceno sequentia refert:  Ejus in 
manibus sunt thesauri miserationum Domini” (72). 

Ex S. Irenaeo haec recitat: ‘* Vult illam Deus om- 
nium bonorum esse principium " (73). 

Denique omnis gentis et omnis ritus et omnis saeculi 
fiduciam et fidem allegat, nam, quia Maria est gratiae 
in omne tempus derivandae administra, permissa Ei 
poene immensa potestate,  hinc recte ad Mariam, ve- 
lut nativo quodam impulsu adductae, animae christia- 
nae feruntur; cum ipsa fidenter consilia, et opera, 
angores et gaudia communicant, curaeque ac bonitati 
‘ejus se suagque omnia filiorum more commendant, Hinc 
rectissime delata sunt ei in omni gente omnique ritu 
ampla praeconia, suffragia crescentia saeculorum : in- 
ter multa, ipsam dominam nostram, ipsam mediatri- 
cem nostram, ipsam reparatricem totius orbis, ipsam 


(70) Adjutricem populi; t. 4, p. 240. Cir. S. Germanum Con- 
stant., Or. 2 in Dormit. B. M. V. 

(71) 2b. cir. S. Cyr. Al, Hom. contra Nestorium. 

(72) Diuturni temporis ; t. 5, p. 274. Cir, S. Joan, Dam,, ser. 1, 
De Nativ. Virginis. 

(73) Ib. Cir. S. Irenaeum, Cont, Valent. 1, III, 333. 

donorum Dei esse conciliatricem"’ (74). In quibus no- 
tari potest prius testimonium ex S. Bernardo, qui Ec- 
clesiam latinam repraesentat, esse desumptum, poste- 
riora duo, tum ex S. Tharasio, teste Ecclesiae graecae, 
tum ex officio oasy VIII decembris, @cotoxiov, post 
oden IX, 

Recte itaque, juxta S. Pontificem, doctrina B. M. 


Virginis omnium gratiarum Mediatricis, dicenda est 
doctrina Ecclesiae, omnis aetatis, omnisque orbis partis. 


Notamina quinque. Primo, dispensationem gratiarum 
esse munus B. Virginis. — Juvat, ex sententia Leo- 
nis XIII, expositae doctrinae sequentia adjicere no- 
tamina, 

Primum est, hanc assertam B. Virginis cooperatio- 
nem ad gratiarum elargitionem verum esse munus. 
Clarissime hoc jam apparere debet ex eo quod coope- 
ratio haec est veluti pars muneris consortii. Expresse 
insuper affirmatur a Summo Pontifice, docente B. Vir- 
ginem munere conciliandae nobis divinae gratiae con- 
tinenter fungi apud Deum, Eamque cumulato perpetuo- 
que munere causam nostram exorare, ad saeculum im- 
mortale progressam (75). Aequivalenter hoc verum 
esse munus significat expressio frequentissime a Leo- 
ne XIII usurpata, Mariam esse administram gratia- 
rum (76), 


Hoc munus est ex decreto Dei. — Secundum est, hoc 
Virginis munus ex decrefo esse Dei, quod diversis di- 


(74 Adjutricem populi; t. 4, p. 240, 

(75) Jucunda semper; t. 4, p. 120-122. 

(76) Supremi Apostolatus; t. 1, p. 214; Adjutricem populi; 
t. 4, p. 240; Fidemtem piumque ; t. 5. p. 90; Augustissimae Vir- 
ginis ; t. 5, p. 168. Item Pius X, Ad diem illum ; ed. cit., t. 1, p. 80 
ac Pius XI, Miserentissimus Redemptor ; Acta Ap. Sed., t. 20 
1928, p. 178. 

cendi modis haud obscure innuitur: ‘Deo sic vo- 
lente’ (77), ‘ divino consilio'’ (78), Deus totum nos 
habere voluit per Mariam (79), vult illam bonorum 
omnium esse principium (80). Cujus ratio facile appa- 
ret : potuisset enim Deus decernere B. Virginem tantum 
Matrem fore Redemptoris, quin fuisset consors ejus in 
opere salutis, sed, in ordine praesenti ac de facto, de- 
crevit Deus quod B. Virgo non tantum Mater sed et 
Consors esset Redemptoris, et consors quidem non 
solum in ipso opere Redemptionis presse sumptae, sed 
in integro hoc opere, ergo etiam in applicatione fruc- 
tuum Redemptionis, 


Objectum hujus muneris est universalissimum. — 
Tertium est, objectum hujus muneris esse universalis- 
simum, adeoque non restringendum: omnes quippe 
gratiae inter ambitum hujus objecti assignantur. To- 
tum nos habere voluit per Mariam ; vult illam bonorum 
omnium esse principium. Ad haec si quis attendat, non 
Antelliget quemadmodum conformiter ad sententiam 
Leonis XIII sentiant hi qui a munere B. Virginis cen- 
suerunt excludendam esse gratiam sanctificantem, hoc 
munus ad solas gratias actuales limitantes. Hoc modo 
opinantes, ex una parte B. Virginem dispensatricem 
proclamant gratiae, dum simul ex alia parte ipsi sub- 
trahunt id quod principaliter et propriissime gratia est, 
nimirum gratiam habitualem. 

Notemus autem per transennam, ut amplitudo hujus 
cbjecti pateat, et ipsas indulgentias, quae morientibus 
et vita functis prosunt, a Leone XIII per manus dici mi- 


(77) Octobri mense ; t. 3, p. 98. 

(78) Adjutricem populi; t. 4, p. 240. 
(79) Jucunda semper; t. 4, p. 132. 
(80) Diuturni temporis; t. 5, p. 274. 


sericordis Virginis impertiri (81), a Benedicto XV ipsa 
miracula, etiamsi per intercessionem aliorum Sancto- 
rum obtenta, Mariae tamen interventui deberi (82), 
etiam gratiam bonae mortis, sanctum hominum deces- 
sum ab Ea dispensari (83). 


Convenientissime Deus contulit B. Virgini hoc munus, 
neque illiud offendit excellentiam Christi. — Quartum 
est, hoc Virginis munus convenientissime a Deo fuisse 
statutum ac nullatenus offendere excellentiam Christi 
Mediatoris nostri principalis, 

Primum ex eo manifestatur quod in Dei consilio, 
quo dedit nobis Mariam ut Mediatricem, et sapientia 
et misericordia divina maximopere elucent, Aman- 
tissimum utique Salvatorem, sanguinis animaeque pro- 
digum, redamamus, sed simul eumdem non exorabilem 
judicem pertimescimus. Quare opus erat deprecatore 
ac patrono, qui et magna apud Deum polleat gratia, et 
benignitate sit animi tanta, nullius ut recuset despera- 
tissimi patriocinium, afflictosque jacentesque in spem 
erigat clementiae divinae. Talem autem nobis providit 
Deus Mediatricem Mariam, cui plane maternos indidit 
sensus, nihil aliud spirantes nisi amorem et ve- 
niam (84), Quanta in his ad imbecillitatem fragilita- 


(81) Fidentem piumgue; t. 5, p, 92. 

(82) Cir. supra p. 52. 

(83) Cir supra p. 51-52, 

(84) Octobri mense, t. 3, p. 98. Hoc dicit Billot melius esse 
redemptionis. “ Melius esse redemptionis intelligo perfectionem 
quamdam accidentalem, qua homines congruentius revocantur 
ad finem aeternae vitae ; dum scilicet, inter ipsos et regem glo- 
riae Christum adest mater seu mediatrix, in qua nihil austerum, 
nihil terribile, sed omnia potius plena mansuetudinis et miseri- 
cordiae, cujus proinde interventus in dispensatione meritorum 
crucis, suavitati reparationis nostrae confert quam plurimum”, 
De Verbo Incarnato, ed, 7, Romae, 1927, p. 402, 

temque hominis convenientia! Cum S, Bernardo di- 
cere potest S. Pontifex Deum nobis benignissima mi- 
sericordia Mariam Mediatricem providisse (85). 

Alterum vero manifestatur ex eo quod, etiamsi 
B. Virgo sit Mediatrix, Christus manet perfectus 
Conciliator, quippe qui unus, homo et Deus, huma- 
num genus summo Patri in gratiam restituerit. Quod 
autem Christus sit unus Mediator Dei et hominum, nul- 
latenus prohibet, ut docet S, Thomas, alios secundum 
quid dici mediatores inter Deum et homines, prout 
scilicet cooperantur ad unionem cum Deo dispositive 
et ministerialiter (86). Si itaque angeli sanctique coe- 
lites, prophetae et utriusque testamenti sacerdotes dici 
possunt juxta haec mediatores, profecto ejusdem glo- 
riae decus Virgini excelsae cumulatius convenit : nemo 
etenim unus cogitari quidem potest qui reconciliandis 
Deo hominibus parem atque illam operam, vel umquam 
contulerit vel aliquando sit collaturus (87). 

Etiam successores Leonis XIII omni ope videmus 
contendere ut sedulo ab hac doctrina mediationis B. 
Virginis vel speciem removeant inconciliabilitatis cum 
Christi mediatione, Non diffitemur, ita Pius X, horum 
erogationem munerum (i. e. gratiarum) privato pro- 
prioque jure esse Christi, siquidem et illa Ejus unius 
morte nobis sunt parta, et Ipse pro potestate mediator 
Dei atque hominum est; cum quibus tamen optime 
stat Virginem augustissimam mediatricem esse et con- 
ciliatricem apud unigenitum Filium, ita ut, si Christus 
fons dicendus sit gratiarum, Maria aquaeductus sit, si 
Christus caput, Maria collum (88). Patet itaque, ita 


(85) Jucunda semper; t. 4, p. 132. Cir. S. Bernardum, de XII 
Praerogativis B. M. V., n. 2. 

(86) III P., q. 26, art. 1, ad 2, 

(87) Fidentem piumque; t. 5, p. 88-90. 

(88) Ad diem illum; ed. cit., t. 1, p. 78. 

idem Pontifex, nos Deiparae supernaturalis gratiae ef- 
ficiendae vim non tribuere, quae Dei unius est (89). 
Pariter Pius XI diserte proclamat Christum esse, juxta 
Apostolum (90), unum Mediatorem Dei et hominum, 
quo tamen non excluditur Ipsum suam sibi Matrem ad- 
sciscere voluisse gratiae ministram ac mediatricem, 
in cujus apud Christum deprecatione confidamus (91). 


Duplex titulus B. Virgini tribuitur. — Quintum deni- 
que et ultimum est, Leonem XIII duplicem tradere ti- 
tulum : titulum Mediatricis apud Deum et titulum Me- 
diatricis apud Christum. Est enim B. Virgo digna et 
peraccepta ad Mediatorem Mediatrix (92). Jam cer- 
nimus hanc apud Filium mediationem in eo, quod Uni- 
genitus Dei Filius, dum privatam in terris vitam e¢git, 
Mariam adscivit utriusque prodigii administram quae 
tunc primum patravit: alterum gratiae, in sanctifica- 
tione Joannis Baptistae, alterum vero naturae, in con- 
versione aquae in vinum ad Canae nuptias (93). Sic 
voluit Deus ut, quo modo ad summum Patrem, nisi per 
Filium, nemo potest accedere, ita fere, nisi per Ma- 
riam, accedere nemo possit ad Christum (94). Haec 
est conciliationis ac deprecationis lex, quam S. Bernar- 
dinus Senensis expresserat quamque suam facit Ponti- 
fex : Omnis gratia, quae huic saeculo communicatur, 
triplicem habet processum, Nam a Deo in Christum, 
a Christo in Virginem, a Virgine in nos ordinatissime 
dispensatur ’’ (95). Quae omnia profecto B. Virginem 


(89) Zb., p. 80. 

(90) I Tim., II, 5. 

(91) Miserentissimus Redemptor, 8 maii 1928; Act. Ap. Sedis, 
t. 20, 1928, p. 178. 

(92) Fidentem piumque ; t. 5, p. 90. 

(93) Augustissimae Virginis ; t. 5, p. 168. 

(94) Octobri mense ; t. 3, p. 96-98. 

(95) Jucunda semper ; t. 4, p. 124. 

exhibent Mediatricem ad Mediatorem. 

Sed praeter haec, dicit Leo XIII Mariam esse Media- 
tricem ad Deum. Pacis nempe nostrae apud Deum se- 
questra est coelestium administra gratiarum (96) et 
continenter fungitur apud Deum munere conciliandae 
nobis gratiae (97). Hunc autem duplicem titulum pos- 
tea et successores ejus profitebuntur. Vocat nempe 
Pius X B. Virginem totius orbis potentissimam apud 
Unigenitum Filium suum Mediatricem et Conciliatri- 
cem (98), dicit Eam Benedictus XV gratiarum apud 
Dominum sequestrem (99), docet Pius XI Christum, 
Mediatorem principalem, suam sibi matrem adsciscere 
voluisse mediatricem (100) ; aliunde tamen Benedic- 
tus XV Eam declarat gratiarum omnium apud Deum 
sequestram (101), quem eumdem titulum et Pius XI 
Ipsi tribuit (102). 

Duplex autem ille titulus, in altissima jam Tradi- 
tione radicatus, vere convenire dicendus est, si quis 
considerat mediatorem esse inter duo extrema consti- 
tutum ; potest exinde considerari B. Virgo ut media 
constituta sive inter homines ac Deum sive inter homi- 
nes et Christum (103). 


(96) Supremi Apostolatus ; t. 1, p. 214. 

(97) Jucunda semper ; t. 4, p. 120. 

(98) Ad diem illum; ed. cit., t. 1, p. 78. 

(99) Litt. Ap. Locarni; Act. Ap. Sedis, t. 11, 1919, p. 67. 

(100) Miserentissimus Redemptor ; Act, Ap. Sedis, t, 20, 1928, 
p. 178. 

(101) Litt. Apost. Illustriores inter, 28 martii 1919; Act. Ap. 
Sedis, t, 11, 1919, p. 227, 

(102) Litt. Ap. Cognitum sane; Act. Ap. Sedis, t. 18, 1926, 
Oe PALSY 

(103) Cir. De mediatione universali..., p, 229 sq. 


CAPUT VI. 


De B. M. Virgine Mediatrice Ecclesiz. 


Titulus mediatricis Ecclesiae. — Quamvis ea quae 
capite immediate praecedente fuerunt exposita am- 
plissime B. Virginem ut Mediatricem Ecclesiae jam 
manifestaverint, placet tamen quaedam dé hoc titulo 
‘ex professo a Leone XIII asserta memorare (1). Prae- 
stantissima enim est hujus Pontificis doctrina de his 
quae Maria egit pro Ecclesia ut tali, utpote eloquentis- 
sime describens multiplicem Ejus influxum in Eccle- 
siam orientem, in Ecclesiam crescentem, in Ecclesiam 
florentem. Magnificos inde multiplicat Pontifex titulos 
in honorem Virginis, quam vocat Magistram Ecclesiae, 
Matrem Ecclesiae, optimam solatricem, fautricem op- 
timam pacis et unitatis, permagnum praesidium unita- 
tis christianae etc. 

Jam in ipso supra exposito Virginis munere dispen- 
sandi omnes gratias fundamentum solidum habet titu- 
lus : Mediatrix Ecclesiae : hoc enim munere, quo apud 
Filium assumpta in coelo fungitur, Ecclesiae advigilat. 
Sic enim, ait Pontifex, illa coepit advigilare Eccle- 
siae, sic nobis adesse et favere mater, ut quae sacra- 
menti humanae redemptionis patrandi administra fue- 
rat, eadem gratiae ex illo in omne tempus derivandae 
esset pariter administra, permissa Ei poene immensa 
potestate (2), 


Contulit B. Virgo ad ortum Ecclesiae. — Quae 
autem ad orfum Ecclesiae contulerit, vividissime ac 


(1) Legantur quae pulchre disseruit cl. Grabmann, sub titulo 
Maria und die Kirche, in opere Die Lehre des heiligen Thomas 
von Aquin van der Kirche als Gotteswerk ; Regensburg, Manz, 
1903, p. 295-305. 

(2) Adjutricem populi; t. 4, p. 240. 

libentissime ob oculos ponere placet Leoni XIII. “ In... 
caenaculo augusto ex... Paracliti illabentis mysterio, 
Ecclesia, quae jam a Christo concepta, ipso moriente 
prodierat, tunc feliciter, quodam veluti afflatu divinitus 
accedente, suum coepit obire munus per gentes omnes, 
in unam fidem novitatemque christianae vitae addu- 
cendas"’ (3). Jamvero B, Virgo pro Ecclesia in cae- 
naculo magnanima obiit, jam tunc Matris hominum, 
muneris singularis et laboriosi, partes suscipiendo. Ibi 
nempe Christianae gentes primitias, sanctimonia ex- 
empli, auctoritate consilii, solatii suavitate, efficacitate 
sanctarum precum admirabiliter fovit; ibi Apostolos 
docuit, largiendo ipsis de divinis oraculis quae conser- 
vabat in corde suo, atque propter omnia haec verissime 
fuit mater Ecclesiae et regina Apostolorum (4), 

Deprecationis Mariae validae illustre documentum in 
historia est apostolica. In qua commemoratur primus 
discipulorum coetus, promissam almi Spiritus ampli- 
tudinem magna spe flagitans et exspectans, simulque 
Mariae praesentia comprecantis singulariter comme- 
moratur : Hi omnes erant perseverantes unanimiter in 
oratione cum Maria matre Jesu (5). Hac sua oratione 
Paracliti amplitudinem Ecclesiae maturavit, supremum 
Christi donum, thesaurum numquam deficientem (6}. 
Filium de morte triumphantem et in Coelum ascenden- 
tem materno prosequitur affectu ; at ipsa, coelo digna, 
in terris adhuc detinetur ut esset exorientis Ecclesiae 
solatrix optima et magistra, quae profundissimam 
divinae sapientiae, ultra quam credi valeat, penetravit 
abyssum (7). 


(3) Litterae Apostolicae Provida matris ; t. 4, p. 208. 
(4) Adjutricem populi; t. 4, p. 238. 

(5) Fidentem piumque ; t. 5, p. 24. 

(6) Jucunda semper ; t. 4, p. 122. 

(3) Ib. 

Contulit B. Virgo ad diffusionem Ecclesiae, — Neque 
ad ortum tantum, verum etiam ad diffusionem Eccle- 
siae contulit B. Virgo. Non nimium est affirmare Ejus 
maxime ductu auxilioque factum ut evangelium, per 
asperitates offensionesque immanes, progressione tam 
celeri ad universitatem nationum pervaserit, novo ubi- 
que justitiae et pacis ordine inducto (8). Comprobat 
haec summus Pontifex auctoritate S. Cyrilli Alexan- 
drini ita Virginem alloquentis : ‘’ Per te Apostoli salu- 
tem Gentibus praedicarunt..., per te Crux pretiosa ce- 
lebratur toto orbe et adoratur..., per te fugantur dae- 
mones, et homo ipse ad coelum revocatur ; per te om- 
nis creatura idolorum errore detenta, conversa est ad 
agnitionem veritatis ; per te fideles homines ad sanc- 
tum baptisma pervenerunt, atque ecclesiae sunt wbivis 
gentium fundatae"’ (9). 

Protegit fovetque Maria orthodoxam in Ecclesia 
fidem. Arcana actione Ejus, quae Auctorem dedit fi- 
dei, quaeque ob fidem beata est salutata, adducuntur 
hemines ad assequendam salutariterque excolendam 
fidem, omnium divinorum munerum, quibus homo per- 
ficitur ad aeterna, fundamentum et caput (10). Quod 
testatur S. Germanus Constantinopolitanus, cujus ver- 
ba repetit Pontifex : ‘‘ Nemo est, o sanctissima, qui Dei 
cognitione repleatur, nisi per te; nemo est. qui salve- 
tur, nisi per te, o Deipara ; nemo qui donum ex miseri- 
cordia consequatur, nisi per te’ (11). Sceptrum ortho- 
doxae fidei praestitit Maria valluitque ; ejus fuit non 
intermissa cura ut fides catholica perstaret firma in 
populis atque integra et fecunda vigeret (12). Patres 


(8) Adjutricem populi; t. 4, p. 240. 
(9) Hom. contra Nestorium. 

(10) Adjutricem populi; t. 4, p. 240. 
(11) Or. II in dormit. B. M. V. 

(12) Adjutricem populi; t. 4, p. 242, 

et Ecclesia non vere minus quam splendide hanc Ma- 
riae actionem profitentur, Eam gratulantes : ‘ Ave, os 
perpetuo eloquens Apostolorum, Fidei stabile firma- 
mentum, propugnaculum Ecclesiae immotum ; Ave, per 
quam inter unius sanctae catholicae atque apostolicae 
Ecclesiae cives descripti sumus; Ave, fons divinitus 
scaturiens, e quo divinae sapientiae fluvii, purissimis 
ac limpidissimis orthodoxiae undis defluentes, errorum 
agmen dispellunt ; Gaude, quia cunctas haereses sola 
interemisti in universo mundo” (13). 


B. Virginis praesidium pro unitate Ecclesiae. -—— 
Praecipue autem idque libentissime considerat Ponti- 
fex Mariae praesidium pro unitate Ecclesiae. Nihil 
enim Leoni tam cordi fuit quam dissidentes fratres ad 
unitatem revocare, Mariam autem cum ut unitatis fau- 
tricem habeat, instantissime inde omnes adhortatur 
ut ab Ipsa ecclesiarum a Romana Sede dissitarum re- 
ditum ardentissime implorent : ’ Ut igitur ad eam, tam- 
guam ad unitatis fautricem et custodem eximiam, 
recte se Ecclesia exoriens adjunxit, id similiter his 
temporibus per orbem catholicum fieri peropportunum 
est’ (14). Permagnum enim unitatis christianae prae- 
sidium divinitus oblatum est in Maria (15). Magna igi- 
tur cum fiducia ab Ipsa exoranda concordia et unitas 
fidei inter christianas nationes: ‘‘ Ecquid non velit 
efficere, ut gentes, quarum maximam conjunctionem 
Unigena suus impensissime a Patre flagitavit, quas- 


(13) 2b. Testimonia deprompta sunt primum ex hymno Grae- 
corum Axgtiotoc, alterum ex S, Joannis Damasceni Or. in an- 
nunc, Dei Genitricis, n. 9, tertium ex S, Germani Constantinop. 
Or. in Deiparae Praesentatione, n. 14; postremum ex Off, B. 
MVS 

(14) Fidentem piumque ; t. 5, p. 94. 

(15) Adjutricem populi; t. 4, p. 246. 


que per unum Ipse baptisma ad eamdem haereditatem 
salutis, pretio immenso partam, vocavit eo omnes in 
admirabili ejus lumine contendat unanimes ? Ecquid 
non impendere ipsa velit bonitatis providentiaeque, 
tum ut Ecclesiae, Sponsae Christi, diuturnos de hac re 
labores soletur, tum ut unitatis bonum proficiat in 
christiana familia, quae suae Maternitatis insignis est 
fructus "’ (16), 

Precemur itaque Mariam, Mediatricem €cclesiae, 
fautricem pacis et unitatis : ‘" Quae vere christiana fra- 
ternitatis affectio, in omni vigens Ecclesiae memoria, 
praecipuam virtutem consuevit petere ex Deipara, tam- 
quam fautrice optima pacis et unitatis. Eam sanctus 
Germanus Constantinopolitanus his vocibus orabat : 
Christianorum memento, qui servi tui sunt: omnium 
preces commenda, spes omnium adjuva; tu fidem so- 
lida, tu ecclesias in unum conjunge (17). Sic adhuc est 
Graecorum ad eam obtestatio : o purissima, cui datum 
est accedere ad Filium nullo metu repulsa, tu eum 
exora, o sanctissima, ut mundo pacem impertiat et 
eamdem ecclesiis omnibus mentem aspiret : atque om- 
nes magnificabimus te” (18). 

Quod si quis de fundamento quaereret hujus tituli 
Mediatricis Ecclesiae, assignatum reperiet a Pio XI in 
recenti encyclica de sacris missionibus provehendis : 
sanctissima nimirum Regina Apostolorum Maria, cum 
homines universos in Calvaria habuerit materno animo 
suo commendatos, non minus eos fovet ac diligit, qui 
se fuisse a Christo Jesu redemptos ignorant, quam qui 
ipsius redemptionis beneficiis fruuntur feliciter (19). 


(16) 1b., p. 242, 

(17) Or. hist. in Dormit. Deiparae. 

(18) Adjutricem populi; t. 4, p. 244. Oratio desumpta est ex 
Men, V maii, Ocotoxfov, post oden IX de S. Irene V. M. 

(19) Rerum Ecclesiae, 28 febr. 1926; Acta Ap. Sedis, t. 18, 
1926, p. 83. 

CAPUT VIL. 


De intercessione ac invocatione 


B. M. Virginis. 


De intercessione Mariae pro nobis, ac de invocatione 
ejus a nobis, quaedam, tamquam corollaria ex dictis, 
adjiciemus. Et primo quidem de ejus intercessione. 


B. Virgo Mediatrix est ratione etiam intercessionis 
suae. — Recentius a quibusdam propugnatum fuit B. 
Virginem non esse dicendam Mediatricem in dispensa- 
tione gratiarum ratione suae intercessionis, sed ratione 
cooperationis per causalitatem physicam instrumenta- 
lem, Hac de re alibi sententiam nostram protulimus, 
ostendendo in intercessione Mariae, rite explicata ac 
intellecta, Ejus mediationem in gratiarum elargitione 
reponi, Hic unice monstrabimus, secundum doctrinam 
a Leone XIII saepius inculcatam, B. Virginem inter- 
cessione sua ad gratiarum dispensationem concurrere. 

Rosarium a beato Dominico fuit, juxta Grego- 
rium XIII, institutum ad iram Dei placandam et Bea- 
tae Virginis intercessionem implorandam (1): con- 
stat inde B, Virginem intercedere pro hominibus. Quod 
autem haec ejus intercessio pertineat ad munus Ejus 
Mediatricis, patet ex ratione a Pontifice allata cur 
Deus dederit nobis Mariam Mediatricem : indigemus 
enim Mediatore, “ factorum conscientia trepidis opus 
omnino (est) deprecatore ac patrono, qui et magna 
apud Deum polleat gratia ‘’ (2). 

Hortatur Pontifex fideles ut ab ipsa omnes fidentes 
contendant ut, exorato Filio, aberrantes nationes ad 


(1) Supremi Apostolatus ; t. 1, p. 220. 
(2) Octobri mense ; t. 3, p. 98. 

christiana redeant instituta et praecepta (Gallice : que 
l'universalité des fidéles lui demande d'intercéder au- 
prés de son Fils...) (3). 

In Encyclica Jucunda semper quinque ad minus oc- 
curunt nobis testimonia, quibus Pontifex, hanc media- 
tionem Mariae quasi in actu describens, sine ulla am- 
biguitate nobis exhibet B. Virginem intercedendo hanc 
suam mediationem exercentem, Calamitosa Ecclesiae 
civitatumque tempora quum praesentissimum Dei auxi- 
lium omnino deposcant, hoc Matre ejus deprecatrice 
implorandum esse censet Papa (4). Postquam doctri- 
mam generalem asseruerat de munere Mariae conci- 
liandae nobis divinae gratiae, quc munere ipsa conti- 
nenter fungitur apud Deum, de eodem munere paulo 
infra edicit : ‘sed cumulato perpetuoque munere cau- 
sam nostram exoratura est ad saeculum immortale pro- 
gressa'’ (5). Hoc proinde votum Papa enuntiat: 
“Deus, qui talem Mediatricem benignissima misera- 
tione providit, quique totum nos habere voluit per Ma- 
riam, ejusdem suffragio et gratia, faveat communibus 
votis cumulet spes” (6). 

Salutatione Angelica quam toties effundimus in re- 
citando Rosario, Mariam flagitamus ut Deum pro no- 
bis, nostro velut nomine, exoret. Nostris quippe voci- 
bus magna apud Illum et gratia et vis accesserit, si 
precibus Virginis commendentur : quam blanda Ipse- 
met invitatione compellat: Sonet vox tua in auribus 
meis ; vox tua enim dulcis (7). In ipso jam cenaculo 
munus suum Maria exercuit, deprecatione sua compa- 


(3) Ib., p. 111. 

(4) Jucunda semper ; t. 4, p. 118. 
(S)eib ee p..122: 

(6) Ib., p. 132-134, 

(7) Ib., p. 124. 

rando adventum Spiritus Sancti (8), jam ibi christia- 
nae gentis primitias efficacitate sanctarum precum ad- 
mirabiliter fovit (9). 

In Rosario, ita insistit Pontifex, Virginem Matrem 
etiam obsecramus ut culpae obnoxiis succurrere nobis 
deprecando velit, quum in omni vita, tum sub horam 
extremam quae gradus est ad aeternitatem (10). 

Denique, ut ostendat Papa Mariam a nobis invocari 
non adversari dignitati Dei, invocat S. Thomae doctri- 
nam (11), secundum quem oratio dupliciter distingui- 
tur: uno modo porrigitur alicui quasi per ipsum im- 
plenda, quo modo soli Deo orationem porrigimus ; alio 
vero modo porrigitur sanctis angelis et hominibus, ut 
eorum precibus et meritis orationes nostrae sortian- 
tur effectum, Porro hoc altero modo oramus Deipa- 
ram: supponit exinde Pontifex Mariam intercedere 
pro nobis apud Deum (12). Docet B. Virginem miscere 
et sociare implorationem suam precibus quas christia- 
ni effundunt (13). 

Ex quibus omnibus clare elucet B, Virginem inter- 
cessione sua Mediatricis munere fungi, quam eamdem 
conclusionem et ex aliorum Pontificum documentis fa- 
cili negotio eruere possemus, 


Intercessio B. Virginis exsuperat intercessionem 
aliorum Sanctorum. — De eadem intercessione adhuc, 
et quidem sedulo, notetur eam non esse ejusdem per- 
fecte rationis ac intercessio aliorum sanctorum. Si- 
cut aliis Sanctis tribuimus intercessionem, ita B. Vir- 


(8) 7b., p. 122. 

(9) Adjutricem populi; t. 4, p. 238. 

(10) Fidentem piumque ; t. 5, p. 86-88. 
(11) Summa theol., II-II, q. 83, a. 4. 

(12) Augustissimae Virginis ; t. 5, p. 174. 
(13) Parta humani generis; t. 6, p. 258, 


gini tribuere oportet, si ita loqui fas est, hyperinter- 
cessionem. Et differentia maxima, qua intercessio sua 
eam communium sanctorum transcendit, ex eo oritur 
quod Maria Mater est Dei et Consors Filii atque ut 
talis intercedit, Haec enim duo fundamenta sunt suae 
potestatis. ‘‘Eam Matrem Dei invocamus ; ex qua di- 
gnitate excelsa quid non pro nobis peccatoribus certis- 
sime exposcat, quid non speremus in omni vita et in 
agone spiritus ultimo? (14) Primaevae labis expers 
Virgo, adlecta Dei Mater et hoc ipso servandi hominum 
generis consors facta tanta apud Deum gratia et potes- 
tate valet, ut majorem nec humana nec angelica natura 
assecuta umquam sit, aut assequi possit (15). 


Utrum doceatur cooperatio per causalitatem instru- 
mentalem physicam ? — An praeter cooperationem 
per intercessionem admittenda est et cooperatio per 
causalitatem instrumentalem physicam ? Affirmative 
respondent nonnulli, ad quam opinionem fulcimentum 
sese reperire posse aestimant in dictis Leonis XIII, qui- 
B. Virginem administram gratiarum affirmat. Ter ad 
minus hunc titulum legimus. B, Virgo quae sacramenti 
humanae redemptionis patrandi administra fuit, gra- 
tiae ex illo in omne tempus derivandae est pariter ad- 
ministra(16) ; in domo Elisabethae administra charis- 
matum divinorum apparet (17) ; ipsam Dei Filius ad- 
scivit utriusque prodigii administram, gratiae, quo ad 
Mariae salutationem exultavit infans in utero Elisa- 
beth, naturae, quo aqua in vinum convertit ad Canae 
nuptias (18). 


(14) Jucunda semper ; t. 4, p. 126. 

(15) Supremi Apostolatus ; t. 1, p. 216. 
(16) Adjutricem populi; t. 4, p. 240. 
(17) Fidentem piumque ; t. 5, p. 90. 

(18) Augustissimae Virginis; t. 5, p. 168. 

Dubitari tamen potest utrum usus termini hujus fun- 
damentum suppeditet sufficiens ad asserendam causa- 
litatem instrumentalem physicam, Terminus enim ille 
designare potest in genere cooperationem ; cooperatio 
autem habetur etiamsi in intercessione reponatur. Ac- 
cedit quod, ut visum est, expresse docet Leo XIII B. 
Virginem munus dispensatricis gratiarum per interces- 
sionem exercere, Accedit etiam quod si B. Virgo dici 
potest ac dicitur ministrare gratiam, quatenus gratiam 
pro nobis intercedendo impetrat, ergo dici potest, ra- 
tione ejusdem intercessionis, ministra gratiae. 


Invocatio B, Virginis a nobis. Invocanda B. Virgo 
guia Mater Dei et quia Consors Redemptoris. — De 
invocatione Mariae a nobis non mirum est Pontificem 
praeclarissima docere: haec enim invocatio se habet 
ut corollarium totius doctrinae marianae Pontificis. 
Sicuti intercessio B. Virginis non est in eadem linea 
ponenda cum intercessione aliorum sanctorum, ita non 
invocamus Eam eodem plane modo ac communes coe- 
lites: altiora sunt excellentia, munus et potentia B. 
Virginis quam aliorum beatorum, atque propterea in- 
vocatio nostra cultusque noster altiores sunt. Est nempe 
B. Virgo Mater Dei; Eam ut talem invocamus, juxta 
jam supra relatam Pontificis sententiam : “ Eam Ma- 
trem Dei invocamus; ex qua dignitate excelsa quid 
non pro nobis peccatoribus certissime exposcat, quid 
non speremus in omni vita et in agone spiritus ulti- 
mo ?’’ (19). Ast non solum Mater Dei, sed et Consors 
est Filii, in quo et aliud habemus excellentiae et poten- 
tiae Ejus fundamentum, propter quod a nobis invocan- 
da est. Utrumque fundamentum adunat S. Pontifex, 
dicendo Virginem, adlectam Dei Matrem, et hoc ipso 


(19) Jucunda semper ; t. 4, p. 126, 

Consortem servandi hominum generis factam, tan- 
ta apud Filium gratia et potestate valere, ut majorem 
nec humana nec angelica natura assecuta sit umquam, 
aut assequi possit (20), Clare et aperte invocationis 
nostrae fundamentum assignat B. Virginis consortii 
munus, ubi dicit, quod nos Mariae praesidium orando 
quaerere, hoc tamquam in fundamento in munere niti- 
tur conciliandae nobis divinae gratiae, quo ipsa conti- 
nenter fungitur apud Deum, dignitate et meritis accep- 
tissima, longeque coelitibus sanctis omnibus potentia 
antecellens (21). 

Ex quibus consequitur corollarium practicum maxi- 
mi momenti pro vita nostra gratiae. Si nempe Ma- 
riam nos invocare oportet, non tantum quia est Dei 
Mater sed insuper quia est Consors Redemptoris in 
toto salutis nostrae opere, ergo, quo magis perspectum 
habebimus nos singuli et perspectum :habebit Ecclesia 
universa hoc B, Virginis munus consortis et Dispensa- 
tricis gratiarum, eo libentius ac frequentius nos singuli 
et Ecclesia Mariam ut talem invocabunt ; ergo adhuc 
quo major ac uberior gratiarum abundantia in genus 
humanum et Ecclesiam, a Virgine dispensata, descen- 
det. Ex hac autem consideratione patere potest quid 
censendum de utilitate ac opportunitate definitionis 
solemniter ab Ecclesia promulgatae praedicti dispen- 
sandi gratias Bmae Virginis muneris, 


Invocanda B. Virgo quia Mater nostra, — Haec coo- 
peratio Virginis in dispensandis gratiis, functio mune- 
ris Ejus Consortis Christi, est simul, sub alio aspectu, 
functio Ejus maternitatis erga homines, ac proinde ut 
Matrem nostram invocamus et semper Ecclesia invo- 
cavit Mariam. Testatur hanc Ecclesiae fiduciam 


(20) Supremi Apostolatus ; t. 1, p. 216. 
(21) Jucunda semper; t. 4, p. 120, 


S. Pontifex : ‘ Praecipuum semper ac solemne catho- 
licis hominibus fuit in trepidis rebus dubiisque tempo- 
ribus ad Mariam confugere et in materna ejus bonitate 
conquiescere, Quo quidem ostenditur certissima non 
modo spes, sed plane fiducia, quam Ecclesia-catholi- 
ca semper habuit in Genitrice Dei jure reposi- 
tam” (22). B. Virgo est mater nostra, atque idcirco in 
Ipsam spem reponimus: * Paratum novimus in mater- 
na Virginis bonitate perfugium : spesque nostras non 
frustra in ea collocatas esse scimus’’ (23). B. Virgo, 
quae matrum omnium est optima et studiosissima, quam 
nobis opportune prolixeque subveniet, quanta et cari- 
tate reficiet et virtute solidabit ! (24). 


Diversitas quoad modum et ritum datur in invoca- 
tione B. Virginis et invocatione aliorum sanctorum. — 
Attentos etiam facimus in modum ac ritum diversum 
quo, juxta Pontificem, alios Sanctos et quo Mariam 
oramus, quod profecto mirum non videbitur ei qui per- 
spexerit altissimam singularemque dignitatem et po- 
tentiam quam B, Virgo, tamquam Mater Dei, Consors 
Christi et Mater nostra assecuta est. Fortissima de his 
usus est Papa formula, ad dignitatem et potentiam 
Mariae inculcandam mirifice apta; declarat nimirum 
ritum implorandae Virginis habere aliquid cum Dei 
cultu commune, adeo ut, etiam quoad hoc, dicere opor- 
teat B. Virginem ad fines deitatis attingere. Nullus 
sanctorum cum augusta Dei matre quoad demerendam 
gratiam comparari potest; nullus clarius intuetur in 
Verbo quibus angustiis premamur, quibus rebus indi- 
geamus ; nullus majus arbitrium habet permovendi Nu- 
minis ; nullus maternae pietatis sensibus aequari cum 

(22) Supremi Apostolatus ; t. 1, p. 216. 

(23) Quanguam pluries ; t. 2, p. 252. 

(24) Magnae Dei Matris; t. 3, p. 150. 

Ipsa potest. Id scilicet causae est cur beatos quidem 
coelites non eadem ratione precemur ac Deum, nam 
a Sancta Trinitate petimus ut nostri misereatur, ab aliis 
autem sanctis quibuscumque petimus ut orent pro no- 
bis (25) ; implorandae vero Virginis ritus aliquid ha- 
beat cum Dei cultu commune, adeo ut Ecclesia his vo- 
cibus ipsam compellet, quibus exoratur Deus : Pecca- 
torum miserere’’ (26). 


Cultus B. Virginis non adversatur dignitati Dei, — 
Ne Pontificem arguamus acsi exaggerationi indulsis- 
set. Ipse Leo XIII eos reprehendit catholicos qui cul- 
tum in Mariam nimium arguunt. Dolet, ita ipse, ani- 
mus eorum miseriam, qui, fidei sanctae cum sint parti- 
cipes, bonos tamen nimii in Mariam profusique cultus 
audent arguere : qua re pietatem, quae liberorum est, 
magnopere laedunt (27), Nullatenus enim invocatio et 
cultus Mariae adversantur dignitati Dei, quasi majo- 
rem in Mariae patrocinio fiduciam collocaremus quam 
in divina potentia ; e contra nihil Ipsum facilius per- 
movet propitiumque nobis efficit. Dissimili enim ratione 
oramus Deum et Sanctos, etiam B. Virginem. Ex 
doctrina S. Thomae (28) dupliciter orationem porri- 
gimus alicui, uno modo, quasi per ipsum implendam, 
alio modo, sicut per ipsum impetrandam. Hoc secundo 
modo orationem porrigimus sanctis angelis et homini- 
bus (et B. Virgini), non ut per eos Deus nostras peti- 
tiones cognoscat, sed ut eorum precibus et meritis ora- 
tiones nostrae sortiantur effectum. Priori modo solum 
Deum oramus (29). Etsi itaque B. Virginem implora- 


(25) S. Thomas, II-II, q. 83, art. 4. 

(26) Augustissimae Virginis; t. 5, p. 174. 
(27) Octobri mense ; t. 3, p. 98-100. 

(28) II-II, qu. 83, art. 4. 

(29) Augustissimae Virginis ; t. 5, p. 174. 

mus ritu qui aliquid habet cum Dei cultu commune, 
hoc non offendit divinam Majestatem, sed ideo fit quia 
B. Virgo habet singularem supra alios omnes digni- 
tatem et potentiam, atque semper admittitur nos per 
Mariam obtinere quod ab Ipsa oramus quatenus Ipsa 
pro nobis apud Deum intercedat. Eam nimirum flagi- 
tamus ut Deum pro nobis, nostro velut nomine, 
exoret (30). 

Ex dictis ultimo liquet necessitas hujus B. Virginis 
invocationis, quae tanta est ut, qui opis egens non ad 
illam confugiat, is optet nullo alarum remigio vo- 
lare (31), utque idcirco aegritudine doleat animus eos 
qui, divina fide carentes, Mariam neque salutant ne- 
que habent matrem (32), 


Ipsius Pontificis erga B. Virginem devotio. — Nil 
itaque mirum ipsum Leonem XIII tenerrimae erga 
B. Virginem devotionis exemplar fuisse, Quoties, ut 
proprio exemplo nos traheret, nobis in litteris suis hos 
suos pietatis sensus patefecit, tamquam pater allo- 
quens filios quos eisdem sensibus imbuere exoptabat. 
Ab ipsa jam infantia, haec in Mariam fiducia ipsi fue- 
rat inculcata, quae semper dein per totam vitam crevit, 
ipsique usqite ad finem permansit. Quam pulchras 
ipse nobis hujus attestationes communicavit ! ‘ Fiden- 
tem piumque animum, sic ille, erga Virginem beatissi- 
mam, quem inde a teneris haustum, tota vita studui- 
mus alere et augere, jam saepius in Pontificatu licuit 


(30) Jucunda semper ; t. 4, p. 124, 
(31) Jb. Cfr. cum his Alighieri versibus (Paradiso, c, 33 v. 
13 sq.). 
Donna, sei tanto grande, e tanto vali, 
Che qual vuol grazia, e a te non ricorre, 


Sua disianza vuol volar senz'’ ali”. 
(32) Octobri mense ; t. 3, p. 98. 

Nobis apertiusque testari’’ (33). Profiteri potuit de 
semetipso: “Sancta erga Mariam pietas, semel ut 
pene cum lacte suximus, crescente aetate, succrevit 
alacris valuitque in animo firmius” (34). Numquam 
sese in laudes Mariae prosequendis desistere velle de- 
clarat: ‘ Nos qui, licet indigni, vices ac personam ge- 
rimus in terris Jesu Christi Filii Dei, tantae Matris 
persequi laudes numquam desistemus, dum hac lucis 
usura fruemur'’ (35). In hoc Mariae amore sperat se 
moriturum: ‘In hujus teneris Matris amore, quem 
fovere assidue atque in dies augere studuimus, certo 
speramus obire posse ultimum diem" (36). In B. Vir- 
ginem, quoad auxilium ac juvamen in quibusvis Eccle- 
siae necessitatibus et afflictionibus, spem ac fiduciam 
firmas ccllocabat, quae ipsum jucunditate et suavitate 
afficiebant. “ In Maria, potente et benigna Matre, spes 
nostra exploratior quotidie augescit, jucundius arri- 
det (37). ‘ Hujus (Matris) eximia caritas quam diu- 
turno varioque aetatis spatio sensimus Ipsi multis mo- 
dis praesentem, praesentior in dies ante oculos fulget, 
aifque animum suavissime afficiens, fiducia non hu- 
mana confirmat” (38). 


CONCLUSIO. 


Finem hic imponentes his de doctrina mariali Leo- 
nis XIII considerationibus, non possumus hujus doc- 
trinae ubertatem atque profunditatem non admirari. 


(33) Fidentem piumque ; t. 5, p. 84, 
(34) Magnae Dei Matris; t. 3, p. 138. 
(35) Augustissimae Virginis ; t. 5, p. 168. 
(36) Diuturni temporis ; t. 5, p. 274-276. 
(37) Magnae Dei Matris; t. 3, p. 152. 
(38) Laetifiae sanctae ; t. 3, p. 244. 

Eloquentissime ac simul theologice omnes B. Virgi- 
nis dotes munusque Pontifex describit, Maternitatis 
divinae excellentiam sublimem, potentiae Virginis 
mensuram singularem exaltat. Quod autem maxime 
admirationem nostram cogit, est expositio muneris quo 
B. Virgo fungitur erga genus humanum, Ipsa fuit at- 
que est Consors Christi, tum in ipso Redemptionis 
opere, tum in applicatione hujus operis fructuum, Con- 
sortium hoc est universale, est illimitatum, est sem- 
per perdurans, fuit in passione, est in gloria, Quia 
consors, est Mater nostra, de qua maternitate perspi- 
cua omnino ac notabilia audivimus. Quia consors est 
Mediatrix et ideo dispensatrix omnium gratiarum. In- 
tercessio inde B. Virginis est plane singularis, quam- 
libet aliam aliorum sanctorum mirum in modum exsu- 
perans. Inde etiam invocatio et devotio nostra in B. 
Virginem singulares sunt, neque in una linea cum in- 
vocatione et cultu aliorum Sanctorum ponendae ; ma- 
net tamen B. Virgo creatura, sed evecta ad fines dei- 
tatis, ex quo non potest ejus cultus dignitati Dei adver- 
sari. Hortatur nos, exemploque praeit, ut B. Virgini 
honorem debitum tribuamus, atque in omnibus angus- 
tiis Eam fiducialiter imploremus, 

Haec omnia abunde probant hujus Pontificis mario- 
logiam vere ut auream esse habendam., Nil itaque mi- 
rum; quod inde a Leone XIII amplissimum mariologia 
progressum obtinuerit, praecipue quoad omnia haec 
quae ad B, Virginem spectant in suo erga homines mu- 
mere. 

Quae diximus, utut incompleta et imperfecta, hanc 
profecto legitimant conclusionem : si umquam aliquis, 
Leo XIII fuit verus Doctor Marialis, atque ex ejus in- 
fluxu doctrinali mariologia indies nova incrementa ac- 
cipiet, quod ad pietatem fidelium atque vitam gratiae 
summopere conferet. 


1. 


PARS POSTERIOR. 


DOCUMENTA. 


In hac parte, in qua praecipua Leonis referemus do- 
cumenta ad Mariologiam spectantia (praecipua dici- 
mus, quia simpliciter omnia recitare negotium esset 
impossibile), introduximus etiam ea conspicua quae a 
Pontificibus Leonis XIII successoribus fuerunt prolata ; 
quoties itaque proponetur auctoritas alicujus Ponti- 
ficis alii ac Leonis XIII, nomen simul ac documentum 
indicabitur, quoties vero ipsius Leonis auctoritas alle- 
gabitur, nonnisi ad documentum remittetur, 


Agquaeductus. 


Fons igitur Christus est, et de plenitudine ejus nos 
omnes accepimus (1) ; ex quo totum corpus compac- 
tum, et connexum per omnem juncturam subministra- 
tionis.,. augmentum corporis facit in aedificationem 
sui in caritate (2). Maria vero, ut apte Bernardus no- 
tat, aguaeductus est” (3). Pius X, Ad diem illum ; 
Actes de Sa Sainteté Pie X, t. 1, p. 78. 


Auxilium Christianorum. 


Vide: Mater Ecclesiae, n. 129, Mater hominum etc. 


Cognitio. 


Quibus indigeamus cognita habet: " Atque multo 


(1) Joan, I, 16. 
(2) Ephes. IV, 16. 
(3) Serm. de temp., in Nativ. B. V. “ De Aquaeductu”, n, 4. 


illa magis nostra omnia habet cognita atque perspec- 
ta; quibus ad vitam indigeamus praesidiis, quae im- 
pendeant publice privatim pericula, quibus in angustiis 
in malis versemur, quam in primis sit acris cum acer- 
rimis hostibus de salute animae dimicatio; in his 
autem aliisve asperitatibus vitae, multo ipsa potest 
largius, et vehementius exoptat solatium, robur, auxi- 
lia omne genus carissimis filiis afferre'’. Magnae Dei 
matris ; t. 3, p. 144. 


At illa, guae, tametsi nullam in se passa, debili- 
tatem naturae nostrae vitiositatemque pernoscit, quae- 
que matrum omnium est optima et studiosissima, quam 
nobis opportune prolixeque subveniet, quanta et cari- 
tate reficiet et virtute firmabit ! "" Magnae Dei Matris ; 
t, 3; p, 150; ; 


‘' Jam quis omnium, quotquot beatorum incolunt se- 
des, audeat cum augusta Dei Matre in certamen deme- 
rendae gratiae venire ? Ecquis in Verbo aeterno clarius 
intuetur, quibus angustiis premamur, quibus rebus in- 
digeamus ? Cui majus arbitrium permissum est permo- 
vendi Numinis ? Quis maternae pietatis sensibus 
aequari cum ipsa queat?'’ Augustissimae Virginis ; 
5 spite 


Cognitio Christi: “ Ortus miranda mysteria, nec 
non Christi pueritiae, atque illud in primis assump- 
tionis humanae naturae, quod fidei initium ac funda- 
mentum est, cuinam latius patuere quam Matri ? Quae 
quidem non ea modo conservabat conferens in corde 
suo quae Bethleem acta, quaeve Hierosolymis in tem- 
plo Domini, sed Christi consiliorum particeps occulta- 
rumque voluntatum, vitam ipsam Filii vixisse dicenda 
est. Nemo itaque penitus ut illa Christum novit”. 
Pius X, Ad diem illum; t. 1, p. 76. 


6. 

“ Ejusque (Jesu) arcana cordis ut nemo alius novit 
(Maria) ". Pius X, Ad diem illum ; t. 1, p. 80. 


Collum. 


Comparatur collo B. M. Virgo: “ Maria vero... etiam 
collum (est) per quod corpus cum capite jungitur item- 
que caput in corpus vim et virtutem exerit. Nam ipsa 
est collum capitis nostri, per quod omnia spiritualia 
dona corpori ejus mystico donantur (1). Pius X, Ad 
illum ; t. 1, p. 78-80. 


Compassio. 


“Sic in coelesti Dei civitate per aeternitatem om- 
nem coronata assidebit ad Filium, guod constanter per 
omnem vitam constantissime in Calvaria, redundan- 
tem tristitia calicem sit cum illo exhaustura”. Magnae 
Dei Matris ; t. 3, p. 150. 


 Neque aliter loquuntur doloris mysteria. In Geth- 
semani horto, ubi Jesus pavet moeretque ad mortem, 
et in praetorio, ubi flagris caeditur, spinea corona com- 
pungitur, supplicio multatur, abest ea quidem Maria 
talia vero jamdiu habet cognita et perspecta. Quum 
enim se Deo vel ancillam ad matris officium exhibuit 
vel tam cum Filio in templo devovit, utroque ex facto 
jam tum consors cum eo exstitit laboriosae pro humano 
genere expiationis: ex quo etiam, in acerbissimis Fi- 
lii angoribus et cruciamentis, maxime animo condo- 
luisse dubitandum non est, Ceterum, praesenie ipsa et 
spectante, divinum illud sacrificium erat conficien- 
dum, cui victimam de se generosa aluerat ; quod in 
eisdem mysteriis postremum flebiliusque observatur : 


; (1) S, Bernardin. Sen, Quadrag. de Evangelio aeterno, 
Soyitle Gee, ING ay Sy 

stabat juxta crucem Jesu Maria Mater ejus, que tacta 
in nos caritate immensa ut susciperet filios, Filium ipsa 
ultro obtulit justitiae divinae, cum eo commoriens cor- 
de doloris gladio transfixa”’. Jucunda semper ; t. 4, 
Dalz. 


* Quid vero quum consideret, sanguinem Christi 
causa nostra profusum ac membra in quibus ille Patri 
vulnera accepta, nostra pretia libertatis, ostendit, non 
aliud esse nisi carnem et sanguinem Virginis ? siqui- 
dem, caro Jesu caro est Mariae; et quamvis gloria 
resurrectionis fuerit magnificata, eadem tamen carnis 
mansit et manet natura quae suscepta est de Ma- 
ria’, Fidentem; t. 5, py, 90. 


Compassio B. M. Virginis est fundamentum dispen- 
sationis gratiarum per B. Virginem: “ Attamen, pro 
ea, quam diximus, dolorum aerumnarum Matris cum 
Filio communione, hoc Virgini augustae datum est, ut 
sit fotius terrarum orbis potentissima apud unigeni- 
tum Filium suum mediatrix et conciliatrix (1)". 
Pius X, Ad diem illum; ed. cit., t. 1, p. 78. 


" Caritas porro, qua in Deum flagrat (Maria), parti- 
cipem passionum Christi sociamque efficit’’ Pius X, 
Ad diem illum; p. 84. 

Vide insuper : Consors Redemptoris, Sacrificium. 


Conceptio Immaculata. 


Commentans hunc Dionysii Carthusiani locum: 
“ Horremus mulierem, quae caput serpentis erat contri- 
tura, quandoque ab eo contritam, atque diaboli filiam 
fuisse Matrem Domini fateri’”’ (1), sensum fidelium ita 


(1) Pius IX, Bulla Ineffabilis. 
(1) In 3 Sent., dist. 2, quaest. 1. 


14. 

exponit Pius X : ‘‘ Nequibat scilicet in christianae ple- 
bis intelligentiam id cadere, quod Christi caro, sancta, 
impolluta atque innocens in Virginis utero de carne 
assumpta esset, cui vel vestigio temporis labes fuisset 
illata, Cur ita vero, nisi quod peccatum et Deus per 
infinitam oppositionem separantur ? Hinc sane catho- 
licae ubique gentes persuasum habuere Dei Filium, an- 
tequam natura hominum assumpta lavaret nos a pec- 
catis nostris in Sanguine suo, debuisse in primo in- 
stanti suae conceptionis, singulari gratia ac privilegio, 
ab omni originalis culpae labe praeservare immunem 
Virginem matrem"’, Pius X, Ad diem illum ; t. 1, p. 82. 
Vide etiam infra, n, 51. 


Conjunctio cum Christo. 


Conjuncta est B. Virgo cum Christo maxime ac per- 
petuo: ‘Ipsa, allato coelesti nuntio, designatur, ex 
qua virtute agente Spiritus Sancti, exspectatus ille 
Salvator gentium nostra in humanitate sit proditurus. 
Celsissimum dignitatis gradum quanto plus ea mira- 
tur et muneri tribuit potenti misericordique Deo, tan- 
to se, nullius sibi conscia virtutis, deprimit humilius, 
seque Dei ancillam, ejus dum fit mater, prompto ani- 
mo edicit et devovet. Quod autem pollicita sancte est, 
id alacris sancte praestat, jam tum perpetua cum Jesu 
filio, ad gaudia ad lacrimas, communione viiae insti- 
tuta”’, Magnae Dei matris ; t. 3, p. 150. 


“eam (salutamus in precando Rosario), cui Do- 
minus quanta maxima fieri possit conjunctione in- 
haeret "’. Jucunda semper ; t. 4, p. 124. 


Conjunctio in Scripturis Veteris Testamenti suppo- 
nitur : “ In Scripturis Sanctis quotiescumque de futura 
in nobis gratia prophetatur, toties fere Servator ho- 

minum cum sanctissima ejus Matre conjungitur. Emit- 
tetur agnus dominator terrae, sed de petra deserti ; 
flos ascendet, attamen de radice Jesse. Mariam utique, 
serpentis caput conterentem prospiciebat Adam, obor- 
tasque maledicto lacrymas tenuit. Eam cogitavit Noe, 
arca sospita inclusus ; Abraham nati nece prohibitus ; 
Jacob scalam videns perque illam ascendentes et des- 
cendentes angelos ; Moyses miratus rubum qui ardebat 
et non comburebatur ; David exsiliens et psallens dum 
adduceret arcam Dei; Elias nubeculam intuitus ascen- 
dentem de mari, Quid multa ? Finem legis, imaginum 
atque oraculorum veritatem in Maria denique post 
Christum reperimus’’, Pius X, Ad diem illum; t. 1, 
p. 74. 


“Per Virginem autem, atque adeo per illam maxi- 
me, aditum fieri nobis ad Christi notitiam adipiscen- 
dam, nemo profecto dubitabit qui etiam reputet unam 
eam fuisse ex omnibus, quacum Jesus, ut filium cum 
matre decet, domestico triginta annorum usu intima- 
gue consuetudine conjunctus fuit. Ortus miranda my- 
steria, nec non Christi pueritiae, atque illud in primis 
assumptionis humanae naturae, quod fidei initium ac 
fundamentum est, cuinam latius patuere quam Ma- 
tri ? Quae quidem non ea modo conservabat conferens 
in corde suo quae Bethleem acta, quaeve Hierosolymis 
in templo Domini, sed Christi consiliorum particeps 
occultorumque voluntatum, vitam ipsam Filii vixisse 
dicenda est. Nemo itaque penitus ut illa Christum no- 
vit ; nemo illa aptior dux et magister ad Christum nos- 
cendum ". Pius X, Ad diem illum ; ib., p. 74-76. 


Conjunctio cum Christo ut fundamentum dispensa- 
tionis gratiarum : “ Hinc Matris et Filii nunquam dis- 
sociata consuetudo vitae et laborum, ut aeque in 
utrumque caderent Prophetae verba : Defecit in dolore 

vita mea, et anni mei in gemitibus (Ps. XXX, 11)... Ex 
hac autem Mariam inter et Christum communione do- 
lort:m ac voluntatis, promeruit illa ut reparatrix orbis 
dignissime fieret (1), atque ideo universorum mune- 
rum dispensatrix quae nobis Jesus nece et sanguine 
comparavit’’. Pius X, Ad diem illum; ib., p. 78. 


“ quoniam universis sanctitate praestat conjunctione- 
gue cum Christo...” Pius X, Ad diem illum ; ib., p. 89. 


“quae (Maria) a Nazarethana domo ad calvariae 
locum assiduam se Jesu comitem dedit". Pius X, Ad 
diem illum ; ib., p. 80. 


Reparatrix est B. Virgo per conjunctionem cum 
Christo : ‘‘ quae (Virgo Dei Parens), cum Jesum nobis 
Redemptorem ediderit, aluerit, apud crucem hostiam 
obtulerit, per arcanam cum Christo conjunctionem, 
ejusdemque gratiam omnino singularem, Reparatrix 
item exstitit pieque appellatur ". Pius XI, Miserentis- 
simus Redemptor; Acta Apost. Sed., t. 20, 1928, 
p. 178. 

Vide : Consors Redemptoris, Sacrificium. 


Connubium Verbi cum genere humano. 


Vide testimonium immediate subsequens, ex Octobri 
mense ; t. 3, p. 96, n. 22. 


Consensus. 


Requirebatur B. Virginis consensus ad Incarnatio- 
nem Verbi: * Divina consilia ad decet magna cum reli- 
gione intueri. Filius Dei aeternus, quum ad hominis re- 
demptionem et decus, hominis naturam vellet susci- 


(1) Eadmeri Mon., De Excellentia 'Virg. Mariae, c. IX, 


23. 


24, 


25, 


26. 


a OO 


pere, eaque re mysticum quoddam cum universo hu- 
mano genere initurus esset connubium, non id ante 
perfecit quam liberrima consensio accessisset designa- 
tae Matris, quae ipsius generis humani personam quo- 
dammodo agebat, ad eam illustrem verissimamque 
Aquinatis sententiam : Per annuntiationem exspectaba- 
tur consensus Virginis, loco totius humanae natu- 
rae’”’ (1). Octobri mense ; t. 3, p. 96. 


‘Filius Dei aeternus sese inclinat ad homines homo 
factus ; assentiente vero Maria et concipiente de Spi- 
ritu Sancto"', Jucunda semper ; t. 4, p. 120. 


‘‘Nempe ipsa (B. V.) ad homines scilicet quum pa- 
cifici sacramenti nuntium, ab Angelo in terras allatum, 
admirabili assensu, loco totius humanae naturae (S. 
Thomas, III P., q. 30, a. 1) excepit : ipsa est de qua 
natus est Jesus, vera scilicet ejus Mater, ob eamque 
causam digna et peraccepta ad Mediatorem Media- 
trix '', Fidentem ; t. 5, p. 90. 


Consors Redemptoris. 


‘Revera primaevae labis expers Virgo, adlecta Dei 
Mater, et hoc ipso servandi hominum generis consors 
facta tanta apud Filium gratia et potestate valet, ut 
majorem nec humana nec angelica natura assecuta 
umquam sit, aut assequi possit’’. Supremi Apostola- 
tus: tl; pa eo 


toties enim (quando Rosarium recitamus) a nobis 
memoria quasi excitatur tum dignitatis ejus excelsae, 
tum initae a Deo per ipsam humani generis redemp- 
tionis: unde etiam commemorata pendet divina et 
perpetua necessitudo, qua ipsa cum Christi gaudiis et 


(1) Ill P., q. XXX, a. f, 

doloribus opprobriis et triumphis tenetur in regendis 
hominibus juvandisque ad aeterna’’. Magnae Dei Ma- 
tris ; t. 3, p. 142, 


“in quo (Rosario) partes quae fuerunt Virginis 
ad salutem hominum procurandam sic recurrunt, quasi 
praesenti effectu explicatae... Principio coram sunt 
Gaudii mysteria. Filius enim Dei aeternus sese inclinat 
ad homines homo factus; assentiente vero Maria et 
concipiente de Spiritu Sancto, Tum Joannes materno 
in utero sanctificatur charismate insigni, lectisque donis 
ad vias Domini parandas instruitur ; haec tamen con- 
tingunt ex saiutatione Mariae cognatam divino afflatu 
visentis. In lucem tandem editur Christus, exspectatio 
gentium, ex Virgine editur; ejusque ad incunabila 
pastores et magi, primitiae fidei, pie festinantes, Infan- 
tem inveniunt cum Maria Matre ejus. Qui deinde, ut 
semet hostiam Deo Patri ritu publico tradat, vult ipse 
in templum afferri, ministerio autem Matris ibi sisfitur 
Domino, Eadem, in arcana Pueri amissione, ipsum an- 
xia sollicitudine quaeritat reperitque ingenti gaudio. 
— Neque aliter loquuntur Doloris mysteria. In Geth- 
semani horto, ubi Jesus pavet moeretque ad mortem, 
et in praetorio, ubi flagris caeditur, spinea corona com- 
pungitur, supplicio multatur, abest ea quidem Maria 
talia vero jamdiu habet cognita et perspecta, Quum 
enim se Deo vel ancillam ad Matris officium exhibuit 
vel tam cum Filio in templo devovit, utroque ex facto 
jam tum consors cum eo extitit laboriosae pro humano 
genere expiationis : ex quo etiam in acerbissimis Filii 
angoribus et cruciamentis, maxime animo condoluisse 
dubitandum non est. Ceterum, praesente ipsa et spec- 
tante, divinum illud sacrificium erat conficiendum, cui 
victimam de se generosa aluerat ; quod in eisdem my- 
steriis postremum flebiliusque observatur : stabai juxta 


Crucem Jesu Maria Mater ejus, quae tacta in nos cari- 
tate immensa ut susciperet filios, Filium ipsa suum ul- 
tro obulit justitiae divinae, cum eo commoriens corde 
doloris gladio transfixa. — In mysteriis denique Glo- 
riae quae consequuntur, idem Magnae Virginis beni- 
gnissimum munus confirmatur, re ipsa uberius. Glo- 
riam Filii de morte triumphantis in tacita delibat lae- 
titia : sedes autem superas repetentem materno affectu 
prosequitur : at, coelo digna, detinetur in terris, exo- 
rientis Ecclesiae solatrix optima et magistra, guae pro- 
fundissimam divinae sapientiae, ultra quam ecredi va- 
leat, penetravit abyssum (1). Quoniam vero humanae 
redemptionis sacramentum non ante perfectum erit 
quam promissus a Christo Spiritus Sanctus advenerit, 
ipsam idcirco in memori Cenaculo contemplamur, ibi 
simul cum Apostolis pro eisque postulans inennarabili 


’ gemitu, ejusdem Paracliti amplitudinem maturat Eccle- 

siae, supremum Christi donum, thesaurum nullo tem- 
pore defecturum, Sed cumulato perpetuoque munere 
causam nostram exoratura est, ad saeculum immortale 
progressa, Scilicet ex lacrymosa valle in civitatem 
sanctam Jerusalem evectam suspicimus, choris circum- 
fusis angelicis : colimusque in Sanctorum gloriam subli-. 
mem, quae stellanti diademate a Filio Deo aucta, apud 
ipsum sedet regina et domina universorum, — Haec 
omnia, Venerabiles Fratres, in quibus consilium Dei: 
proditur, consilium sapientiae consilium pietatis, si- 
mulque, permagna in nos merita Virginis Matris elu- 
cent, neminem quidem possunt non jucunde afficere... "’ 
Jucunda semper ; t. 4, p. 122-124, 


Consortii principium affirmatur: * ut quae sacra- 
menti humanae redemptionis administra fuerat, eadem 


(1) S. Bernardus, De XII praerogativis B. M. V., n. 3. 


29. 


30. 


SL; 


32, 


SEOGte 


gratiae ex illo in omne tempus derivandae esset pari. 
ter administra, permissa ei poene immensa potestate "’. 
Adjutricem populi ; t. 4, p. 240. 


Consortium in Assumptione: ‘Ad haec vero dici 
vix potest quantum amplitudinis virtutisque tunc ac- 
cesserit, quum ad fastigium coelestis gloriae quod 
dignitatem ejus claritatemque meritorum decebat, est 
apud Filium assumpta”. Adjutricem populi; t. 4, 
p. 238-240, 


Consortii principium apparet in contenplatione 
mysteriorum Resarii: ‘Nam quoties ante illam sup- 
plices coronam sacram rite versamus, sic nostrae sa- 
lutis admirabile opus commemorando repetimus, ut, 
quasi praesenti re, ea explicata contueamur, quorum 
serie et effectu extitit illa simul Mater Dei, simul 
Mater nostra. Utriusque magnitudo dignitatis, utrius- 
que ministerii fructus vivo in lumine apparent, si guis 
Mariam religiose consideret mysteria gaudii, doloris, 
gloriae cum Filio sociantem”. Adjutricem popul: ; 
t. 4, p. 246, 


“ Nemo etenim unus cogitari quidem potest qui re- 
conciliandis Deo hominibus parem atque illa (B. V.) 
operam vel umquam contulerit vel aliquando sit col- 
laturus, Nempe ipsa ad homines in sempiternum ruen- 
tes exitium Servatorem adduxit, jam tum scilicet quum 
pacifici sacramenti nuntium, ab Angelo in terras alla- 
tum, admirabili assensu, loco totius humanae natu- 
rae (2), excepit : ipsa est de qua natus est Jesus, vera 
scilicet ejus Mater, ob eamque causam digna et perac- 
cepta ad Mediatorem Mediatrix”. Fidentem; t. 5, 
p. 90. 


“ Quarum rerum mysteria quum in Rosarii ritu ex 


(2) S. Thomas, III, q. XXX, art. 1. 

ordine succedant piorum animis recolenda et contem- 
planda, inde simul elucent Mariae promerita de recon- 
ciliatione et salute nostra (juxta versionem gallicam : 

le réle glorieux de Marie dans l'ceuvre de la réconci- 
liation et du salut) '’. Fidentem ; t. 5, p. 90. 


“Inter haec ad magnam Dei Matrem eamdemque 
reparandi humani generis consortem ultro animus con- 
volavit, ad quam trepidis in rebus confugere catholicis 
hominibus. praecipuum semper ac solemne fuit '’. Con- 
stit, Ubi primum ; t. 5, p, 292, 


‘ Quoties enim praeconio angelico gratia plenam 
Mariam consalutamus, ...toties reminiscimur alia sin- 
gularia merita quibus Illa cum Filio Jesu Redemptio- 
nis humanae facta est particeps”’ ; Parta humano ge- 
neri, 8 Sept. 1901 ; t. 6, p. 256. 


‘Nec quidquam certe ad Mariae conciliandam et 
demerendam saluberrimam gratiam valere rectius po- 
test, quam quum mysteriis nostrae Redemptionis, gui- 
bus illa non adfuit tantum, sed interfuit, honores, quos 
maximos possumus, habeamus, et rerum contextam 
seriem ante oculos explicemus ad recolendum propo- 
sitam '’.Parta humano generi, 8 Sept. 1901 ; t. 5, p, 258. 


,opus est omnino sanctissimam ejus {Dei Filii, 
hominis facti) Matrem mysteriorum divinorum partici- 
pem ac custodem afgnoscere..,’’, Pius X, Ad diem il- 
lam tl opal: 


 quoniam universis sanctitate praestat (Maria) con- 
junctioneque cum Christo, atque a Christo adscita in 
humanae salutis opus, de congruo, ut aiunt, promeret 
nobis quae Christus de condigno promeruit"’. Pius X, 
Ad diem illum ; p. 80. 


Consortium in Redemptione: “Ita cum Filio pa- 

tiente et moriente passa est et paene commortua, sic 
materna in Filium jura pro hominum salute abdicavit 
placandaeque justitiae, quantum ad se pertinebat, Fi- 
lium immolavit, ut dici merito queat Ipsam cum Christo 
humanum genus redemisse’’, Benedictus XV, Inter 
sodalicia ; Acta Apost. Sed., t. 10, 1918, p. 182. 


‘ 


’.,neque enim is mortem oppetat sempiternam cui 
Beatissima Virgo, praesertim in discrimine ultimo, ad- 
fuerit, Quae Doctorum Ecclesiae sententia, christiani 
populi sensui congruens perpetuoque comprobata ex- 
perimento, ea potissimum causa innititur, quod Virgo 
Perdolens redemptionis opus cum Jesu Christo parti- 
cipavit, et constituta hominum Mater, eos, sibi veluti 
testamento divinae caritatis commendatos, amplexa sit 
filios amantissimeque tueatur’’. Pius XI, Litterae 
Apostolicae Explorata res; Act. Apost. ‘Sed., t. 15, 
1923, p. 104, 


Coredemptrix. 


Titulus Conredemptricis a S. Rituum Congrega- 
tione fuit B. Virgini applicatus ac veluti consecratus, 
die 13 Maii 1908: “ Quo vero ejusdem Virginis Per- 
dolentis cultus augeatur, et fidelium pietas gratique 
animi sensus magis magisque foveantur erga miseri- 
cordem humani generis Conredemptricem...”. Acta 
Sanctae Sed., t. 41, 1908, p. 409. 


Die 22 januarii 1914 Pius X indulgentiam concessit 
certam precem B. Mariae Virgini, reparationis causa, 
recitantibus, in qua haec occurrunt: ' Benedice (il 
vostro servo) le vostre sublimi prerogative di vera 
Madre di Dio, sempre Vergine, concepita senza mac- 
chia di peccato, di corredentrice del genere umano”’. 
Cir, Act. Ap. Sed., t. 6, 1914, p. 108. 

 Scilicet ita cum Filio patiente et moriente com- 
passa est et paene commortua, sic materna in Filium 
jura pro hominum salute abdicavit placandaeque Dei 
justitiae, quantum ad se pertinebat, Filium immolavit, 
ut dici merite queat, Ipsam cum Christo humanum 
genus redemisse”’, Benedictus XV, Litterae Apostol. 
Inter sodalicia ; Acta Apost. Sed., t. 10, 1918, p. 182. 


“Virgo perdolens redemptionis opus cum Jesu 
Christo particapavit, et, constituta hominum Mater, 
eos. sibi veluti testamento divinae caritatis commen- 
datos, amplexa (est) filios amantissimeque (tuetur) "’. 
Pius XI, Litt. Apost. Explorata res est ; Acta Apost. 
Sedis, t. 15, p. 104, 105. 

Vide : Consors Redemptoris, Mediatrix, Reparatrix. 


Cultus. 


Reprehendit S. Pontifex catholicos qui cultum in 
Mariam nimium erguunt : ** Quarum veritate et suavi- 
tate rerum, quantam animus capit consolationem, tan- © 
ta eos aegritudine dolet qui, divina fide carentes, Ma- 
riam neque salutant neque habent matrem : eorumque 
amplius dolet miseriam qui, fidei sanctae quum sint 
participes, bonos tamen nimii in Mariam profusique 
cultus audent arguere : qua re pietatem, quae libero- 
rum est, magnopere laedunt’"’. Octobri mense ; t. 3, 
p. 98-100. 


“ Adjutricem populi christiani potentem et clemen- 
tissimam, Virginem Dei Matrem, dignum est et magni- 
ficentiore in dies celebrare laude et acriore fiducia 
implorare"’. Adjutricem populi; t. 4, p. 236. 


" Hine rectissime delata ei in omni gente omnique 
ritu ampla praeconia, suffragio crescente saeculorum : 
inter multa, ipsam dominam nostram, mediatricem nos- 

tram, ipsam reparatricem totius orbis, ipsam donorum 
Dei esse conciliatricem”. Adjutricem populi; t. 4, 
p. 240, 


Dignitas et gloria Virginis Mariae ratio cultus Ejus : 
 Augustissimae Virginis Mariae foveri assidue cul- 
tum et contentiore quotidie studio promoveri quantum 
privatim publiceque intersit, facile quisque perspiciet, 
qui secum reputaverit quam excelso dignitatis et glo- 
riae fastigio Deus ipsam collocarit", Augustissimae 
Virginis Mariae ; t. 5, p. 166. 


Cultus Mariae non opponitur honori Christi: “ Ni- 
mium scilicet haec comprobantur ex dolenda eorum 
ratione, qui, aut daemonis aestu aut falsis opinionibus, 
adjutricem Virginem praeterire se posse autumant ! 
Miseri atque infelices, praetexunt se Mariam negli- 
gere, honorem, ut Christo habeant : ignorant tamen non 
inveniri puerum nisi cum Maria matre ejus”’. Pius X, 
Ad diem illum ; t. 1, p. 80. 

Vide : Devotio, Fiducia, Invocatio, etc. 


Devotio. 


“Nullus equidem honor Mariae optabilior, nullus 
jucundior quam ut noscamus rite et amemus Jesum. 
Sint igitur fidelium celebritates in templis, sint festi 
apparatus, sint laetitiae civitatum; quae res omnes 
non mediocres usus afferunt ad pietatem fovendam. 
Verumtamen nisi his voluntas animi accedat, formas 
habebimus, quae speciem tantum offerant religionis. 
Has Virgo quum videat, justa reprehensione Christi 
verbis in nos utetur: Populus hic labiis me honorat : 
cor autem eorum longe est a me"’ (1). Pius X, Ad diem 
illum ; t. 1, p. 80. 


(1) Matth., XV, 8. 

Requirit ut mandatis Filii Mariae obtemperemus : 
‘Nam ea demum est germana adversus Deiparentem 
relligio, quae profluat animo ; nihilque actio corporis 
habet aestimationis in hac re atque utilitatis, si sit ab 
actione animi sejugata. Quae quidem actio eo unice 
pertineat necesse est, ut divini Mariae Filii mandatis 
penitus obtemperemus. Nam si amor ‘verus is tantum 
est, qui valeat ad voluntates jungendas ; nostram plane 
atque Matris sanctissimae parem esse voluntatem opor- 
tet, scilicet Domino Christo servire. Quae enim Virgo 
prudentissima, ad Canae nuptias, ministris aiebat, ea- 
dem nobis loquitur: Quodcumgue dixerit vobis, ta- 
cite (2). Verbum vero Christi est : Si autem vis ad vi- 
tam ingredi, serva mandata (3), Quapropter hoc quis- 
que persuasum habeat: si pietas, quam in Virginem 
beatissimam quisque profitetur, non eum a peccando 
retinet, vel pravos emendandi mores consilium non 
indit ; fucatam esse pietatem ac fallacem, utpote quae 
proprio nativoque careat fructu”. Pius X, Ad diem il- 
lum ; p. 80-82, 


Primum officium devotionis erga Mariam est emen- 
dare vitiosas consuetudines et domare cupiditates : 
 Quoniam igitur peccatum omne usque adeo horret 
Deus, ut futuram Filii sui Matrem non cujusvis modo 
maculae voluerit expertem, quae voluntate suscipitur , 
sed, munere singularissimo, intuitu meritorum Christi, 
illius etiam, qua omnes Adae filii, mala veluti haere- 
ditate, notamur : ecquis ambigat, primum hoc cuique 
officitum proponi, qui Mariam obsequio demereri aveat, 
ut vitiosas corruptasque consuetudines emendet, et 
quibus in vetitum nititur, domitas habeat cupidi- 
tates ?" Pius X, Ad diem illum, p. 82. 

(2) Joan., II, 5. 

(3) Matth., XIX, 17. 

Devotio pertecta erga Mariam ad imitationem ejus 
exempli contendere postulat: ‘Quod si praeterea 
quis vult, velle autem nullus non debet, ut sua in Vir- 
ginem relligio justa sit omnique ex parte absoluta ; 
ulterius profecto opus est progredi, atque ad inita- 
tionem exempli ejus omni ope contendere, — Divina 
lex est ut, qui aeternae beatitatis potiri cupiunt, formam 
patientiae et sanctitatis Christi, imitando, in se ex- 
primant. Nam quos praescivit, et praedestinavit 
conformes fieri imaginis Filii sui, ut sit ipse primoge- 
nitus in multis fratribus (Rom., VIII, 29). At quoniam 
ea fere est infirmitas nostra, ut tanti exemplaris am- 
plitudine facile deterreamur, providentis Dei numine, 
aliud nobis est exemplar propositum, quod, cum Chri- 
sto sit proximum, quantum humanae licet naturae, ‘um 
aptius congruat cum exiguitate nostra. Ejusmodi autem 
nullum est praeter Deiparam. Talis enim fuit Mcria, 
ait ad rem Sanctus Ambrosius, ut ejus unius vita om- 
nium sit disciplina. Ex quo recte ab eodem conficitur : 
Sit igitur vobis tamguam in imagine descripta virgini- 
tas, vita Mariae, de qua, velut speculo, refulget species 
castitatis et forma virtutis” (4). Pius X, Ad diem il- 
lum ; p. 82-84. 


Praeprimis tidem, spem et caritatem B. Virginis in 
Deum et homines imitemur : ‘’ Quamvis autem deceat 
filios Matris sanctissimae nullam praeterire laudem 
quin imitentur; illas tamen ejusdem virtutes ipsos 
fideles assequi prae caeteris desideramus, quae 
principes sunt ac veluti nervi atque artus christianae 
sapientiae : fidem inquimus, spem et caritatem in Deum 
atque homines. Quarum quidem virtutum fulgore etsi 
nulla in Virgine vitae pars caruit, maxime tamen eo 


(4) De Virginib., 1. II, c. IL 

tempore enituit quum nato emorienti adstitit. — Agi- 
tur in crucem Jesus, eique in maledictis objicitur quia 
filium Dei se fecit (Jo., X1X, 7). Ast illa, divinitatem 
in eo constantissime agnoscit et colit. Demortuum se- 
pulchro infert, nec tamen dubitat revicturum. Caritas 
porro, qua in Deum flagrat, participem passionum 
Christi sociamque efficit ; cumque eo, sui veluti doloris 
oblita, veniam interfectoribus precatur, quamvis hi 
obfirmate inclamant : Sanguis ejus super nos, et super 
filios nostros (Matth., XXVII, 25)". Pius X, Ad diem 
illum ; p. 84. 
Vide : Cultus, Via ad Christum, Mediatrix, etc. 


Dignitas. 
Vide : Excellentia. 


Dispensatio Gratiarum. 


6 


’,, nihil validius potiusque judicamus, quam reli- 
gione ac pietate demereri magnam Dei Parentem. Ma- 
riam Virginem quae pacis nostrae apud Deum sequestra 
et coelestium administra gratiarum, in celsissimo po- 
testatis est gloriaeque fastigio in coelis collocata, ut 
hominibus ad sempiternam illam civitatem per tot la- 
bores et pericula contendentibus patrocinii sui subsi- 
dium impertiat ". Supremi Apostolatus ; t. 1, p. 214. 


In B. Virgine est omnis boni plenitudo, quae effluit 
in nos : ‘' Hac spe erecti, Deum Ipsum, per Eam in qua 
totius boni posuit plenitudinem, summis animi Nostri 
votis enixe obsecramus, ut maxima quaeque Vobis, 
Venerabiles Fratres, coelestium bonorum munera lar- 
giatur ''. Supremi Apostolatus ; t. 1, p. 224, 


“Donec enim spiritus precum effunditur super do- 
mum David et super habitatores Jerusalem, in spem 

certam adducimur, fore ut aliquando propitietur Deus, 
Ecclesiaeque suae miseratus vicem, audiat tandem pre- 
ces obsecrantium per Eam, quam ipse coelestium gra- 
tiarum voluit esse |administram”. ‘Superiore Anno ; 
t. 1, p. 278. 


“ Divina consilia ad decet magna cum religione in- 
tueri. Filius Dei aeternus, quum, ad hominis redemp- 
tionem et decus, hominis naturam vellet suscipere, 
eaque re mysticum quoddam cum universo humano 
genere initurus esset connubium, non id ante perfecit 
quam liberrima consensio accessisset designatae Ma- 
tris, quae ipsius generis humani personam quodammo- 
do agebat, ad eam illustrem verissimamque Aquinatis 
sententiam : Per annuntiationem exspectabatur con- 
sensus Virginis, loco totius humanae naturae (1). Ex 
quo non minus vere proprieque affirmare licet, nihil 
prorsus de permagno illo omnis gratiae thesauro, quem 
attulit Dominus, siquidem gratia et veritas per Jesum 
Christum facta est, nihil nobis, nisi per Mariam, Deo 
sic volente, impertiri: ut, quo modo ad summum Pa- 
trem, nisi per Filium, nemo potest accedere, ita fere, 
nisi per Matrem, accedere nemo possit ad Christum”’. 
Octobri mense ; t. 3, p. 96-98. 


“Quod Mariae praesidium orando quaerimus, hoc 
sane, tamquam in fundamento, in munere nititur con- 
ciliandae nobis divinae gratiae, quo ipsa continenter 
fungitur apud Deum, dignitate et meritis acceptissima, 
longeque Coelitibus sanctis omnibus potentia antecel- 
lens. Hoc vero munus in nullo fortasse orandi modo tam 
patet expressum quam in Rosario ; in quo partes quae 
fuerunt Virginis ad salutem hominum procurandam sic 


(Et) UNC IR, Gp, 220,06, Ere St 
(2) a Joan lei. 

recurrunt, quasi praesenti effectu explicatae... In my- 
steriis denique Gloriae quae consequuntur, idem ma- 
gnae Virginis benignissimum munus confirmatur, re ipsa 
uberius.., Sed cumulato perpetuoque munere causam 
nostram exoratura est, ad saeculum immortale pro- 
gressa”’, Jucunda semper ; t. 4, p. 120-122. 


‘“Eodem spectat, apte concinens cum mysteriis, pre- 
catio vocalis (in recitatione Rosarii), Antecedit, «at 
aequum est, dominica oratio ad Patrem coelestem : 
quo eximiis postulationibus invocato, a solio majes- 
tatis ejus vox supplex convertitur ad Mariam ; non alia 
nimirum nisi hac de qua dicimus conciliationis lege, a 
Sancto Bernardino Senensi in hanc sententiam expres- 
sa: Omnis gratia quae huic saeculo communicatur, tri- 
plicem habet processum. Nam a Deo in Christum, a 
Christo in Virginem, a Virgine in nos ordinatissime dis- 
pensatur’”’ (3). Jucunda semper ; t. 4, p, 124. 


“Eam salutamus, guae gratiam apud Deum invenit, 
singulariter ab illo plenam gratia, cujus copia ad uni- 
versos proflueret’’. Jucunda semper ; t. 4, p. 124. 


‘Deus autem, Venerabiles Fratres, qui nobis talem 
Mediatricem benignissima misericordia providit (4), 
quique totum nos habere voluit per Mariam (5), ejus- 
dem suffragio et voto, faveat communibus votis cu- 
mulet spes'’. Jucunda semper ; t. 4, p. 132. 


" Ad haec vero dici vix potest quantum amplitudinis 
virtutisque tunc accesserit, quum ad fastigium coelestis 
gloriae quod dignitatem ejus charitatemque meritorum 
decebat, est apud Filium assumpta. Nam inde, divino 


(3) Serm. VI in festis B. M. V. de Annunc., a. I, c. 2. 
(4) S. Bernardus, de XII praerogativis, B. M. V., n. 2. 
(5) Id., Serm. in Nativ. B. M. V., n. 7. 

consilio, sic illa coepit advigilare Eclesiae, sic nobis 
adesse et fovere mater, ut quae sacramenti humanae 
redemptionis patrandi administra fuerat, eadem gra- 
tiae ex illo in omne tempus derivandae esset pariier 
administra, permissa ei poene immensa potestate. Hinc 
recte admodum ad Mariam, velut nativo quodam im- 
pulsu adductae, animae christianae feruntur ; cum ipsa 


_ fidenter consilia, et opera, angores et gaudia commu- 

nicant ; curaeque ac bonitati ejus se suaque omnia fi- 
liorum more commendant. Hinc rectissime delata ei in 
omni gente omnique ritu ampla praeconia, suffragia 
crescentia saeculorum: inter multa, ipsam dominam 
nostram, mediatricem nostram (6), ipsam reparatricem 
totius orbis (7), ipsam donorum Dei esse conciliatri- 
cem (8) ". Adjutricem populi ; t. 4, p. 238-240. 


“Nos tamen expleri nequaquam possumus celebran- 
da Matre divina, quae vere est omni laude dignissima, 
et commendando amoris studio in Matrem eamdem ho- 
minum, quae plena est misericordiae, plena gratia- 
rum’. Fidentem; t. 5, p. 84. 


Ab ipsa enim, tamquam uberrimo ductu, coelestium 
gratiarum haustus derivantur (les flots des graces 
célestes) : ejus in manibus sunt thesauri miserationum 
Domini. Vult illam Deus bonorum omnium esse princi- 
pium” (9), Diuturni temporis ; t, 5, p. 274. 


Ex hac autem Mariam inter et Christum commu- 
nione dolorum ac voluntatis, promeruit illa ut repara- 


(6) S. Bernardus, Serm. II in Adv. Domini, n, 5. 

(7) S. Tharasius, Or. in praesent. Deip. 

(8) In off. graeco, VIII dec., Peotoxtoy post oden IX, 

(9) Invocat hic S, Pontifex autoritatem S. Joannis Damasceni, 
Serm. 1, De Nativitate Virginis, ac S. Irenaei, Cont. Valent. 
eplElss! 

trix perditi orbis dignissime fieret (10), atque ideo 
universorum munerum dispensatrix quae nobis Jesus 
nece ef sanguine suo comparavit... 

 Attamen, pro ea, quam diximus, dolorum atque 
aerumnarum Matris cum Filio communione, hoc Vir- 
gini augustae datum est, ut sit totius terrarum orbis 
potentissima apud unigenitum Filium suum mediatrix 
et conciliatrix (11). Fons igitur Christus est, et de ple- 
nitudine ejus nos omnes accepimus (12) ; ex quo totum 
corpus compactum, et connexum per omnem juncturam 
subministrationis.,. augmentum vero corporis facit in 
aedificationem sui in caritate (13). Maria vero, ut apte 
Bernardus notat, aguaeductus est (14) ; aut etiam col- 
lum per quod corpus cum capite jungitur itemque caput 
in corpus vim et virtutem exerit. Nam ipsa est collum 
capitis nostri, per quod omnia spiritualia dona corpori 
ejus mystico communicantur (15). Pius X, Ad diem 
illum ; t. 1, p. 78-80. 


Maria “est princeps largiendarum gratiarum mini- 
stra’. ‘ thesauros promeritorum Ejus (= Jesu) ma- 
terno veluti jure administrat ". Pius X, Ad diem illum, 
p. 80. 


hac plane de causa, quas e Redemptionis thesau- 
ro gratias omne genus percipimus, eae ipsius Perdo- 
lentis Virginis veluti e manibus adminisirantur...”’ Be- 
nedictus XV, Litt. Apost. Inter sodalicia ; Acta Apost. 
Sed., t. 10, 1918, p. 182. 


(10) Eadmer, mon., De Excell. Virg. Mariae, c, IX. 

(11) Pius IX, in Bulla Ineffabilis. 

(12) Joan., I, 16. 

(13) Ephes., IV, 16. 

(14) Serm. de temp., in Nativ. B. V., “de Aqueductu”, n. 4, 

(15) S. Bernardin, Sen, Quadrag, de Evangelio aeterno, 
Sermapkcwanlllwoms: 

 Hujus parietes templi votivis tabellis, vexillis, ar- 
genteis trophaeis atque innumeris pretiosis donariis cir- 
cum ornati, benignissimam Dei Genitricis, gratiarum 
apud Dominum sequestris, potentiam civiumque accep- 
tam tutelam luculenter testantur’’. Benedictus XV, 
Litterae Apostolicae, Locarni ; Acta Apost. Sed., t. 11, 
1919, p. 67. 


“ Innumerae votivae tabellae, undique templi parie- 
tibus nec non chori subselliis appensae, simulque pre- 
tiosa donaria luculenter testantur Virginem Dei Ma- 
trem, gratiarum omnium apud Deum sequestram, ve- 
luti e majestatis Suae solio, beneficiorum et charis- 
matum copiam largiri consuevisse'’. Benedictus XV, 
Litterae Apostolicae, Illustriores inter ; Acta Apost. 
Sed., t. 11, 1919, p, 227. 


Omnes gratiae, omnia beneficia, omnia miracula in- 
terventui B. Virginis debentur : 

“ Recueillons avant tout la fleur de la gratitude en- 
vers Dieu et envers l'auguste Vierge, car nous devons 
reconnaitre que c’est a Dieu seul que nous sommes re- 
devables de deux miracles attribués a la bienheureuse 
Jeanne d’Arc et dont l’authenticité a été aujourd'hui 
proclamée. Et si dans tous les prodiges il convient de 
reconnaitre la médiation de Marie, par laquelle, selon 
le vouloir divin, nous arrive toute grdce et tout bien- 
fait, on ne saurait nier que, dans un des miracles pré- 
cités, cette médiation de la Trés Sainte Vierge s'est 
manifestée d'une maniére tout a fait spéciale. Nous 
pensons que le Seigneur en a disposé ainsi afin de rap- 
peler aux fidéles qu'il ne faut jamais exclure le sou- 
venir de Marie, pas méme lorsqu’un miracle semble 
devoir attribué a l’intercession ou a la médiation d’un 
bienheureux ou d’un saint. Tel est l’enseignement que 
nous croyons devoir tirer du fait que Thérése Belin a 

obtenu sa guérison parfaite et instantanée au sanctuaire 
de Lourdes. D'un cété, le Seigneur nous montrait que, 
sur la terre méme confiée au domaine de sa trés sainte 
Mére, il peut opérer des miracles par l'intercession 
d'un de ses serviteurs : d'un autre cété, il nous rappe- 
lait que, dans ces cas aussi, il faut supposer l’inter- 
vention de celle que les saints Péres ont saluée du nom 
de Mediatrix mediatorum omnium”’. 

Benedictus XV, Oratio habita die 6 Aprilis 1919, 
post solemnem lectionem decreti quo duo miracula 
per intercessionem B. Joannae de Arc obtenta, atque 
ad hujus canonizationem proposita, ut authentica de- 
clarabantur ; apud La Documentation catholique, t. 1, 


19 avril 1919, p. 320-325. 


Omnium gratiarum mediatrix dicitur : ‘* Confidimus 
equidem fore ut, perinde ac lyceum (= Washingto- 
niense) sedes erit quo catholicae doctrinae studiosi, 
quasi in centrum radii, intendant ac concurrant, ita eam 
in Aedem Sacram (i. e. in honorem Virginis Immacu- 
latae erigendam), Virgine Immaculata gratiarum omne 
genus sequestra, non modo qui in discipulorum nume- 
rum adlecti vel adligendi posthac sint, sed catholici 
quoque omnes e Civitatibus istis, veluti in Sanctuarium 
peculiare ac proprium, intueantur, et religionis pieta- 
tisque causa frequentissimi confluent "’. Benedictus XV, 
Epistola Communes litteras ; Acta Apost. Sed., t. 11, 
1919, p, 173. 


“Ipsa Virgo Mater, gratiarum omnium apud Deum 
sequestra, iteratis apparitionibus devotionem Gallici 
populi probare et confirmare visa est’, Pius XI. Litt. 
Apost. Galliam, Ecclesiae filiam ; Act. Ap. Sed., t. 14, 
1922, p. 186, 


Nos, quibus nihil antiquius est quam ut erga gra- 

tiarum omnium. apud Deum sequestram Virginem 
christiani populi pietas magis magisque excitetur, op- 
tatis his annuendum ultro libenterque existimavimus "’. 


Pius XI, Litt. Apost. Cognitum sane ; Act. Apost. Sed., 
Ualoml92Z0- pecs, 


 Hisce denique votis inceptisque Nostris praesens 
arrideat Virgo Dei Parens benignissima quae, cum Je- 
sum nobis Redemptorem ediderit, aluerit, aptd cru- 
cem hostiam obtulerit, per arcanam cum Christo con- 
junctionem ejusdemque gratiam omnino singularem, 
Reparatrix item exstitit pieque appellatur. Cujus Nos 
confisi apud Christum deprecatione, qui unus cum sit 
‘* Mediator Dei et hominum” (16), suam sibi Matrem 
adsciscere voluit peccatorum advocatam gratiaeque 
ministram ac mediatricem, caelestium munerum auspi- 
cem paternaeque benevolentiae Nostrae testem, vobis, 
Venerabiles Fratres, vestrisque curis concredito generi 
universo, apostolicam benedictionem peramanter im- 
pertimus ", Pius XI, Encycl. Miserentissimus Redemp- 
tor ; Acta Apost. Sedis, t. 20, 1928, p. 178. 


be 


Dispensatio gratiarum innuitur in S. Scriptura : * Tum 
Joannes materno in utero sanctificatur charismate 
insigni, lectisque donis ad vias Domini parandas in- 
struitur ; haec tamen contingunt ex salutatione Mariae 
cognatam divino afflatu visentis’’. Jucunda semper ; 


1. 4, p. 120. 


“ Quoniam vero humanae redemptionis sacramen- 
tum non ante perfectum erit quam promissus a Christo 
Spiritus Sanctus advenerit, ipsam idcirco in memori 
Cenaculo contemplamur, ubi simul cum Apostolis pro 
eisque postulans inennarrabili gemitu, ejusdem Para- 


(16) I Tim., II, 5. 

cliti amplitudinem maturat Ecclesiae, supremum Chri- 
sti donum, thesaurum nullo tempore defecturum ". Ju- 
cunda semper ; t. 4, p. 122. 


Nec potest quisquam non suavissime affici quoties 
eam considerat, quae vel in domo Elisabethae admi- 
nistra charismatum divinorum apparet’’. (Gallice ; 
l'instrument des graces divines). Fidentem ; t. 5, p. 99, 


‘‘ Deque valida in idem (pro unitate et reconciliatione 
dissidentium) deprecatione Matris ejus sanctissimae, 
illustre documentum in historia est apostolica. In qua 
commemoratur primus Discipulorum coetus, promis- 
sam almi Spiritus amplitudinem magna spe flagitans et 
exspectans ; simulque Mariae praesentia comprecantis 
singulariter commemoratur : Hi omnes erant perseve- 
rantes unanimiter in oratione cum Maria matre 
Jesu” (17). Fidentem ; t. 5, p. 94. 


Nec dubiis honoris significationibus Unigenitus Det 
Filius sanctissimam matrem est prosecutus, Nam et 
dum privatam in terris vitam egit, ipsam adscivit 
utriusque prodigii administram quae tunc primum pa- 
travit: alterum gratiae, quo ad Mariae salutationem 
exultavit infans in utero Elisabeth ; alterum naturae, 
quo aquam in, vinum convertit ad Canae nuptias: et 
quum supremo vitae suae publicae tempore novum 
conderet Testamentum divino sanguine obsignandum, 
eamdem dilecto Apostolo commisit verbis illis dulcis- 
simis : Ecce mater tua”, Augustissimae Virginis Ma- 
Fidei F-54168: 


Dispensatio gratiarum per Mariam non offendit Me- 
diationem Christi, neque honorem divinum: “ Equi- 
dem non diffitemur horum erogationem munerum (i. e. 


(17) Act., I, 14, 

gratiarum) privato proprioque jure esse Christi ; siqui- 
dem et illa ejus unius morte nobis sunt parta, et Ipse 
pro potestate mediator Dei atque hominum est. 

... Patet itaque abesse profecto plurimum ut nos Dei- 
parae supernaturalis gratiae efficiendae vim tribuamus, 
quae Dei unius est’’. Pius X, Ad diem illum; t. 1, 
p. 78 et 80. 

Vide insuper : Mediatrix, Ministra. 


Dominium. 


‘ 


‘unde etiam commemorata pendet, {in recitando 
Rosario) divina et perpetua necessitudo, qua ipsa cum 
Christi gaudiis et doloribus opprobriis et triumphis 
tenetur in regendis hominibus juvandisque ad salu- 
tem’, Magnae Dei Matris ; t. 3, p. 142. 


‘Nam inde, divino consilio, sic illa coepit advigilare 
Ecclesiae, sic nobis adesse et fovere mater, ut quae 
sacramenti humanae redemptionis patrandi administra 
tuerat, eadem gratiae ex illo in omne tempus derivan- 
dae esset pariter administra, permissa ei poene immen- 
sa potestate (Gall.: par le pouvoir presque immense 
qui lui a été accordé).,. Hinc rectissime delata ei in 
omni gente omnique ritu ampla praeconia, suffragio 
crescentia saeculorum: inter multa, ipsam dominam 
nostram...”’ (1), Adjutricem populi ; t. 4, p. 240. 


“Sed cumulato perpetuoque munere causam nos- 
tram exoratura est, ad saeculum immortale progressa. 
Scilicet ex lacrymosa valle in civitatem sanctam Jeru- 
salem evectam suspicimus, choris circumfusis angeli- 
cis ; colimusque in Sanctorum gloriam sublimem, quae 


(1) S. Bernardus, serm. II in adv. Domini, n. 5. Gallice inac- 
curate videtur nobis versum: notre Mére, sed vertendum fuisset : 
notre Souveraine, 

stellanti diademate a Filio Deo aucta, apud ipsum se- 
det regina et domina universorum”’. Jucunda semper ; 
t. 4, p. 122-124. 


Domina Nostra a Bona Morte. 


Vide: Patrona Bonae Mortis. 


Excellentia. 


Omnem aliam exsuperat : ‘* Certe matris Dei tam in 
excelso dignitas est, ut nihil fieri majus queat. Sed 
tamen quia intercessit Josepho cum Virgine beatissima 
maritale vinclum, ad illam praestantissimam dignita- 
tem, gua naturis creatis omnibus longissime Deipara 
antecellit, non est dubium quin accesserit ipse, ut nemo 
alius ", Quanguam pluries ; t. 2, p. 252-254, 


‘ Augustissimae Virginis Mariae foveri assidue cul- 
tum et contentiore quotidie studio promoveri quan- 
tum privatim publiceque intersit, facile quisque pers- 
piciet, qui secum reputaverit guam excelso dignitatis 
et gloriae fastigio Deus ipsam collocarit, Eam enim 
ab aeterno ordinavit ut Mater Verbi fieret humanam 
carnem assumpturi ; ideoque inter omnia, quae essent 
in triplici ordine naturae, gratiae, gloriaeque pulcher- 
rima, ita distinxit, ut merito eidem Ecclesia verba illa 
tribuerit: Ego ex ore Altissimi prodivi primogenita 
ante omnem creaturam (Eccl., XXIV, 5)". Augustis- 
simae Virginis ; t. 5, p. 166. 

Vide : Consors, Invocatio, Gloria, Gratiae plenitudo, 
Mater Dei, Mater hominum, Potentia, Praedestinatio, 
Sanctitas. 


Exemplar omnis virtutis. 


“ Ecce autem in Maria virtutis omnis exemplar vere 

bonus et providens Deus constituit nobis aptissimum 
eumque oculis et cogitatione intuentes, non animos, 
quasi divini numinis fulgore perstricti, despondemus, 
sed ex ipsa allecti communis propinquitate naturae, 
fidentius ad imitationem enitimur"’. Magnae Dei Ma- 
tris; t, 3; px 150, 


A Deo nobis proposifa est Deipara omnis vir- 
tutis exemplar: ‘Quod si praeterea quis velit, 
velle autem nullus non debet, ut sua in Vir- 
ginem relligio justa sit omnique ex parte absoluta ; 
ulterius profecto opus est progredi, atque ad imitatio- 
nem exempli ejus omni ope contendere. — Divina lex 
est ut, qui aeternae beatitatis potiri cupiunt, formam 
patientiae et sanctitatis Christi, imitando, in se expri- 
mant, Nam quos praescivit, et praedestinavit confor- 
mes fieri imaginis Filii sui, ut sit ipse primogenitus in 
multis fratribus (1). At quoniam ea fere est infirmitas 
nostra, ut tanti exemplaris amplitudine facile deterrea- 
mur, providentis Dei numine, aliud nobis est exemplar 
propositum, quod, quum Christo sit proximum, quan- 
tum humanae licet naturae, tum aptius congruat cum 
exiguitate nostra. Ejusmodi autem nullum est praeter 
Deiparam, Talis enim fuit Maria, ait ad rem sanctus 
Ambrosius, ut ejus unius vita omnium sit disciplina. 
Ex quo recte ab eodem conficitur : Sit igitur vobis tam- 
guam in imagine descripta virginitas, vita Mariae, de 
gua, velut speculo, refulget species castitatis et forma 
virtutis’’ (2). Pius X, Ad diem illum ; t. 1, p. 82-84. 


Enituerunt potissimum virtutes theologicae in Maria : 
“ Quamvis autem deceat filios Matris sanctissimae nul- 
lam praeterire laudem quin imitentur ; illas tamen ejus- 


(1) Rom., VIII, 29. 
(2) De Virginib., 1. II, c. I. 


89. 


dem virtutes ipsos fideles assequi prae caeteris desi- 
deramus quae principes sunt ac veluti nervi atque artus 
christianae sapientiae : fidem inquimus, spem et cari- 
tatem in Deum atque homines. Quarum quidem virtu- 
tum fulgore etsi nulla in Virgine vitae pars caruit, maxi- 
me tamen eo tempore enituit quum nato emorienti ad- 
stitit. Agitur in crucem Jesus, eique in maledictis ob- 
jicitur quia filium Dei se fecit (3). Ast illa, divinita- 
tatem in eo constantissime agnoscit et colit. Demor- 
tuum sepulchro infert, nec tamen dubitat revicturum. 
Caritas porro, qua in Deum flagrat, participem pas- 
sionum Christi sociamque efficit ; cumque eo, sui ve- 
luti doloris oblita; veniam interfectoribus precatur, 
quamvis hi obfirmate inclamant: Sanguis ejus super 
nos, et super filios nostros” (4), Pius X, Ad diem il- 
lum ; t. 1, p. 84, Cir. supra, n. 53. 


Fides extruitur super Mariam: '’ Profecto si Mariae 
dictum : Beata quae credidisti, gquoniam perficientur ea 
guae dicta sunt tibi a Domino (i), ut nempe Filium 
Dei conciperet pareretque; si idcirco illum excepit 
utero, qui Veritas natura est, ut novo ordine, nova na- 
tivitate generatus.,. invisibilis in suis, visibilis fieret in 
nostris (2) : quum Filius Dei, factus homo, auctor sit 
et consummator fidei nostrae ; opus est omnino sanc- 
tissimam ejus Matrem mysteriorum divinorum partici- 
pem ac veluti custodem agnoscere, in gua tamquam in 
fundamento post Christum nobilissimo, fidei saeculorum 


8) Toone XIX, 1, 

(4) Matth., XXVII, 25, 

(1) Luc., I, 45. 

(2) S. Leo M., Serm. 2 De Nativ. Domini, c. I. 

omnium extruitur aedificatio ’’. Pius X, Ad diem illum ; 
t i p. 74. Es 
Vide : Mediatrix Ecclesiae. 


Fiducia. 


’Praecipuum semper ac solemne catholicis homini- 
bus fuit in trepidis rebus dubiisque temporibus ad Ma- 
riam confugere et in materna ejus bonitate conquies- 
cere. Quo quidem ostenditur certissima non modo spes, 
sed plane fiducia, quam Ecclesia catholica semper ha- 
buit in Genitrice Dei jure repositam ’. Supremi Apos- 
tolatus ; t. 1, p. 216. 


 Paratum novimus in materna Virginis bonitate per- 
fugium : spesque Nostras non frustra in ea collocatas 
e 99 . 
esse scimus ’ ; Quanquam pluries ; t. 2, p. 252. 


“Non aliunde est sane quam ex divina fide, quod 
nos praepotenti quodam impulsu agimur blandissime- 
que rapimur ad Mariam ; quod nihil est antiquius vel 
optatius, quam ut nos in ejus tutelam fidemque reci- 
piamus, cui consilia et opera, integritatem et poeniten- 
tiam, angores et gaudia, preces et vota, nostra omnia 
plene credamus ; quod omnes jucunda spes et fiducia 
tenet, fore ut, quae Deo minus grata a nobis exhibe- 
rentur indignis, ea, Matri sanctissimae commendata, 


sint grata quam maxime et accepta”’. Octobri mense ; 
On De 90, 


At illa, quae, tametsi nullam in se passa, debilita- 
tem naturae nostrae vitiositatemque pernoscit, quae- 
que matrum omnium est optima et studiosissima, quam 
nobis opportune prolixeque subveniet, quanta et cari- 


tate reficiet et virtute firmabit . Magnae Dei Matris ; 
Looe Daou, 


94, 

* Hinc recte admodum ad Mariam, velut nativo quo- 
dam impulsu adductae, animae christianae feruntur ; 
cum ipsa fidenter consilia et opera, angores et gaudia 
communicant ; curaeque ac bonitati ejus se suaque 
omnia filiorum more commendant”. Adjutricem po- 
puli; t. 4, p. 240. 


Nos tamen expleri nequaquam possumus celebran- 
da Matre divina, quae vere est laude dignissima, et 
commendando amoris studio in Matrem eamdem ho- 
minum, quae plena est misericordia, plena gratiarum ". 
Fidentem piumque ; t. 5, p. 84. 


“ Profecto si Mariae, ut par est, confidimus,,.. nunc 
quoque illam sentiemus esse Virginem potentissimam, 
quae serpentis caput virgineo pede  contrivit”’: 
Pius X, Ad diem illum ; t. 1, p. 94. 


Figure B. M. Virginis in Vetere Testamento. 


Diversis sub figuris prophetatur Maria: Petra de- 
serti, radix Jesse, scala quam vidit Jacob, rubus qui 
ardebat at non comburebatur quem Moyses miratus 
est, arca Dei, nubecula ascendens de mari. Pius X, Ad 
diem illum, p. 74, Vide testimonium supra, n. 16. 

Cfr. etiam infra, n, 184. 


Gloria. 


Sic tale fastigium gloriae, ut nemo alius nec homo 
nec angelus, obtinebit, quia cum ipsa nemo erit virtu- 
tum promeritis conferendus"’. Magnae Dei Matris ; 
te op. <150, 


‘Eam salutamus, quae gratiam apud Deum invenit, 
singulariter ab illo plenam gratia, cujus copia ad uni- 
versos proflueret : eam, cui Dominus quanta maxima 
fieri possit conjunctione inhaeret ; eam, in mulieribus 
benedictam, quae sola maledictionem sustulit et bene- 


100. . 

dictionem portavit (1), beatum ventris s.d fructum, in 
quo benedicentur omnes gentes : eam demum Matrem 
Dei invocamus”’. Jucunda semper ; t. 4, p. 124-126, 


* Ad haec vero dici vix potest quantum amplitudinis 
virtutisque tunc accesserit, quum ad fastigium coelestis 
gloriae quod dignitatem ejus claritatemque meritorum 
decebat, est apud Filium assumpta"’. Adjutricem po- 
puli ; t. 4, p. 238-240. 


“ Tanta Mariae est magnitudo, tanta, qua apud Deum 
pollet, gratia, ut qui opis egens non ad illam confugiat, 
is optet nullo alarum remigio volare"’. Augustissimae 
Virginis ; t. 5, p. 174, Cfr. supra, n. 47. 

Vide : Excellentia. 


Gratie Plenitudo 


‘Eam salutamus quae gratiam apud Deum invenit, 
singulariter ab illo plenam gratiae, cujus copia ad uni- 
versos proflueret ". Jucunda semper ; t. 4, p. 124. 


“Enimvero quum precando confugimus ad Mariam, 
ad Matrem Misericordiae confugimus, ita in nos affec- 
tam, ut qualicumque necessitate, ad immortalis prae- 
sertim, vitae adeptonem, premamur, illico nobis et ul- 
tro, ne vocata quidem, praesto sit semper, atque de 
thesauro largiatur illius gratiae qua inde ab initio dona- 
ta est plena copia a Deo, digna ut ejus Mater existeret. 
Hac scilicet gratiae copia, quae in multis Virginis lau- 
dibus est praeclarissima, longe ipsa cunctis hominum et 
angelorum ordinibus antecellit, Christo una omnino 
proxima : Magnum enim in quolibet Sancto, quod habet 
tantum de gratia quod sufficit ad salutem multorum: 
sed quando haberet tantum, quod sufficeret ad salutem 
omnium hominum de mundo, hoc esset maximum ; et 


(1) S. Thomas, op. VIII, super Salut. Angel. n, 8. 

hoc est in Christo et in Beata Virgine’’ (1). Magnae 
Dei Matris ; t. 3, p, 142. 


Heresum Interemptrix. 


Tlle vero (magnus Dominicus) caelesti pervidit lu- 
mine, aetatis suae malis remedium nullum praesentius 
futurum quam si.., Virginem illam, cui datum est cunc- 
tas haereses interimere, deprecatricem apud Deum ad- 
hibuissent . Supremi Apostolatus ; t. 1, p. 220. 


B. Virginem appellat Leo XIII: “ Daemonis erro- 


rumgue debellatricem”. Augustissimae Virginis ; t. 5, 
p. 172. 


Albigensium haereticorum secta per Mariam devicta 
fuit: “Sic, favente Virgine, gloriosa haeresum om- 
nium victrice, vires impiorum labefactatae et perfrac- 


tae, salva quam plurimis et incolumis fides". Octobri 
mense ; t, 3, p. 102. 


Immunitas a concupiscentia, 
a peccatis et vitiis. 


" At illa, quae, tametsi nullam in se passa, debilita- 
tem naturae nostrae vitiositatemque pernoscit, quae- 
que matrum omnium est optima et studiosissima, quam 
nobis opportune prolixeque subveniet, quanta et cari- 
tate reficiet et virtute firmabit ! '’ Magnae-Dei Matris ; 
£3, p...100, 


Indulgentia. 


De indulgentiis gquibus Decessores ipsius et ipse 
Leo XIII adauxit Rosarium, docet S. Pontifex : " Ea- 
que (i. e. beneficia sacrae indulgentiae) certe et mo- 


(1) S. Thomas, op. VIII super Salut, Angelic. 

rientibus et vita functis, quasi per manus misericordis 
Virginis impertita, valde sunt profutura, quo maturius 


expetitae pacis lucisque perpetuae fruantur solatiis ”. 
Fidentem ; t. 5, p. 92. 


Intercessio. 


“Demum Gregorius XIII, Rosarium a beato Do- 
minico ad iram Dei placandam et Beatae Virginis in- 
tercessionem implorandam fuisse institutum '’.Supre- 
mi Apostolatus ; t. 1, p, 220. 


Voluit Deus B. Virgine esse nostrum Mediatricem, 
guia “ factorum conscientia trepidis opus omnino de- 
precatore ac patrono, qui et magna ad Deum polleat 
gratia... '’ (Gallice : Ceux dont les actions troublent la 
conscience ont un absolu besoin d'un intercesseur et 
d'un patron puissant en faveur auprés de Dieu...). Oc- 
tobri mense ; t. 3, p. 98. 


Ab ipsa omnes fidentes contendant ut, exorato 
Filio, aberrantes nationes ad christiana redeant insti- 
tuta et precepta, in quibus salutis publicae firmamen- 
tum consistit, unde expetitae pacis et verae beatitatis 
copia efflorescit '’, (Gallice : que l'universalité des fi- 
déles lui demande d'intercéder auprés de son Fils, pour 
que...). Octobri mense ; t. 3, p. 111. 


“Nam calamitosa Ecclesiae civitatumque tempora 
quum praesentissimum Dei auxilium omnino deposce- 
rent, hoc nimirum Matre ejus deprecatrice imploran- 
dum esse censuimus...", Jucunda semper ; t 4, p. 118. 


In Cenaculo deprecatione sua comparat adventum 
Spiritus Sancti; Jucunda semper ; t. 4, p. 122. Vide 
supra, n, 76, 


“Sed cumulato perpetuoque munere causam nos- 

tram exoratura est, ad saeculum immortale progressa "’. 
Jucunda semper ; t. 4, p. 122. 


Sic vero eamdem salutationem (1. e. Angelicam in 
Rosario) toties effundimus ad Mariam, ut manca et 
debilis deprecatio nostra necessaria fiducia sustente- 
tur ; eam flagitantes ut Deum pro nobis, nostro velut 
nomine, exoret. Nostris quippe vocibus magna apud il- 
lum et gratia et vis accesserit, si precibus Virginis com- 
mendentur : quam blanda ipsemet invitatione compel- 
lat : Sonet vox tua in auribus meis ; vox tua enim dul- 
cis (Cant. II, 14) ” Jucunda semper ; t. 4, p. 124. 


‘Deus autem, Venerabiles Fratres, qui talem Media- 
tricem benignissima miseratione providit (S, Bern., de 
XII Praerogat. B. M, V. n. 2), quique totum nos habere 
voluit per Mariam (Id., serm, in Nativ. B. M. V. n. 7), 
ejusdem suffragio et gratia, faveat communibus votis 
cumulet spes”’. Jucunda semper ; t. 4, p. 132-134. 


In Cenaculo * Christianae gentis primitias jam tum 
sanctimonia exempli, auctoritate consilii, solatii sua- 
vitate, efficacitate sanctarum precum admirabiliter fo- 
vit ; verissime quidem mater Ecclesiae atque magistra 
et regina Apostolorum"’. Ajutricem populi ; t. 4, p. 238. 


Exsuperat intercessionem aliorum omnium Sancto- 
rum: "' Jam quis omnium, quotquot beatorum incolunt 
sedes, audeat cum augusta Dei matre in certamen de- 
merendae gratiae venire ? Ecquis in Verbo aeterno cla-- 
rius intuetur, quibus angustiis premamur, quibus rebus 
indigeamus ? Cui majus arbitrium promissum est per- 
movendi Numinis ? Quis maternae pietatis sensibus ae- 
quari cum Ipsa queat ? Id scilicet causae est cur bea- 
tos quidem coelites non eadem ratione precemur ac 
Deum, nam a sancta Trinitate petimus ut nostri mise- 
reatur, ab aliis autem sanctis quibuscumque petimus ut 

orent pro nobis (1) ; implorandae vero Virginis ritus 
aliquid habeat cum Dei cultu commune, adeo ut Eccle- 
sia his vocibus ipsam compellet, quibus exoratur Deus : 
Peccatorum miserere”’. Augustissimae Virginis, t. 5, 


- p. 174, 
119, 


“In hoc (Rosario)... eisdem ingeminandis precibus 
regnum gratiae et gloriae suae a Patre Coelesti implo- 
rare contendimus ; Virginemque Matrem etiam atque 
etiam obsecramus ut culpae obnoxiis succurrere nobis 
deprecando velit, quum in omni vita, tum sub horam 
extremam quae gradus est ad aeternitatem”’, Fiden- 
tem ; t. 5, p. 86-88. 


B. Virgo suam intercessionem unit nostris precibus : 
Neque ideo Nos sumus animi dubii, quin velit ipsa 
Virgo Deipara, et pientissima Mater nostra, adesse 
propitius votis precibusque quas innumerae illuc tur- 
mae peregre confluentium Christianorum rite effun- 
dent, iisque miscere et sociare implorationem suam, ut, 
foederatis quodammodo votis, vim faciant, et dives in 
misericordia Deus sinat exorari’’. Parta humano ge- 
neri ; t. 6, p. 258. 


Semper exaudiuntur preces quae fulciuntur implo- 
ratione Mariae: ‘ Experiendo quippe novimus ejus- 
modi precem, quae caritate funditur et Virginis sanctae 
imploratione fulcitur, irritam fuisse numquam ", Pius X, 
Ad diem illum, p. 88. 


Invocatio. 


 Contendite ut suffragatrix adsit apud gratiae thro- 
num gloriosa, benedicta, sancta, semper Virgo Deipara 


(1) S. Thomas, II-IIJ, q. 83, art. 4. 

Maria, Christi mater, et offerat preces nostras Filio suo 
et Deo nostro” (1). Paterna caritas ; t. 2, p. 222. 


“ Per hanc igitur, qua Ecclesia asperrime conflicta- 
tur, malorum procellam, omnes filii ejus pii facile vi- 
dent quam sancto officio adstringantur supplicandi ve- 
hementius Deum, et qua praecipue ratione niti de- 
beant, ut eaedem supplicationes maximam efficacita- 
tem sint habiturae. Religiosissimorum patrum et majo- 
jorum persecuti exempla, ad Mariam sanctam Domi- 
nam nostram perfugiamus ; Mariam Matrem Christi et 
nostram appellemus concordesque obtestemur : Mon- 
stra te esse matrem, sumat per te preces ; qui pro nobis 
natus, tulit esse tuus’’. Octobri mense; t. 3, p. 100. 


Eia, pastores gregesque omnes ad praesidium ma- 
gnae Virginis, proximo praesertim mense, fiducia ple- 
na confugiant. Eam publice et privatim, laude, prece, 
votis compellare concordes ne desinant et obsecrare 
Matrem Dei et nostram: Monstra te esse Matrem!" 
Adjutricem populi ; t. 4, p. 250. 


Invocare Mariam non adversatur dignitati Dei: 
“ Tantum vero abest ut hoc dignitati Numinis quodam- 
modo adversetur, quasi suadere videatur majorem no- 
bis in Mariae patrocinio fiducitam esse collocandam 
quam in divina potentia, ut potius nihil Ipsum facilius 
permoveat propitiumque nobis efficiat, Catholica enim 
fide docemur, non ipsum modo Deum esse precibus 
exorandum, sed beatos quoque coelites (2), licet ratio- 
ne dissimili, quod a Deo, tanquam a bonorum omnium 
fonte, ab his, tanquam ab intercessoribus petendum sit. 
Oratio, inquit S. Thomas, porrigitur alicui dupliciter, 


(1) Antiph. Liturg. Arm. 
(2) Conc. Trid. sess. 25, 

uno modo quasi per ipsum implenda, alio modo, sicut 
per ipsum impetranda, Primo quidem modo soli Deo 
orationem porrigimus, quia omnes orationes nostrae 
ordinari debent ad gratiam et ad gloriam consequen- 
dam, guae solus Deus dat, secundum illud Psalmi 
LXXXIII, 12: “ gratiam et gloriam dabit Dominus”. 
Sed secundo modo orationem porrigimus sanctis Ange- 
lis et hominibus, non ut per eos Deus nostras petitiones 
cognoscat, sed ut eorum precibus et meritis orationes 
nostrae sortiantur effectum. Et ideo dicitur, Apoc. 
VIII, 4, quod ascendit fumus incensorum de orationi- 
bus sanctorum de manu Angeli coram Deo (3). Jam 
quis omnium, quotquot beatorum incolunt sedes, au- 
deat cum augusta Dei Matre in certamen demerendae 
gratiae venire ?'’ Augustissimae Virginis ; t. 5, p. 174. 


Differt ritus orandi B. Virginem ab eo quo alios coe- 
lites oramus, idque ratione potentiae ipsius : " ...implo- 
randae vero Virginis ritus aliquid habeat cum Dei 
cultu commune, adeo ut Ecclesia his vocibus ipsam com- 
pellat, quibus exoratur Deus: Peccatorum miserere”’. 
Augustissimae Virginis Mariae, t. 5, p. 174. Vide textum 
integrum supra, n. 117. 

Vide etiam: Cultus, Devotio, Fiducia, Mater Dei, 
Mater hominum, Mediatrix etc. 


Magistra Apostolorum. 


“ Hujus igitur singularis muneris et laboriosi (i. e. 
Matris hominum) partes ea suscepit obiitque magna- 
nima, consecratfs in Cenaculo auspiciis. Christianae 
gentis primitias jam tum sanctimonia exempli, auctori- 
tate consilii, solatii suavitate, efficacitate sanctarum 

precum admirabiliter fovit ; verissime quidem mater 


(3) S. Thomas, II-II, q. 83, art. 4. 

Ecclesiae atque magistra et regina Apostoloru.. , qui- 
bus largita etiam est de divinis oraculis quae conser- 
vabat in corde suo’”’. Adjutricem populi ; t. 4, p. 238. 


Mater Dei. 


Maternitas divina est fundamentum potentiae : 
‘Eam demum Matrem Dei invocamus ; ex qua digni- 
tate excelsa quid non pro nobis peccatoribus certissime 
exposcat; quid non speremus in omni vita et in agone 
spiritus ultimo ? '’ Jucunda semper ; t. 4, p, 126. 

Est maxima excellentia. Vide supra, n. 84, 85. 


Mater Ecclesie. 


Elle (la Mére de Dieu) est 4 nos yeux un des se- 
cours les plus puissants accordés par la Providence a 
l'Eglise catholique. De tous temps et dans toutes les 
luttes et persécutions, l’'Eglise eut recours 4 Marie, et 
toujours elle est consolée et protégée. Et puisque les 
temps actuels sont si orageux et pleins de menaces pour 
l'Eglise elle-méme, Notre Ame se réjouit et s’ouvre a 
l'espérance en voyant les fidéles saisir la favorable oc- 
casion du cinquantenaire indiqué pour se tourner, avec 
un élan unanime de foi et d'amour, vers Celle qui est 
appelée le secours des chrétiens"’. Lettre... a propos 
du cinguantenaire de la définition dogmatique de 
l’Immaculée Conception ; t. 7, p. 149. 


Jam ab initio Ecclesiae fuit “ verissime quidem ma- 
ter Ecclesiae”’. Adjutricem populi; t. 4, p. 238, Vide 
testimonium supra, n, 127, 

Vide : Mediatrix Ecclesiae. 


Mater Hominum., 


Probatur Mariam esse Matrem hominum ex eo quod 

est Mater Redemptoris: concipiendo et parturiendo 
Caput, concepit ac parturivit simul membra: “ An non 
Christi mater Maria ? Nostra igitur et mater est. — 
Nam statuere hoc sibi quisque debet, Jesum, qui Ver- 
bum est caro factum, humani etiam generis servatorem 
esse. Jam, qua Deus-Homo, concretum Ille, ut ceteri 
homines, corpus nactum est: qua vero nostri generis 
restitutor, spiritale quoddam corpus atque, ut aiunt 
mysticum, quod societas eorum est, qui Christo cre- 
dunt. Multi unum corpus sumus in Christo (Rom. Xil, 
5). Atqui aeternum Dei Filium non ideo tanlum conce- 
pit Virgo ut fieret homo, humanam ex ea assumens na- 
turam ; verum etiam ut, per naturam ex ea assump- 
tam, mortalium fieret sospitator. Quamobrem Angclus 
pastoribus dixit: Natus est vobis hodie Salvator, qui 
est Christus Dominus (Luc. II, 11). In uno igitur eo- 
demque alvo castissimae Matris et carnem Christus 
assumpsit et spiritale simul corpus adjunxit, ex iis 
nempe coagmentatum qui credituri erant in eum. l\ta ut 
Salvatorem habens Maria in utero, illos etiam dici 
queat gessisse omnes, quorum vitam continebat vita 
Salvatoris, Universi ergo, quotquot cum Christo jungi- 
mur, quique, ut ait Apostolus, membra sumus corporis 
ejus, de carne ejus et de ossibus ejus (Ephes. V, 30), 
de Mariae utero egressi sumus, tamquam corporis in- 
star cohaerentes cum capite. Unde, spiritali quidem 
ratione ac mystica, et Mariae filii nos dicimur, et ipsa 
nostrum omnium mater est. Mater quidem spiritu... 
sed plane mater membrorum Christi, quod nos su- 
mus (1). Si igitur Virgo beatissima Dei simul atque ho- 
minum parens est, ecquis dubitet eam omni ope adniti 
ut Christus, caput corporis Ecclesiae (Coloss., I, 18), 
in nos sua membra, quae ejus sunt munera infundat, 


(1) S. Augustinus, L. de Virginitate, c, VI. 

idque cumprimis ut eum noscamus et ut vivamus per 
eum (I Joan,, IV, 9)’. Pius X, Ad diem illum, p. 76-78. 


Probatur Mariam Matrem esse nostram ex Apoc. 
XII, 1-2: “ Signum magnum, sic Apostolus Joannes. 
demissum sibi divinitus visum enarrat, signum ma- 
gnum apparuit in coelo : mulier amicta sole, et luna sub 
pedibus ejus, et in capite ejus corona stellarum duo- 
decim (Apoc., XII, 1), Nullus autem ignorat, mulierem. 
illam Virginem Mariam significare, quae caput nostrum. 
integra peperit. Sequitur porro Apostolus : Et in utero 
habens clamabat parturiens, et cruciabatur ut pariat 
(ib., 2). Vidit igitur Joannes sanctissimam Dei Matrem 
aeterna jam beatitate fruentem, et tamen ex arcano: 
quodam partu laborantem, Quonam autem partu ? 
Nostrim plane, qui exilio adhuc detenti, ad perfec- © 
tam Dei caritatem sempiternamque felicitatem gignen- 
di adhuc sumus, Parientis vero labor studium atque 
amorem indicat, quo Virgo, in coelesti sede, vigilat as- 
siduaque prece contendit ut electorum numerus im- 
pleatur ''. Pius X, Ad diem illum ; p. 86-88. 


Maria est Mater nostra quia in doloribus nos ad Calva- 
riae montem generavit : ' Virgo sanctissima quemad- 
modum. Jesu Christi genitrix, ita omnium est christia- 
norum mater, quippe quos ad Calvariae montem inter 
supremos Redemptoris cruciatus generavit: itemque 
Jesus Christus tanquam primogenitus est christiano- 
rum, qui sunt ei adoptione ac redemptione fratres ”. 
Quanquam pluries ; t, 2, p. 254, 


 Stabat juxta Crucem Jesu Maria mater ejus, quae 
tacta in nos caritate immensa ut susciperet filios, Fi- 
lium ipsa suum ultro obtulit justitae divinae, cum eo 
commoriens corde doloris gladio transfixa"’. Jucunda 
semper, t. 4, p. 122, 

Maria est mater nostra quia Christus in cruce mo- 
riens Eam matrem nostram proclamavit : '’ Tam carae 
misericordiae consilium in Maria divinitus institutum 
et Christi testamento ratum, inde ab initio sancti apos- 
toli priscique fideles summa cum laetitia senserunt”’. 
Octobri mense ; t. 3, p. 98. 


“ Itaque suppliciter imploramus.,., ante omnes sanc- 
tissimam Dei Genitricem, guam humano generi Chris- 
tus ipse e cruce reliquit atque attribuit matrem, cui 
regnum vestrum nobilissimo praeconio, tamquam Dos. 
Mariae, inde a proavis est dedicatum’’. Amantfissi-. 
mae voluntatis ; t. 4, p. 198. 


"Per te datus est Christus Salvator mundi, in quo. 
spes nostra consisteret ; ab ipso autem tu data es no- 
bis, per quam spes eadem augeretur. Ejia igitur, ora pro 
nobis, guos, tibi apud Crucem Domini excepisti filios, 
o perdolens Mater”, Ad Sanctissimam Virginem pro 
Ansglis fratribus precatio ; t. 4, p. 200. 


Eximiae in nos caritatis Christi mysterium ex eo 
quoque luculenter proditur, quod moriens Matrem ille 
suam Joanni discipulo matrem voluit relictam, testa- 
mento memori : Ecce filius tuus. In Joanne autem, quod 
perpetuo sensit Ecclesia, designavit Christus perso- 
nam humani generis, eorum in primis qui sibi ex fide. 
adhaerescerent : in qua sententia sanctus Anselmus 
Cantuariensis : Quid, inquit, pofest dignius aestimari, 
guam ut tu Virgo, sis mater quorum Christus dignatur 
esse pater et frater” (2). Adjutricem populi; t. 4, 
p. 238, 


" ,. facere non possumus, quin omnibus et singulis in. 
Christo f'liis Nostris Ipsius cruce pendentis extrema, 


(2) Or. XLVI, olim XLVI. 

verba, quasi testamento relicta, iteremus : Ecce mater 
tua’’, Augustissimae Virginis ; t. 5, p. 168. 


,.quae (Virgo Perdolens), a Jesu Christo univer- 
sorum hominum Mater constituta, eos tamquam infini- 
tae caritatis testamento sibi relictos (accepit) officium- 
que tuendae spiritualis eorum vitae materna benig- 
nitate (explet) . Benedictus XV, Litterae ‘Apostol. 
Inter sodalicia ; Acta Apost. Sed., t. 10, 1918, p. 182, 


“Virgo perdolens redemptionis opus cum Jesu 
Christo participavit, et, constituta hominum Mater, eos 
sibi veluti testamento divinae caritatis commendatos, 
amplexa (est) filios amantissimeque (tuetur)”’. 
Pius XI, Litt. Apost. Explorata res est ; Acta Apost. 
Sedis, t. 15, 1923, p. 104-105, 


“Communibus autem benigne arrideat faveatque 
coeptis sanctissima Regina Apostolorum Maria, quae, 
cum homines universos in Calvaria habuerit materno 
animo suo commendatos, non minus eos fovet ac dili- 
git, qui se fuisse ab Christo Jesu redemptos ignorant, 
quam qui ipsius redemptionis beneficiis fruuntur feli- 
citer’, Pius XI, Encycl. Rerum Ecclesiae, de Sacris 
missionibus provehendis; Acta Apost. Sed., t. 18, 
1926, p. 83. 


Maternitas erga homines tamquam munus Mariae 
concredita fuit: ‘ Eximiae in nos caritatis Christi 
mysterium ex eo quoque luculenter proditur, quod mo- 
riens Matrem ille suam Joanni discipulo matrem voluit 
relictam, testamento memori: Ecce filius tuus. In 
Joanne autem, quod perpetuo sensit Ecclesia, designa- 
vit Christus personam humani generis... Hujus igitur 
singularis muneris et laboriosi partes ea suscepit 
obiitque magnanima, consecratis in Cenaculo auspi- 
ciis ", Adjutricem populi; t. 4, p. 238. 

Non tantum ad fideles sed etiam ad infideles sese 
materna ‘B_ Virginis cura et dilectio extendunt. 
Pius XI, Encycl. Rerum Ecclesiae, de Sacris missioni- 
bus provehendis ; cfr. supra, n. 142, 


Qualis Mater nobis sit Maria: Talem (i. e. Mariam, 
facilem, benignam, indulgentissimam) nobis praestitit 
Deus, cui, hoc ipso quod Unigenae sui matrem elegit, 
maternos plane indidit sensus, aliud nihil spirantes nisi 
amorem et veniam,... talem de cruce praedicavit, guum 
universitatem humani generis, in Joanne discipulo, 
curandam ei fovendamque commisit ; talem denique se 
dedit ipsa, quae eam immensi laboris haereditatem, a 
moriente Filio relictam, magno complexa animo, ma- 
terna in omnes officia confestim coepit impendere’”’. 
Octobri mense ; t. 3, p. 98. 


“ Quod si Christo benignissime placuit tantam nostri 
praeseferre similitudinem, seque hominis filium atque 
adeo fratrem nostrum dicere et praebere, quo testatior 
sua in nos misericordia patesceret : Debuit per omnia 
fratribus similari iis ut misericors fieret (3) ; — Mariae 
non aliter, ex eo guod Christi Domini ejusdemque fra- 
tris nostri electa est mater, hoc supra matres omnes 
singulare inditum est, ut misericordiam nobis proderet 
effunderet suam. Id praeterea si debemus Christo quod 
nobiscum ejus sibi proprium quodammodo communi- 
carit Deum vocandi et habendi patrem, eidem similiter 
debemus communicatum amantissime jus, Mariam vo- 
candi et habendi matrem. Quanto autem natura ipsa 
nomen matris fecit dulcissimum, in eaque exemplar 
quasi statuit amoris teneri et providentis, lingua qui- 
dem haud satis eloqui potest, at probe sentiunt pio- 
rum animi, quanta in Maria insideat benevolentis ac- 


(3) Hebr., XI, 6. 

tuosaeque caritatis flamma, in ea nimirum, quae nobis 
non humanitus, sed a Christo est mater”. Magnae Dei 
Matris ; t. 3, p.144. 


147,. ‘At illa, quae, tametsi nullam in se passa, debili- 
tatem naturae nostrae vitiositatemque pernoscit, 
guaeque matrum omnium est optima et studiosissima, 
quam nobis opportune prolixeque subveniet, quanta et 
caritaitte reficiet et virtute firmabit!'’ Magnae Dei 
Matris ; t. 3, p. 150. 


147. Maternitas erga homines a tota Ecclesia semper fuit 
credita et accepta: ‘Tam carae misericordiae consi- 
lium in Maria divinitus institutum et Christi testamen- 
to ratum, inde ab initio sancti apostoli priscique fideles 
summa cum laetitia senserunt ; senserunt item et do- 
cuerunt venerabiles Ecclesiae Patres, omnesque in 
omni aetate christianae gentes unanimae consensere : 
idque ipsum, vel memoria omni litterisque silentibus, 
vox quaedam e cujusque christian1 hominis pectore 
erumpens, loquitur disertissima. Non aliunde est sane 
quam ex divina fide, quod nos praepotenti quodam 
impulsu agimur blandissimeque rapimur ad Mariam ; 
quod nihil est antiquius et optatius, quam ut nos in ejus 
tutelam fidemque recipiamus, cui consilia et opera, 
integritatem et poenitentiam, angores et gaudia, preces 
et vota, nostra omnia plene credamus; quod omnes 
jucunda spes et fiducia tenet, fore ut, quae Deo minus 
grata a nobis exhiberentur indignis, ea, Matri sanctis- 
simae commendata, sint grata quam maxime et accep- 
ta". Octobri mensi ; t. 3, p. 99. 


148, Ad Mariam Matrem nostram confugiamus : " Reli- 
giosissimorum patrum et majorum persecuti exempla, 
ad Mariam sanctam Dominam nostram perfugiamus : 
Mariam matrem Christi et nostram appellemus con- 

cordesque obtestemur : Monstra te esse matrem, sumat 
per te preces, qui pro nobis natus, tulit esse tuus " (4). 
Octobri mense ; t. 3, p. 100, Vide etiam : Fiducia. 


Tamquam Mater fovet Maria unitatem Ecclesiae : 
,.diximus Rosarii precem peropportunam fore ut 
fratrum causam dissidentium apud ipsam oremus. Ad 
spiritualis maternitatis ejus officium id proprie pertinet. 
Nam qui Christi sunt, eos Maria non peperit nec parere 
poterat, nisi in una fide unoque amore : numquid enim 
divisus est Christus ? (5) debemusque una omnes vi- 
tam Christi vivere, ut in uno eodemque corpore fructi- 
ticemus Deo (6). Quotquot igitur ab ista unitate cala- 
mitas rerum funesta abduxit, illos oportet ut eadem 
Mater, quae perpetua sanctae prolis fecunditate a Deo 
aucta est, rursus Christum quodammodo pariat’’. 
Adjutricem populi; t. 4, p. 248. 


Mater Misericordie. 


‘“Enimvero quum precando confugimus ad Mariam, 
ad Matrem Misericordiae confugimus, ita in nos affec- 
tam, ut qualicumque necessitate, ad immortalis prae- 
sertim vitae adeptionem, premamur, illico nobis et ul- 
tro, ne vocata quidem, praesto sit semper, atque de 
thesauro largiatur illius gratiae qua inde ab initio est 
plena copia a Deo, digna ut ejus mater existeret”’. 
Magnae Dei Matris ; t. 3, p. 142. 


" Mariae.,., ex eo quod Christi Domini ejusdemque 
fratris nostri electa est mater, hoc supra matres omnes 
singulare inditum est, ut misericordiam nobis proderet 


effunderet suam"’, Magnae Dei Matris; t. 3, p. 142. 


(4) Ex sacr. liturg. 


(5) Cor., I, 13. 
(6) Rom., VIII, 4. 

‘Nos tamen expleri nequaquam possumus cele- 
branda Matre divina, quae vere est omni laude dignis- 
sima, et commendando amoris studio in Matrem eam- 
dem hominum, quae plena est misericordiae, plena 
gratiarum”. Fidentem; t. 5, p. 84. ° 


“ Ejus in manibus sunt thesauri miserationum Do- 
mini’’, Diuturni temporis ; t. 5, p. 274. 


“Per te datus est Christus Salvator mundi, in quo 
spes nostra consisteret ; ab ipso autem tu data es no- 
bis, per quam spes eadem augeretur'’. Ad Sanctissi- 
mam Virginem pro Ansglis fratribus deprecatio ; t. 4, 
p. 200, 

Vide supra, Mater hominum, n. 145, 146, 148, etc. 


Mediatrix. 


Tituli aequivalentes : ‘‘ Hinc insignes illi tituli, qui- 
bus Eam catholicae gentes christianorum Auxiliatri- 
cem, Opiferam, Solatricem, bellorum Potentem, Vic- 
tricem, Pacificatricem consalutarunt '’. Supremi Apos- 
tolatus ; t. 1, p. 216. 

Ad Mariam igitur confugiendum est, ad eam, guam 
jure meritoque salutiferam, opiferam, sospitatricem 
appellat Ecclesia, uti volens propitia opem acceptissi- 
mis sibi precibus imploratam afferat, impuramque 
luem a nobis longe depellat'’. Superiore anno; t. 1, 
p. 280, 

Potentem christiani populi adjutricem"’. Ocfobri 
mense ; t,.3, D. 92, 

 Christianorum Adjutricem"’. Magnae Dei Matris ; 
Caspep soe: 

" Optimam apud Deum conciliatricem”, Laetitiae 
sanctae ; t, 3, p. 244. 

“Te rogamus, Conciliatrix salutis nostrae aeque 
potens ac clemens", Jucunda semper ; t. 4, p. 130. 

“ Itaque... continuo octobri mense certet optamus sin- 
gularem et sodalitatum industria in honore habendo 
magnae Dei Matri, Adjutrici potenti christianae rei... ". 
Jucunda semper ; t. 4, p. 132. 

* Adjutricem populi christiani potentem et clemen- 
tissimam’’, Adjutricem populi; t. 4, p. 236. 

“ Adjutrici nominis catholici praesentissimae ’’. 
Fidentem ; t, 5, p. 88. 

Eam appellat : ‘‘ Daemonis errorumque omnium de- 
bellatricem , Augustissimae Virginis Mariae; t. 5, 
p. 172. 


Mediatrix ad Mediatorem : “ Nemo etenim unus cogi- 
tari potest qui reconciliandis Deo hominibus parem at- 
que illa (B. V.) operam vel umquam contulerit vel ali- 
quando sit collaturus. Nempe ipsa ad homines in sem- 
piternum ruentes exitium Servatorem adduxit, jam tunc 
scilicet quum pacifici nuntium, ab Angelo in terras 
allatum, admirabili assensu, loco totius humanae na- 
turae (1), excepit: ipsa est de qua natus est Jesus, 
vera scilicet ejus Mater, ob eamque causam digna et 
peraccepta ad Mediatorem Mediatrix”. Fidentem; 
£52 p, 90; 


Titulus expressus: “ Sic potentissima Virgo Mater, 
quae olim cooperata est caritate ut Fideles in Ecclesia 
nascerentur, sit etiam nunc nostrae salutis media et 
seguestra’’. Parta humano generi ; t. 6, p. 258. 


Probatur mediatio ex communione dolorum ac volun- 
tatis cum Filio : Ex hac autem Mariam inter et Chris- 
tum communione dolorum ac voluntatis, promeruit illa 
ut reparatrix perditi orbis dignissime fieret (2), atque 


(1) S. Thomas, III P., q. XXX, art, 1. 
(2) Eadmeri Mon., De excellentia. Virginis. Mariae, c, IX. 

ideo universorum munerum dispensatrix quae nobis 
Jesus nece et sanguine comparavit ’. Pius X, Ad diem 
illum, p. 78. 


Mediatio Mariae quoad mysterium Incarnationis et 
adventum Spiritus Sancti in Apostolos: “ Quae ipsi 
(B. Virgini) rationes cum Spiritu Sancto intercedant in- 
timae admirabilesque, probe nostis; ut Sponsa ejus 
immaculata merito nominetur. Ipsius deprecatio Vir- 
ginis multum profecto valuit et ad mysterium Incarna- 
tionis et ad ejusdem Paracliti in Apostolorum coronam 
adventum ", Divinum illud munus ; t. 5, p. 164. 


Ostenditur convenientia Mediationis B. Virginis: 
‘Quantum in hoc Dei consilio et sapientiae et miseri- 
cordiae elucet ! quanta ad imbecilitatem fragilitatem- 
que hominis convenientia ! Cujus namque bonitatem 
credimus laudamusque infinitam, ejusdem infinitam 
credimus et veremur justitiam ; et quem amantissimum 
Servatorem, sanguinis animaeque prodigum, redama- 
mus, eumdem non exorabilem judicem pertimescimus : 
quare factorum conscientia trepidis opus omnino de- 
precatore ac patrono, qui et magna ad Deum polleat 
gratia, et benignitate sit animi tanta, nullius ut recuset 
desperatissimi patrocinium, afflictosque jacentesque 
in spem erigat clementiae divinae. Ipsa praeclarissima 
Maria: potens ea quidem, Dei parens omnipotentis, 
sed, quod sapit dulcius, facilis, perbenigna, indulgentis- 
sima. Talem nobis praestitit Deus, cui, hoc ipso quod 
Unigenae sui matrem elegit, maternos plane indidit 
sensus, aliud nihil spirantes nisi amorem et veniam ; 
talem facto suo Jesus Christus ostendit, quum Mariae 
subesse et obtemperare ut matri filius sponte voluit : 
talem de cruce praedicavit, quum universitatem hu- 
mani generis, in Joanne discipulo, curandam ei foven- 
damque, commisit ; talem denique se dedit ipsa, quae 


161. 


162. 


— 135 — 


immensi laboris haereditatem a moriente Filio relic- 
tam, magno complexa animo, materna in omnes offici- 
a confestim coepit impendere”’. Octobri-mense ; t. 3, 
p. 98. 


Mediatio Mariae non obstat Mediationi Christi: 
“Ecquis vero fiduciam in praesidio et ope Virginis 
tantopere collocatam, putare velit et arguere nimiam ? 
Certissime quidem perfecti Conciliatoris nomen et par- 
tes alii nulli conveniunt quam Christo, quippe qui unus, 
homo idem et Deus, humanum genus summo Patri in 
gratiam restituerit: Unus Mediator Dei et hominum 
homo Christus Jesus, qui dedit redemptionem semetip- 
sum pro omnibus (3). At vero si nihil prohibet, ut 
docet Angelicus, aliguos alios secundum quid dici me- 
diatores inter Deum et homines, prout scilicet coope- 
rantur ad unionem cum Deo dispositive et ministeria- 
liter (4), cujusmodi sunt angeli sanctique coelites, pro- 
phetae et utriusque testamenti sacerdotes, profecto 
ejusdem gloriae decus Virgini excelsae cumulatius con- 
venit, Nemo etenim unus cogitari quidem potest qui re- 
conciliandis Deo hominibus parem atque illa operam 
vel unquam contulerit vel aliquando sit collaturus. 
Nempe ipsa ad homines in sempiternum ruentes exi- 
tium Servatorem adduxit, jam tum scilicet quum pa- 
cifici sacramenti nuntium, ab Angelo in terras allatum, 
admirabili assensu, loco totius humanae naturae (5) 
excepit : ipsa est de gua natus est Jesus, vera scilicet 
ejus Mater, ob eamque causam digna et peraccepta 
ad Mediatorem Mediatrix’’, Fidentem; t. 5, p. 88-90. 


9 


Christus “ unus cum sit ‘* Mediator Dei et hominum ", 
suam sibi Matrem adsciscere voluit peccatorum advo- 


(3)-F- Tim, 11, 5,°6. 
(4) III P., q. XXVI, art. 1, 2. 
(5) etl Pq. XOX, an 1, 

catam fgratiaeque ministram ac  mediatricem...”. 
Pius XI, Miserentissimus Redemptor ; Acta Ap. Sed., 
t, 20, 1928, p. 178. 
Vide : Dispensatio gratiarum, Ministra. 


Mediatrix Ecclesiz. 


“In mysteriis denique gloriae quae consequuntur, 
idem magnae Virginis benignissimum munus confirma- 
tur, re ipsa uberius. Gloriam Filii de morte triumphan- 
tis in tacita delibat laetitiae : sedes autem superas re- 
petentem materno affectu prosequitur : at, coelo digna, 
detinetur in terris, exorientis Ecclesiae solatrix optima 
et magistra, quae profundissimam divinae sapientiae, 
ultra quam credi valeat, penetravit abyssum (1). Quo- 
niam vero humanae reparationis sacramentum non ante 
perfectum erit quam promissus a Christo Spiritus 
Sanctus advenerit, ipsam idcirco in memori Cenaculo 
contemplamur, ubi simul cum Apostolis pro eisque 
postulans inennarrabili gemitu, ejusdem Paracliti am- 
plitudinem maturat Ecclesiae, supremum Christi do- 
num, thesaurum nullo tempore defecturum ”. Jucunda 
semper ; t. 4, p. 122. 


‘Nam inde (i. e. ab Assumptione), divino consilio, 
sic illa coepit advigilare Ecclesiae, sic nobis adesse et 
favere mater, ut quae sacramenti humanae redemptio- 
nis patrandi administra fuerat, eadem gratiae ex illo 
in omne tempus derivandae esset pariter administra, 
permissa ei poene immensa potestate". Adjutricem 
populi ; t. 4, p. 240, 


be . * . . 
Et quoniam munerum divinorum, quibus homo su- 
pra naturae ordinem perficitur ad aeterna, fundamen- 


(1) S. Bernardus, De XII Praerogativis B. M. V., n. 3. 

tum et caput, est fides, ad hanc ideo assequendam salu- 
tariterque excolendam jure extollitur arcana quaedam 
ejus (B. M. V.) actio, quae Auctorem dedit fidei, quae- 
que ob fidem beata est salutata : Nemo est, o sanctissi- 
ma, qui Dei cognitione repleatur, nisi per te ; nemo est 
gui salvetur, nisi per te, o Deipara ; nemo, qui donum 
ex misericordia consequatur, nisi per te (2). Neque is 
nimius certe videbitur qui affirmet, ejus maxime ductu 
auxilioque factum ut sapientia et instituta evangelica, 
per asperitates offensionesque immanes, progressione 
tam celeri ad universitatem nationum pervaserint, novo 
ubique justitiae et pacis ordine inducto. Quod quidem 
sancti Cyrilli Alexandrini animum et orationem permo- 
vit, ita Virginem alloquentis : Per te Apostoli salutem 
Gentibus praedicarunt..., per te Crux pretiosa celebra- 
tur toto orbe et adoratur..., per te fugantur daemones, 
et homo ipse ad coelum revocatur ; per te omnis crea- 
tura idolorum errore detenta, conversa est ad agnitio- 
nem veritatis ; per te fideles homines ad sanctum bap- 
tisma pervenerunt, atque ecclesiae sunt ubivis gentium 
fundatae (3). — Quin etiam sceptrum orthodoxae fi- 
dei, prout idem collaudavit doctor (4), praestitit illa 
valluitque : quae fuit ejus non intermissa cura ut fides 
catholica perstaret firma in populis atque integra et 
fecunda vigeret ’, Adjufricem populi ; t. 4, p. 240. 


 Quapropter non vere minus quam splendide Eccle- 
sia et Patres gratulantur Mariae: Ave, os perpetuo 
eloguens Apostolorum, Fidei stabile ftirmamentum, 
propugnaculum Ecclesiae immotum (5) ; Ave, per quam 
inter unius sanctae catholicae atque apostolicae Eccle- 

(2) S. Germanus constantinop., or. II in dormit. B. M. V. 

(3) Hom. contra Nestorium. 

(4) 1b. 

(5) Ex hymno Graecor. Ax&tiotoc. 

siae cives descripti sumus (6) ; Ave, fons divinitus sca- 
turiens, e quo divinae sapientiae fluvii, purissimis ac 
limpidissimis orthodoxiae undis defluentes, errorum 
agmen dispellunt (7) ; Gaude, quia cunctas haereses 
sola interemisti in universo mundo (8). Adjutricem 
populi ; t. 4, p. 242. 


Unitas Ecclesiae a Maria speratur : ‘' Mariae fiden- 
dum, Mariae supplicandum ! Ut enim christianas inter 
nationes una fidei professio concordes habeat mentes, 
una perfectae caritatis necessitudo copulet voluntates, 
hoc novum exoptatumque Religionis decus, sane quam 
illa poterit virtute sua ad exitum maturare, Ecquid 
autem non velit efficere, ut gentes, quarum maximam 
conjunctionem Unigena suus impensissime a Patre fla- 
gitavit, quasque per unum ipse Baptisma ad eamdem 
haereditatem salutis, pretio immenso partam, vocavit 
eo omnes in admirabili ejus lumine contendant unani- 
mes ? Ecquid non impendere ipsa velit bonitatis provi- 
dentiaeque, tum ut Ecciesiae, Sponsae Christi, diutur- 
nos de hac re labores soletur, tum ut unitatis bonum 
perficiat in christiana familia, quae suae Maternitatis 
insignis est fructus ?”’ Adjutricem populi ; t. 4, p. 242. 


“Quae vere christiana fraternitatis affectio, in 
omni vigens Ecclesiae memoria, praecipuam virtu- 
tem consuevit petere ex Deipara, tamquam fautrice op- 
tima pacis et unitatis. Eam sanctus Germanus constan- 
tinopolitanus his vocibus orabat: Christianorum me- 
mento, qui servi tui sunt : omnium preces commenda, 
spes omnium adjuva ; tu fidem solida, tu ecclesias in 


(6) S. Joannes Damasc., Or. in annunc. Dei Genitricis, n. 9. 

(7) S. Germanus Constantinop., Or. in Deip. praesentatione, 
n, 14, : 

(8) In off. B. M, V. 


unum conjunge (9). Sic adhuc est Graecorum ad eam 
obtestatio : O purissima, cui datum accedere ad Filium 
tuum nullo metu repulsa, tu eum exora, o sanctissima, 
ut mundo pacem impertiat et eamdem ecclesiis omnibus 


_mentem adspiret: atque omnes ‘magnificabimus 

te (10) ". Adjutricem populi ; t. 4, p. 244. 


 Ttaque permagnum unitatis christianae praesidium 
divinitus oblatum est in Maria''.Adjutricem populi ; 
t. 4, p. 246. 


 Quum nos quotidie acrius ad agendum impellat id 
votum, quod ex divino Christi Jesu corde concepi- 
mus, initae dissidentium reconciliationis fovendae, in- 
telligimus quidem hanc praestantissimam unitatem 
nulla re melius parari posse et adstringi quam sancta- 
rum precum virtute... Deque valida in idem depreca- 
tione Matris ejus sanctissimae, illustre documentum in 
historia est apostolica, In qua commemoratur primus 
Discipulorum coetus, promissam almi Spiritus ampli- 
tudinem magna spe flagitans et exspectans ; simulque 
Mariae praesentia comprecantis singulariter comme- 
moratur : Hi omnes erant perseverantes unanimiter in 
oratione cum Maria matre Jesu (11). Ut igitur eam, 
tamquam ad unitatis fautricem et custodem eximiam, 
recte se Ecclesia exoriens precando adjunxit, id simil1- 
ter his temporibus per orbem catholicum fieri peroppor- 
tunum est.,."". Fidentem ; t. 5, p. 94. 


Regressus dissidentium a B. Virgine petendus : '' Vo- 
lumus.., consociationem ipsam de necessitate monere 
humiles multasque Omnipotenti Deo praesertim in 
Aufgustissimo Eucharistiae Sacramento latenti preces 


(9) Or. hist. in dormit. Deiparae. 


(10) Men. V maii, @zotoxtoy post od. IX de S. Irene V. M. 
(11) Act., I, 14. 

effundendi ac Deiparam Virginem exorandi quibus fiat 
ut omnes Orientis dissidentes ad Romanum Pontifi- 
cem quamprimum revertantur ’, Breve Cum divini pa- 
storis ; t. 5, p. 258. 

Vide etiam supra, n, 149. 


Pius X pro Ecclesia maxima beneficia a B. Virgine 
exspectat atgue ex ejus intercessione jam collata pro- 
clamat : ‘ Ecquis enim occulta gratiarum munera nu- 
meranda percenseat, quae Deus Ecclesiae, concilia- 
trice Virgine, hoc toto tempore impertiit ? Quae si prae- 
terire quis malit, quid de vaticana synodo existiman- 
dum tanta temporis opportunitate habita ; quid de in- 
erranti pontificum magisterio tam apte ad mox eruptu- 
ros errores adserto ; quid demum de novo et inauditu 
pietatis aestu, quo ad Christi Vicarium, colendum co- 
ram, fideles ex omni genere omnique parte jam diu 
confluunt ? An non miranda Numinis providentia in 
uno alteroque Decessore Nostro, Pio videlicet ac 
Leone, qui turbulentissima tempestate, ea, quae nulli 
contigit, pontificatus usura, Ecclesiam sanctissime 
administrarunt ? Ad haec, vix fere Pius Mariam ab ori- 
gine labis nesciam fide catholica credendam indixerat, 
quum in oppido Lourdes mira ab ipsa Virgine ostenta 
fieri coepta : exinde molitione ingenti et opere magni- 
fico Deiparae Immaculatae excitatae aedes ; ad quas, 
quae quotidie, divina exorante Matre, patrantur pro- 
digia, illustria sunt argumenta ad praesentium homi- 
num incredulitatem profligandam. Tot igitur tanto- 
rumque beneficiorum testes, quae, Virgine benigne im- 
plorante, contulit Deus quinquagenis annis mox ela-- 
bendis ; quidni speremus propiorem esse salutem nos- 
tram quam cum credidimus ?”’ Ad diem illum, 2 Febr. 
1904 ; t. 1, p. 72. 

Vide : Mater Ecclesiae 

Meritum. 


Sic tale fastigium gloriae, ut nemo alius nec homo 
nec angelus, obtinebit, quia cum ipsa nemo erit virtu- 
tum promeritis conferendus” (Gallice : parce que per- 
sonne ne pourra lui étre comparé pour le mérite et la 
vertu"’, Magnae Dei Matris ; t. 3, p. 150. 


“Quod Mariae praesidium orando quaerimus, hoc 
sane, tamquam in fundamento, in munere nititur con- 
ciliandae nobis divinae gratiae, quo ipsa continenter 
fungitur apud Deum, dignitate et meritis acceptissi- 
ma....”’ Jucunda semper ; t. 4, p. 120. 


Gloria ejus coelestis respondet dignitati ejus ac me- 
rito ; ‘‘ Ad haec vero dici vix potest quantum amplitu- 
dinis virtutisque tunc accesserit, quum ad fastigium 
coelestis gloriae quod dignitatem ejus claritatemque 
meritorum decebat, est apud Filium assumpta"’. Adju- 
tricem populi ; t. 4, p. 238-240. 


Meret de congruo quod Christus de condigno pro- 
meruit ; ‘‘ quoniam universis sanctitate praestat (Ma- 
ria) conjunctioneque cum Christo, atque a Christo ad- 
scita in humanae salutis opus, de congruo, ut aiunt, 
promeret nobis quae Christus de condigno promeruit”’. 
Pius X, Ad diem illum; p. 80. 


Promeruit B. Virgo ut fieret dispensatrix omnium 
gratiarum ; ‘’ Ex hac autem Mariam inter et Christum 
communione dolorum ac voluntatis, promeruit illa ut 
reparatrix perditi orbis dignissime fieret (1), (Gal- 
lice: Marie mérita trés légitimement de devenir la 
réparatrice de l’humanité déchue), atque ideo univer- 
sorum munerum dispensatrix quae nobis Jesus nece et 
sanguine comparavit ', Pius X, Ad diem illum; p. 78. 


(1) Eadmeri Mon., De Excellentia Virg. Mariae, c. IX. 

Ministra. 


"Donec enim spiritus precum effunditur super do- 
mum David et super habitatores Jerusalem, in spem 
certam adducimur, fore ut aliquando propitiet Deus, 
Ecclesiaeque suae miseratus vicem, audiat tandem pre- 
ces obsecrantium per Eam, quam ipse coelestium gra- 
tiarum voluit esse administram’’. Superiore anno ; t. 1, 
p. 278. 


“Nam inde (ab Assumptione), divino consilio, sic 
illa coepit advigilare Ecclesiae, sic nobis adesse et fa- 
vere mater, ut quae sacramenti humanae redemptionis 
patrandi administra fuerat, eadem fgratiae ex illo in 
omne tempus derivandae esset pariter administra, per- 
missa ei poene immensa potestate’’. Adjutricem po- 
puli; t, 4, p. 240, 


“in domo Elisabethae administra charismatum divi- 
norum apparet’’, Fidentem; t. 5, p. 90. 


“Nec dubiis honoris significationibus Unigenitus Dei 
Filius sanctissimam matrem est prosecutus. Nam et dum 
privatam in terris vitam egit, ipsam adscivit utriusque 
prodigii administram quae tunc primum patravit : alte- 
rum gratiae, quo ad Mariae salutationem exultavit in- 
fans in utero Elisabeth ; alterum naturae, quo aquam 
in vinum convertit ad Canae nuptias'’. Augustissimae 
Virginis ; t. 5, p. 168. 


".,,estque princeps largiendarum gratiarum mini- 
stra’. Pius X, Ad diem illum ; p. 80. 


suam sibi Matrem adsciscere voluit peccatorum ad- 
vocatam gratiaeque ministram ac mediatricem”. 
Pius XI, Miserentissimus Redemptor ; Acta Ap. Sed., 
t. 20, 1928, p. 178, 


Vide : Dispensatio gratiarium, Mediatrix. 

Mulier. 


Mulier amicta sole (Apoc., XII, 1): “ Signum ma- 
gnum, sic apostolus Joannes demissum sibi divinitus 
visum enarrat, signum magnum apparuit in coelo : mu- 
lier amicta sole, et luna sub pedibus ejus, et in capite 
ejus corona stellarum duodecim (1). Nullus autem 
ignorat, mulierem illam Virginem Mariam significasse, 
quae caput nostrum integra peperit. Sequitur porro 
Apostolus : Et in utero habens clamabat parturiens, et 
cruciabatur ut pariat (2), Vidit igitur Joannes sanctis- 
simam Dei Matrem aeterna jam beatitate fruentem, et 
tamen ex arcano quodam partu laborantem, Quonam 
autem partu ? Nostréim plane, qui exilio adhuc, ad per- 
fectam Dei caritatem sempiternamque felicitatem gi- 
gnendi adhuc sumus, Parientis vero labor studium at- 
que amorem indicat, quo Virgo, in coelesti sede, vigi- 
lat assiduaque prece contendit ut electorum numerus 
expleatur ’, Pius X, Ad diem illum; t. 1, p. 86-88. 


Patrona Bone Mortis. 


‘ Quodsi hac plane de causa, quas e Redemptionis 
thesauro gratias omne genus percipimus, eae ipsius 
Perdolentis Virginis veluti e manibus ministrantur, ne- 
mo non videt, sanctum hominum decessum ab Ea ipsa 
exspectandum esse, quandoquidem praecipuo hoc dono 
Redemptionis opus in unoquoque hominum efficienter 
perpetuumque in modum completur, Liquet item, Vir- 
ginem Perdolentem, utpote quae, a Jesu Christo uni- 
versorum hominum Mater constituta, eos tamquam in- 
finitae caritatis testamento sibi relictos acceperit offi- 
ciumque tuendae spiritualis eorum vitae materna beni- 

(1) Apoc. XII, 1. 

(2) Apoc, XII, 2. 

gnitate expleat, facere non posse quin carissimis ex 


adoptione filtis eo temporis momento studiosius opitu- 
letur, quo de eorum salute ac sanctitate agitur in sem- 
piternum aevum confirmanda, Quare Ecclesia ipsa 
pluribus liturgicis precibus a B. Maria Virgine effla- 
gitat, ut hominibus instante morte conflictantibus mise- 
ricors adsit ; constantissima vero apud christifideles 
opinio est, diuturno probata experimento, quotquot 
eadem Virgine utantur Patrona, eos haud esse in aeter- 
num perituros ", Benedictus XV, Litterae Apostol., [n- 
ter sodalicia ; Acta Apost. Sed., t. 10, 1918, p. 182. 


“ Negue enim is mortem oppetat sempiternam, cui 
Beatissima Virgo, praesertim in discrimine ultimo, ad- 
fuerit. Quae Doctorum Ecclesiae sententia, christiani 
populi sensui congruens perpetuoque comprobata ex- 
perimento, ea potissimum causa innititur, quod Virgo 
Perdolens redemptionis opus cum Jesu Christo partici- 
pavit, et constituta hominum Mater, eos, sibi veluti 
testamento divinae caritatis commendatos, amplexa 
sit filios amantissimeque tueatur. Qua in re diutius 
commorari non attinet, quandoquidem fel. rec, deces- 
sor Noster Benedictus XV, Litteris Apostolicis Inter 
sodalicia die XXII mensis martii MCMXVIII datis, 
aptissimis eam verbis explanavit"’. Pius XI, Litterae 
Apostol. Explorata res ; Acta Apost. Sed., t. 15, 1923, 
p. 104-105, Cfr. supra, n, 119, et infra, n. 192, 

Vide : Privilegium Sabbatinum. 


Patrona Missionum. 


“ Neque is nimius certe videbitur qui affirmet, ejus 
maxime ductu auxilioque factum ut sapientia et insti- 
tuta evangelica, per asperitates offensionesque imma- 
nes, progressione tam celeri ad universitatem nationum 
pervaserint novo ubique justitiae et pacis ordine in- 
ducto "'. Adjutricem populi ; t. 4, p. 240.- 

‘‘ Jam reliquum non est, nisi ut vos omnes, Venera- 
biles Fratres, quotquot per catholicum orbem pastora- 
lis muneris et sollicitudines et solacia Nobiscum parti- 
cipatis, denuo hortemur, velitis iis, quas diximus, arti- 
bus praesidiisque sacras Missiones adjuvare, ut eae- 
dem, quasi quadam renovatione virium, messem in 
posterum afferant multo uberiorem, Communibus au- 
tem benigne adrideat faveatque coeptis sanctissima 
Regina Apostolorum Maria, quae, cum homines  uni- 
versos in Calvaria habuerit materno animo suo com- 
mendatos, non minus eos fovet ac diligit, qui se fuisse 
ab Christo Jesu redemptos ignorant, quam qui ipsius 
redemptionis beneficiis fruuntur feliciter". Pius XI, 
Rerum Ecclesiae ; Act, Ap. Sed., t. 18, 1926, p. 82-83. 

Vide : Mater hominum, Mediatrix Ecclesiae. 


Pietas. 


Exhortatur Pontifex ad pietatem erga Mariae: 
 Agite vero, Venerabiles Fratres ; quantum nobis cu- 
rae est et Mariae et honos et societatis humanae salus, 
tantum studere populorum in Magnam Virginem alere 
pietatem, augere fiduciam". Supremi Apostolatus ; 
Clee peclc, 

Vide : Cultus, Devotio, Fiducia, etc. 


Potentia. 


 Revera primaevae labis expers Virgo, adlecta Dei 
Mater, et hoc ipso servandi hominum generis consors 
facta tanta apud Filium gratia et potestate valet, ut 


majorem nec humana nec angelica natura assecuta um- 


191, 


quam sit, aut assequi possit’’. Supremi Apostolatus ; 
t. 1, p. 216. 


“ dignitate ac meritis acceptissima, longeque Caeli- 

tibus sanctis omnibus potentia antecellens". Jucunda . 
semper ; t, 4, p. 120. 


Fundamentum habet in maternitate divina: " Eam 
demum Matrem Dei invocamus ; ex qua dignitate ex- 
celsa quid non pro nobis peccatoribus certissime expos- 
cat, quid non speremus in omni vita et in agone spiritus 
ultimo ? '’ Jucunda semper ; t. 4, p, 126. 


" Tanta enim Mariae est magnitudo, tanta, qua apud 
Deum pollet, gratia, ut qui opis egens non ad illam con- 
fugiat, is optet nullo alarum remigio volare ’, Augustis- 
simae Virginis Mariae ; t. 5, p. 174. 

Vide : Cognitio, Fiducia, Gloria, etc. 


Predestinatio. 


“eo namque illustrius menti apparebat quanto illa 
esset et amore et honore digna, quam Deus ipse amavit 
et dilexit primus, atque ita dilexit, ut unam ex univer- 
sitate rerum sublimius evectam amplissimisque orna- 
tam muneribus sibi adjunxerit matrem’’, Magnae Dei 
Matris ; t. 3, p, 138. 


“Eam ab aeterno ordinavit (Deus) ut Mater Verbi 
fieret humanam carnem assumpturi ; ideoque inter om- 
nia, quae essent in triplici ordine naturae, gratiae, glo- 
riaeque pulcherrima, ita distinxit, ut merito eidem Ec- 
clesia verba illa tribuerit: Ego ex ore Altissimi pro- 
divi primogenita ante omnem creaturam”’ (1). Augus- 
tissimae Virginis Mariae ; t. 5, p. 166, 


Privilegium Sabbatinum. 


Hujus sensus panditur : “ Satius ducimus eos hortari 
qui sodalitatibus iisdem (i. e. a Virgine Maria a 


(1) Eccl., XXIV, 5. 

Monte Carmelo nuncupatis) nomen dederunt, ut perse- 
veranti studio haereant iis omnibus quae praescripta 
sunt ad lucrandas concessas Indulgentias in primisque 
maximas illas quae Sabbatinae dicuntur. Diligentes 
enim se diligit Virgo, nec quisquam sperare jure potest 
se eam habituram adjutricem in morte, nisi in vita 
ejus inierit gratiam tum abstinendo a culpa, tum quid- 
piam praestando quod cedat in ejus honorem”. 
Pius XI, Epist. Petis tu; Act. Ap. Sed., t. 14, 1922, 
p. 274. 


Prophetiz. 
Vide supra, n, 16, 


Proto-evangelium. 


Ubi volvi primum coepere saecula, lapsis in cul- 
pam humani generis auctoribus infectisque eadem labe 
posteris universis, quasi pignus constituta est instau- 
randae pacis ac salutis"’. Augustissimae Virginis Ma- 
riae ; t. 5, p. 166-168, 


‘Hinc porro in Scripturis sanctis, quotiescumque de 
futura in nobis gratia prophetatur ; toties fere Servator 
hominum cum sanctissima ejus Matre conjungitur.., 
Mariam utique, serpentis caput conterentem prospicie- 
bat Adam, obortasque maledicto lacrymas tenuit”’. 
Pius X, Ad diem illum ; t. 1, p. 74. 


Pius X, sua cum facit verba Dionysii Carthusiani, 
mulierem in Proto-evangelio annuntiatam, Mariam esse 
tenet: “ Horremus, sic rei causam egregie explicavit 
Dionysius Carthusianus, horremus enim mulierem, 
guae caput serpentis erat contritura, quandoque ab eo 
contritam, atque diaboli filiam fuisse matrem Domini 
fateri” (1), Pius X, Ad diem illum ; t. 1, p. 82. 

Vide supra, n, 96, 


(1) I Sent., d. I, q. 1. 

Refugium Peccatorum. 


‘‘Nemo etenim unus cogitari quidem potest qui re- 
reconciliandis Deo hominibus parem atque illa operam 


vel unquam contulerit vel aliquando sit collaturus ”. 
Fidentem ; t. 5, p. 90. 


“suam sibi Matrem adsciscere voluit peccatorum 
advocatam”’. Pius XI, Miserentissimi Redemptor ; vide 
supra, n. 74, 

Vide: Mater hominum, Mater Ecclesiae, Mater Mi- 
sericordiae, etc. 


Regina. 


Regina est Maria, sicut Rex est Christus : '’ Quod 
autem pollicita sancte est (i. e, sese Dei ancillam, ejus 
dum fit mater, prompto animo edicendo et devovendo), 
id alacris sancte praestat, jam tum perpetua cum Jesu 
filio, ad gaudia ad lacrimas, communione vitae instituta. 
Sic tale fastigium gloriae, ut nemo alius nec homo nec 
angelus, obtinebit, quia cum ipsa nemo erit virtutum 
promeritis conferendus; sic eam superi et mundani 
regni manet corona, quod invicta futura sit regina mar- 
tyrum ; sic in coelesti Dei civitate per aeternitatem 
omnem coronata assidebit ad Filium, quod constanter 
per omnem vitam constantissime in Calvaria, redun- 
dantem tristitia calicem sit cum illo exhaustura ”, 
Magnae Dei Matris ; t. 3, p. 150, 


“ Sedet Ille (Christus) ad dexteram Majestatis in 
excelsis (Hebr., I, 3) ; Maria vers adstat regina a 
dextris ejus, tutissimum cunctorum periclitantium per- 
fugium et fidissima auxilia‘trix, ut nihil sit timendum ni- 
hilque desperandum ipsa dtic2, ipsa auspice, ipsa pro- 
pitia, ipsa protegente” (1). Pius X, Ad diem illum; 
p. 80. 


(1) Pius IX, Bulla Ineffabilis. 

“ quaeque (B. V.) universorum Regina stellante ibi 
(in Paradiso) corona praefulget"’. Fidentem; t. 5, 
p. 86. 

Vide : Dominium. 


Regina Apostolorum : “ Communibus autem benigne 
arrideat faveatque coeptis sanctissima Regina Aposto- 
lorum Maria...’. Pius XI, Rerum Ecclesiae; Acta 
Apost. Sed., t. 18, 1926, p. 83. Vide supra n. 142, 


Regina Apostolorum est B. Virgo: * Hujus igitur 
singularis muneris et laboriosi (i. e. Matris hominum, a 
Christo moriente designatae) partes ea (i, e. Maria) 
suscepit obiitque magnanima, consecratis in Cenaculo 
auspiciis, Christianae gentis, primitias jam tum sancti- 
monia exempli, auctoritate consilii, solatii suavitate, 
efficacitate sanctarum precum admirabiliter fovit ; 
verissime quidem mater Ecclesiae atque magistra et 
regina Apostolorum, quibus largita etiam est de divinis 
oraculis quae conservabat in corde suo”. Adjutricem 
populi ; t. 4, p. 238, 


Regina Cleri: Pius X sodalitatem commendat Ma- 
riae Immaculatae sub titulo Regina Cleri, concedit 
eidem sodalitati facultatem adjungendi Litaniis invo- 
cationem : Regina Cleri, ora pro nobis, concedit indul- 
gentiam quoties haec invocatio recitabitur, Epist. Qui 
Beatissima ; Actes..., t. 4, p. 226. 


Relationes ad SS. Trinitatem. 


Relatio Mariae ad Patrem et Verbum et Spiritum 
Sanctum : * Benedice (vostro servo) l’eterno Padre, che 
vi scelse in modo particolare per Figlia, benedice il 
Verbo Incarnato, che vestendosi dell’ umana natura 
nel vostro purissimo seno vi fece sua Madre ; bene- 
dice 1] divino Spirito che vi volle sua Sposa. Benedice, 


209. 


210. 


a iso 


esalta e ringrazia la Trinita augusta che vi prescelse e 
predilesse tanto da innalzarvi su tutte le creature alla 
pitt sublime altezza ". Ex prece B. Mariae Virgini, repa- 
rationis causa, quam Pius X indulgentiis ditavit, die 
22 jan. 1914; Acta Ap. Sed., t. 6, 1914, p. 108. 


Sponsa Verbi: Ad mysticum connubium, quod Ver- 
bum cum humano genere initurus erat, Maria generis 
humani personam gerebat ideoque consensum dedit : 
Filius Dei aeternus, quum, ad hominis redemptionem 
et decus, hominis naturam vellet suscipere, eaque re 
mysticum quoddam cum universo humano genere initu- 
rus esset connubium, non id ante perfecit quam liberri- 
ma consensio accessisset designatae Matris, quae ipsius 
generis humani personam quodammodo agebat, ad eam 
illustrem verissimamque Aquinatis sententiam: Per 
annuntiationem exspectabatur consensus Virginis, 


loco totius humanae naturae” (1). Octobri mense ; t. 3, 
p. 96. 


Sponsa Spiritus Sancti: ‘ Quae ipisi (i. e. Virgini 
Beatissimae) rationes cum Spiritu Sancto intercedant 


intimae admirabilesque, probe nostis ; ut Sponsa ejus 


immaculata merito nominetur. Ipsius deprecatio Vir- 
ginis multum profecto valuit et ad mysterium Incarna- 
tionis et ad ejusdem Paracliti in Apostolorum coronam 
adventum, Communes igitur preces pergat ipsa suffra- 
gio suo benignissima roborare, ut in universitate natio- 
num tam misere laborantium divina rerum prodigia per 
almum Spiritum feliciter instaurentur, quae vaticina- 
tione Davidica sunt celebrata : Emitte Spiritum tuum 
et creabuntur, et renovabis faciem terrae” (2). Divi- 
num illud munus ; t. 5, p. 164. 


(1) I P., q. XXX, a. 1. 
(2) Ps. CIII, 30. 

Reparatrix. 


“Ex hac autem Mariam inter et Christum commu- 
nione dolorum ac voluntatis, promeruit illa ut repara- 
trix perditi orbis dignissime fieret’’ (1). Pius X, Ad 
diem illum ; p. 78. 


“Virgo Dei Parens benignissima quae, cum Jesum 
nobis Redemptorem ediderit, aluerit, apud crucem hos- 
tiam obtulerit, per arcanam cum Christo conjunctio- 
nem ejusdemque gratiam omnino singularem, Repara- 
trix item exstitit pieque appellatur”’. Pius XI, Miseren- 
tissimus Redemptor”’ ; Acta Apost. Sed., t. 20, 1928, 
p. 178. 


 Excipias quaesumus, benignissime Jesu, B. Virgine 
Maria Reparatrice intercedente, voluntarium hujus 


expiationis obsequium..."’ Pius XI, Precatio piacularis 
ad sacratissimum Cor Jesu; Acta Apost. Sed., t. 20, 
1928, p. 179. 


Vide etiam : Consors Redemptoris, Coredemptrix. 


Rosarium. 


Est devotio B. Virgini gratissima : ‘’ [llud est mani- 
festum quam sibi laetabile accidat, videre nos et au- 
dire dum honestissimas petitiones pulcherrimasque 
laudes rite nectimus in coronam, Quod enim, ita com- 
precando, debitam Deo reddimus et optamus gloriam ; 
quod nutum voluntatemque ejus unice exquirimus per- 
ficiendam ; quod ejus extollimus bonitatem et munifi- 
centiam, appellantes Patrem ac munera praestissima 
indigni rogantes : hisce mirifice delectatur Maria, vere- 
que in pietate nostra Magnificat Dominum, digna si- 
quidem precatione alloquimur Deum, quum oratione 
Dominica alloquimur, 


(1) Eadmeri Mon., De Excellentia Virg. Mariae, c. IX. 

Ad ea vero quae in hac expetimus, tam per se recta 
et composita, tamque congruentia cum christiana fide, 
spe, caritate, addit pondus commendatio quaedam, 
Virgini quam gratissima. Nam cum voce nostra, vox 
ipsa consociari videtur Jesu Filii ; qui eamdem orandi 
formulam conceptis verbis tradidit auctor, praecepitque 
adhibendam : Sic ergo vos orabitis (1). Nobis igitur ta- 
lem praeceptionem, Rosarii ritu, observantibus propen- 
siore illa voluntate, ne dubitemus, officium suum, sol- 
liciti amoris plenum, impendet; haec autem mystica 
precum serta facili ipsa vultu accipiens, bene largo 
munerum praemio donabit”, Jucunda semper ; t. 4, 
p. 126, 


Gratissima est deprecatio Beatae Virgini: ‘ Alia est 
praeterea laus quae acceptiora apud ipsam ea certa fa- 
ciat et praemio digniora. Quum enim ternum mysterio- 
rum ordinem pia memoria replicamus, inde testatior a 
nobis exstat gratae erga ipsam affectio voluntatis ; ita 
nimirum profitentibus, numquam nos expleri beneficio- 
rum recordatione, quibus salutem ipsa nostram inexple- 
bili est caritate complexa, Tantarum autem monumenta 
rerum frequenter in ejus conspectu diligenterque cele- 
brata, vix adumbrare cogitando possumus quali bea- 
tam ejus animam usque novae laetitiae voluptate per- 
fundant, et quos in ea sensus exsuscitent providentiae 
beneficientiaeque maternae"’. Jucunda semper ; t. 4, 
p. 128, 


Excellentia Rosarii praedicatur : “ Itaque, si insisti- 
mus hortari quod non semel idem hortati sumus, nemo 
mirabitur vestrum, quippe qui, intelligitis, quanti refe- 
rat, Rosarii Marialis apud christianos florere consuetu- 
dinem, optimeque nostis, eam esse hujus ipsius spiri- 


(1) Matth., VI, q. 

tus precum, de quo loquimur, partem et formam quam- 
dam pulcherrimam, eamdemque convenientem tempo- 
ribus, usu facilem, utilitate uberrimam”. Quod Aucto- 
ritate Apostolica ; t. 2, p. 60, 


_" Jamvero ad violatum Dei numen placandum, ad 
eamque afferendam quae misere laborantibus opus est 
sanationem, nihil sane valuerit melius quam pie perse- 
veranterque precandi officium, modo sit cum studio et 
actione christianae vitae conjunctum : quod utraque in 
parte ducimus per mariale Rosarium potissime asse- 
quendum ". Magnae Dei Matris ; t. 3, p. 140-142. 


Excellentia asseritur : ‘* Ergo Rosarium Mariae Vir- 
ginis, in quo apte utiliterque habentur conjuncta et exi- 
mia precationis formula in idoneum fidei conservandae 
instrumentum et insigne specimen perfectae virtutis, 
dignum plane est quod veri nominis christianis sit 
frequenter in manibus piaque recitatione et medita- 
tione colatur "’. Magnae Dei Matris ; t. 3, p. 150. 


Excellentiam Rosarii extulerunt Romani Pontifices : 
“Sic Urbanus IV quotidie per Rosarium christiano 
populo bona provenire testatus est. Sixtus IV hunc 
orandi ritum ad honorem Dei et Virginis, et ad immi- 
nentia mundi pericula propulsanda opportunum ; 
Leo X adversus haeresiarchas et gliscentes haereses 
institutum, et Julius II] Romanae Ecclesiae decorem 
dixerunt, Itemque de eo sanctus Pius V, hoc, inquit, 
orandi modo evulgato, coepisse fideles iis meditatio- 
nibus accensos, iis precibus inflammatos, in alios viros 
repente mutari, haeresum tenebras remitti, et lucem 
catholicae fidei aperiri. Demum Gregorius XIII, Rosa- 
rium a beato Domenico ad iram Dei placandam et Bea- 
tae Virginis intercessionem implorandam fuisse insti- 
tutum ", Supremi Apostolatus ; t. 3, p. 284. 

’ In rosarii prece praecipua religionis mysteria reco- 
luntur ; ‘‘ Haec rerum plane et admirabilium contexta 
series in fidelium mentes frequenter assidueque revo- 
catur, et fere in conspectu explicata proponitur: id 
quod Rosarium sancte recolentibus aspergit animos 
nova semper quadam pietatis dulcedine, perinde affi- 
ciens et movens, quasi vocem exciperent indulgentissi- 
mae matris, eadem aperientis mysteria multaque salu- 
tariter alloquentis ’. Magnae Dei Matris ; t. 3, p. 146. 


Per preces Rosarii profitemur fidem nostram : * Nam 
per eas quibus intexitur (Rosarium) vocales preces, 
licet expromere ac profiteri fidem in Deum, providen- 
tissimum nostri patrem, in venturi saeculi vitam, in pec- 
catorum remissionem; etiam in mysteria Trinitatis 
augustae, Verbi hominis facti, maternitatis divinae at- 
que alia", Fidentem piumque ; t. 5, p. 92. 


Excellentia elucet ex eo quod propria ejus ratio est 
ut sit ad recte orandum peraptum : * At vero qui rem 
probe reputet, continuo perspiciet quantum in illo effi- 
cacitatis insit, quum ad intendendam mentem et socor- 
diam animi excutiendam, tum ad salutarem de admissis 
dolorem excitandum educendumque spiritum in coeles- 
tia, Quippe ex duobus, ut percognitum est, constat Ro- 
sarium, distinctis inter se conjunctisque, meditatione 
mysteriorum et acta per vocem precatione, Quocirca 
hoc genus orandi peculiarem quamdam hominis atten- 
tionem desiderat ; qua nimirum, non solum mentem ad 
Deum modo aliquo dirigat, verum in rebus consideran- 
dis contemplandisque ita versetur, ut etiam documen- 
ta capiat melioris vitae omnisque alimenta pietatis. 
Neque enim iisdem rebus majus quidquam aut mira- 
bilius est, in quibus fidei christianae vertitur summa ; 
quarum lumine ac virtute, veritas et justitia et pax, 
novo in terris rerum ordine laetissimisque cum fructi- 
bus, processerunt '’, Jucunda semper ; t. 4; p. 128. 

Est orandi modus vel indoctorum ingeniis accommo- 
datus: “Cum hoc illud cohaeret, quemadmodum 
eaedem res gravissimae cultoribus Rosarii proponan- 
tur; eo videlicet modo qui ingeniis vel indoctorum 
accommodate conveniat. Est enim sic institutum, non 
quasi proponantur capita fidei doctrinaeque conside- 
randa, sed potius veluti usurpanda oculis facta et re- 
colenda ; quae iisdem fere atque acciderunt locis, tem- 
poribus, personis, oblata, eo magis tenent animos uti- 
liusque permovent. Quod autem haec a teneris vulgo 
sunt indita animis et impressa, ideo fit ut, singulis 
enunciatis mysteriis, quisquis vere est orandi studiosus, 
nulla prorsus imaginandi contentione, sed obvia cogi- 
tatione et affectu per ea discurrat abundeque sibi imbi- 
bat, largiente Maria, rorem gratiae supernae"’, Jucun- 
da semper ; t. 4, p. 128, 


Gignit admirationem consiliorum divinorum de Vir- 
gine ad salutem hominum : “' Hujusmodi precibus my- 
steriisque, qui omni diligentia et fide vacaverit, fieri 
certe nequit ut non in admirationem rapiatur de divinis 
in magna Virgine consiliis ad communem gentium sa- 
lutem ". Jucunda semper ; t. 4, p. 126. 


In Rosario expressum est munus B. Virginis Media- 
tricis gratiarum : “Hoc vero munus (conciliandae no- 
bis divinae gratiae, quo ipsa (B. Virgo) continenter fun- 
gitur apud Deum) in nullo fortasse orandi modo tam 
patet expressum quam in Rosario ; in quo partes quae 
fuerunt Virginis ad salutem hominum procurandam sic 
recurrunt, quasi praesenti effectu explicatae"’. Jucun- 
da semper ; t, 4, p. 120. 


Devotio utilissima ad spiritum fovendum pietatis : 
* Curandum est igitur, ut luctuosis hisce Ecclesiae 
temporibus Marialis rosarii consuetudo studiose pieque 

servetur, eo praecipue quod hujusmodi preces cum ita 
sint compositae ut omnia ex ordine salutis nostrae 
mysteria recolant, maxime sunt ad fovendum pietatis 
spiritum comparatae '’. Superiore anno ; t. 1, p. 280. 


Fructus virtutum hujus devotionis describuntur : 
 Quae fideles mysteria augusta si pia commentatione 
ex ordine recolant et contemplentur, mirum quantum 
adjumenti trahere sibi possunt tum ad fidem alendam 
et ab ignorantia aut errorum peste tutandam, tum etiam 
ad virtutem animi relevandam et sustinendam. Hoc 
etenim modo orantis cogitatio et memoria, fidei lumine 
praelucente, ad ea mysteria jucundissimo studio ferun- 
tur, in eisque et defixae et decurrentes, satis admirari 
non queunt restitutae humanae salutis inemarrabile 
opus, tam largo pretio rerumque tantarum serie con- 
fectum : tum vero animus super his caritatis divinae 
argumentis amore et gratia exardescit, spem confirmat 
et auget ; cupidus arrectusque ad coelestia proemia, 
iis a Christo parata qui se ad ipsum miratione exempli 
et communione dolorum adjunxerint '’, Octobri mense ; 
t. 3, p. 100, 


Fructus Rosarii proponuntur : Sic enim Nobis per- 
suasissimum est religionem Rosarii, si tam rite colatur, 
ut vim insitam virtutemque proferat suam, utilitates, 
non singulis modo, sed omni etiam reipublicae esse 
mMaximas parituram”’, Laetitiae sanctae ; t. 3, p. 244. 


Efficacia ejus ad regnum Christi ampliticandum : 
“Sed praecipu¢ ad regnum Christi amplificandum 
uberiora Nobis adjumenta ex Rosarii virtute exspecta- 
mus", Adjutricem populi ; t. 4, p. 238. 


Remedium est contra mala Ecclesiae : “ Igitur cum 
cum sacra haec precandi formula tantopere Virgini 
grata esse dignoscatur, eaque ad Ecclesiae populique 

christiani defensionem et ad divina beneficia publice 
privatimque impetranda apprime conferat ; mirum non 
est, eximiis' eam praeconiis alios quoque Decessores 
Nostros efferre atque augere studuisse’’. Supremi 
Apostolatus ; t. 1, p. 218. 


Remedium contra mala praesentis temporis : ‘' Con- 
tra haec (mala praesentis temporis) curatio petatur a 
Rosario, quod simul certo precum ordine constat et pia 
mysteriorum Christi Servatoris et Matris commenta- 
tione ''. Laetitiae sanctae ; t. 3, p. 246, 


Remedium contra mala quibus afflicatur Ecclesia : 
“ Coelestibus auxiliis,., majorem quotidie in modum in- 
diget saeculum ; praesertim quum late sint multa qui- 
bus afflictetur Ecclesia, juri suo libertatique adversis : 
multa quae civitatibus christianis prosperitatem et pa- 
cem funditus labefactant. Jamvero ad ea demerenda 
auxilia spem Nos plurimam in Rosario habere sitam, 
rursus affirmateque profitemur. Utinam sanctae huic 
pietati pristinus ubique honor, secundum vota, redda- 
tur haec in urbibus et villis, in familiis et officinis, apud 
primores et infimos, adametur et colatur, non secus 
ac praeclara christianae professionis tessera opti- 
mumque praesidium divinae propitiandae clemen- 
tiae ', Jucunda semper ; t. 4, p. 130. 


Preces peropportunae ad dissidentium reditum a 
B. Virgine obtinendum : Hac autem ipsa mysteriorum 
crebra fidelique recordatione quum ea (Maria) non 
possit non jucundissime affici, et misericordia in ho- 
mines, longe omnium matrum optima, non commoveri, 
idcirco diximus Rosarii precem peropportunam fore ut 
fratrum causam dissidentium apud ipsam oremus, Ad 
spiritualis maternitatis ejus officium proprie id atti- 
net’. Adjutricem populi ; t. 4, p. 246. 

Sacramenta. 


Baptismus : Inducit Leo XIII S. Cyrillum Alexandri- 
drinum sic Deiparam alloquentem : “ Per te fideles ho- 
mines ad sanctum baptisma pervenerunt”’ (1). Ad- 
jutricem populi ; t. 4, p. 240. 


Eucharistia ; Pius X, die 30 Dec. 1905, concessa in- 
dulgentia tercentorum dierum, sequentem piam conse- 
cravit invocationem ;: ‘‘ Domina nostra Sanctissimi Sa- 
cramenti, ora pro nobis’, Acta Sanctae Sed., t. 38, 
1905-1906, p. 412. Cir. Acta Apost. Sed., t. 6, p. 379. 


Sacrificium Crucis. 


Beatae Virginis erat hostia in cruce oblata: “ Quid 
vero quum consideret, sanguinem Christi causa nostra 
profusum ac membra in quibus ille Patri vulnera ac- 
cepta, nostrae pretia libertatis, ostendit, non aliud ea 
esse nisi carnem et sanguinem Virginis ? siquidem, 
caro Jesu est caro Mariae ; et quamvis gloria resurrec- 
tionis fuerit magnificata, eadem tamen carnis mansit et 
manet quae suscepta est de Maria” (1). Fidentem; 
t.5- p90: 


Partes quas habuit B. V. in Christi sacrificii assignat 
Pius X: “Ad haec, Deiparae sanctissimae non hoc 
tantum in laude ponendum est quod nascituro ex hu- 
manis membris Unigenito Deo carnis suae materiam 
ministravit (2), qua nimirum saluti hominum compara- 
retur hostia ; verum etiam officium ejusdem hostiae 
custodiendae nutriendaeque, atque adeo, stato tem- 
pore, sistendae ad aram. Hinc Matris et Filii numquam 


(1) Hom. contra Nestorium. 
(1) De Assumpt. B. M. V., c. V, inter opp. S. Augustini. Nota 
hoc non esse opus authenticum, 


(2) S. Beda ven., L. IV, in Luc., XI, 

dissociata consuetudo vitae et laborum, ut aequé in 
utrumque caderent Prophetae verba : Defecit in dolore 
vita mea, et anni mei in gemitibus (Ps, XXX, 11). 
Quum vero extremum Filii advenit, stabat juxta Cru- 
cem Jesu Mater ejus, non in immani tantum occupata 
spectaculo, sed plane gaudens quod Unigenitus suus 
pro salute generis humani offerretur, et tantum etiam 
compassa est, ut, si fieri potuisset, omnia tormenta quae 
Filius pertulit, ipsa multo libentius sustineret’’ (3). 


Pius X, Ad diem illum ; p. 78, 


‘quae (Virgo Dei Parens), cum Jesum nobis Re- 
demptorem ediderit, aluerit, apud crucem hostiam ob- 
tulerit...’’ Pius XI, Miserentissimus Redemptor ; vide 
supra n, 74, 


Sanctitas. 


” guoniam universis sanctitate praestat (Maria) con- 
junctioneque cum Christo..."" Pius X, Ad diem illum ; 
p. 80. 

Vide : Gratiae Plenitudo. 


Scientia. 


*.,,coelo digna, detinetur in terris, exorientis Ec- 
clesiae solatrix optima ef magistra, quae profundissi- 
mam divinae sapientiae, ultra quam credi valeat, pene- 
travit abyssum” (1). Jucunda semper ; t. 4, p. 122. 

Vide : Cognitio. 


Sedes Divine Sapientiz. 


“ Neque dubium cuiquam erit, quantum redundet in 


(3) S. Bonaventura, J Sent. d. 48, ad Litt., dub. 4. 


(1) S. Bernard., de XII praecrogativis B. M. V., n. 3. 

eamdem Dei Genitricem de promeritis venerabilium 
Ecclesiae Patrum et Doctorum, qui veritati catholicae 
tuendae vel illustrandae operam tam egregiam dede- 
runt. Ab ea namque, sapientiae divinae Sede, grato 
ipsi fatentur animo copiam consilii optimi sibi deflu- 
xisse scribentibus ; ab ipsa propterea, non a se, nequi- 
tiam errorum esse devictam”. Adjutricem populi ; 
t. 4, p. 242, 


Verba, quibus S. Germanus Constantinop. Mariam 
gratulatur, Leo XIII sua facit: “ Ave, fons divinitus 
scaturiens, e quo divinae sapientiae fluvii, purissimis et 
limpidissimis orthodoxiae undis defluentes, errorum 
agmina dispellunt’’ (1). Adjutricem populi; t. 4, 
p. 242, 


Sequestra. 


Vide: Dispensatio gratiarum, Mediatrix. 


Via ad Christum. 


Nullus iter certius et expeditius ad homines cum 
Christo conjungendos et ad adoptionem filiorum conse- 
guendam guam Maria: “ Nam cui exploratum non sit 
nullum, praeterquam per Mariam, esse certius et expe- 
ditius iter ad universos cum Christo jungendos, perque ~ 
illum perfectam filiorum adoptionem assequendam ut 
simus sancti et immaculati in conspectu Dei ? Profecto 
si vere Mariae dictum : Beata quae credidisti, quoniam 
perticientur ea quae dicta sunt tibi a Domino (1), ut 
nempe Dei Filium conciperet pareretque ; si idcirco il- 
lum excepit utero, qui Veritas natura est, ut novo or- 
dine, nova nativitate generatus... invisibilis in suis, visi- 


(1) Or. in Deip. praesentatione, n. 14. 
()elacreie4 5: 

bilis fieret in nostris (2) : quum Dei Filius, factus homo, 
auctor sit ef consummator fidei nostrae ; opus est om- 
nino sanctissimam ejus Matrem mysteriorum divino- 
rum participem ac veluti custodem agnoscere, in qua, 
tamquam in fundamento post Christum nobilissimo, 
fidei saeculorum omnium extruitur aedificatio. 

Quid enim ? An non potuisset Deus restitutorem hu- 
mani generis ac fidei conditorem alia, quam per Virgi- 
nem, via impertiri nobis 7 Quia tamen aeterni provi- 
dentiae Numinis visum est ut Deum-Hominem per Ma- 
rjam haberemus, quae illum, Spiritu Sancto foecunda, 
suo gestavit utero ; nobis nil plane superest, nisi quod 
de Mariae manibus Christum recipiamus ’. Pius X, Ad 
diem illum ; t. 1, p. 74. 


Maria ducit ad Christum cognoscendum: “ Per 
Virginem autem, atgue adeo per illam maxime, aditum 
fieri nobis ad Christi notitiam adipiscendam, nemo pro- 
fecto dubitabit qui etiam reputet unam eam fuisse ex 
omnibus, quacum Jesus, ut filium cum matre decet, 
domestico triginta annorum usu intimaque consuetu- 
dine conjunctus fuit- Ortus miranda mysteria, nec non 
Christi pueritiae, atque ‘llud in primis assumptionis hu- 
manae naturae, quod fidei initium atque fundamen- 
tum est, cuinam latius patuere quam Mariae ? Quae 
quidem non ea modo conservabat conferens in corde 
suo quae Bethlehem acta, quaeve Hierosolymis in tem- 
plo Domini; sed Christi consiliorum particeps occul- 
tarumque voluntatum, vitam ipsam Filii vixisse dicen- 
da est. Nemo itaque penitus ut illa Christum novit ; 
nemo illa aptior dux et magister ad Christum noscen- 
dum’’, Pius X, Ad diem illum ; p. 74-76. 


Maria via ad notitam Christi et ad vitam cujus Chris- 


(2) S. Leo M., Serm. 2 “de Nativ. Domini”, c. II. 

tus est initium: " Hinc porro.,, nullus etiam hac Vir- 
gine efficacior ad homines cum Christo jungendos, Si 
enim, ex Christi sententia, haec est autem vita aeterna : 
ut cognoscant te, solum Deum verum, et quem misisti 
Jesum Christum (3) ; per Mariam vitalem Christi noti- 
tiam adipiscentes, per Mariam pariter vitam illam fa- 
cilius assequimur, cujus| fons et initium Christus” 
Pius X, Ad diem illum ; p. 76. 


246. Est certissima via ad notitiam et amorem Christi: 
‘His positis, ut ad propositum redeamus, cui Nos non 
jure recteque affirmasse videbimur, Mariam, quae a 
Nazarethana domo ad Calvariae locum assiduam se 
Jesu comitem dedit, ejusque arcana cordis ut nemo 
alius novit, ac thesauros promeritorum ejus materno 
veluti jure administrat, maximo certissimoque esse ad- 
jumento ad Christi notitiam atque amorem ?” Pius X, 
Ad diem illum ; p. 80. 


247. "Si igitur Virgo beatissima Dei simul atque homi- 
num parens est, ecquis dubitet eam omni ope adniti ut 
Christus, caput corporis Ecclesiae (4}, in nos sua mem- 
bra, quae ejus sunt munera infundat, idque cumprimis 
ut eum noscamus et uf vivamus per eum?” (5). Pius X, 
Ad diem illum ; p. 78. 


(3) Jo., XVII, 3. 
(4) Coloss., I, 18. 
(5) I Joan., IV, 9. 


INDEX BIBLIOGRAPHICUS. 


I, — Auctores a nobis citati. 


Acta Apostolicae Sedis. 

Acta Sanctae Sedis. 

B, Albertus Magnus. In Luc. Op. omn., ed. Vivés, t, 22; Pa- 
risiis, 1894. 

M. Bauerle, O, M. Cap. Lehre des hl. Bonaventura iiber das 
Gnadenvolmass der Gottesmutter, apud Franziskanische Stu- 
dien, t. 12, 1925. 

Benedictus XV, Litterae Apostolicae Inter Sodalicia, 22 Mar- 
tii 1918; Locarni, 3 Jan. 1919; Illustriores inter Sacras 
Aedes, 28 Martii 1919; Communes litteras, 10 Aprilis 1919. 
— Oratio gallica die 6 Aprilis 1919, post solemnem lectio- 
nem decreti quo duo miracula per intercessionem B. Joan- 
nae de Arc obtenta, atque ad hujus canonizationem propo- 
sitt, ut authentica declarabantur. 

L. Billot, De Verbo Incarnato ; ed. 7, Romae, 1927. 

J, Bittremieux, De Mediatione universali B. M. Virginis quoad 
gratias ; Brugis, Beyaert, 1926. — Het Princiep van Maria’s 
deeiname aan het werk onzer zaliging ; Leuven, 1927 (ex- 
cerptum ex De Standaard van Maria, Leuven, t. 7, 1927). 

S. Bonaventura, Sermo 4 de Annunt. B. M. V. Op. omh., ad 
Claras Aquas, t. 9. 

J. M. Bover, La Mediacién universal de la Virger Maria en las 
Encicli¢as de Leon XIII} Barcelona, 1925, — Catecismo po- 
pular sobre la mediacién universal de Maria; Letida, Aca- 
demia Mariana, 1927, 

A, Deneffe, S. J., apud Scholastik, 1927, p, 427. _ De Mariae 


in ipso opere redemptionis cooperatione, apud Gregoria- 
num, t, 8, 1927, p. 5. 

de T’Serclaes, Le Pape Leon XIII; Paris-Lille, 1894. 

La Documentation Catholique. 

G, Esser, Die Gnadenfiille der Allerseligsten Jungfrau Maria 
nach der Lehre des seligen Albertus der Gr., apud Linzer 
Quartalschrift, 1881. 

Friethoff, O. P., apud Divus Thomas (Freiburg), t. 5, 1927. 

Mgr Grabmann, Die Lehre des heiligen Thomas von Aquin von 
der Kirche als Gotteswerk ; Regensburg, Manz, 1903. 

Al. Janssens, De heilige Maagd en Moeder Gods Maria. II, 
Theotocos. Brussel, Standaard-Boekhandel, 1928. 

Léon XIII, Lettres Apostoliques de S. S. Léon XIIl, Ency- 
cliques, Brefs, etc.; Paris, Maison de la Bonne Presse, rue 
Bayard, 5 (s. d.), 7 tomes, 

Leo XIII, Encyclicae Adjutricem populi, 5 Sept. 1895 ; Aman- 
tissimae voluntatis, 14 Aprilis 1895; Augustissimae Virginis, 
12 Sept. 1897; Diuturni temporis, 5 Sept. 1898 ; Divinum il- 
lud munus, 9 Maii 1897; Fidentem piumque, 20 Sept. 1896 ; 
Jucunda semper, 8 Sept. 1894; Laetitiae Sanctae, 8 Sept. 
1893; Magnae Dei Matris, 7 Sept. 1892; Octobri mense, 
22 Sept. 1891 ; Paterna caritas, 25 Junii 1888; Parta huma- 
no, 8 Sept. 1901; Quanquam pluries, 5 Aug. 1889; Supe- 
riore anno, 30 Aug, 1884; Supremi Apostolatus, 7 Sept. 1883. 

— Litterae Apostolicae Providae Matris, 5 Maii 1895. 

— Epistola encyclica Quod autoritate apostolica, 22 Dec. 
1885; Lettre a propos du cinquantenaire de la définition 
dogmatigue de I’Immaculée Conception, 26 Maii 1903. 

— Breve Cum divini pastoris, 25 Maii 1898. 

— Constitutio Ubi primum, 2 Oct. 1898. 

— Ad Sanctissimam Virginem pro Anglis precatio. 

III. Lépicier, Tractatus de Beatissima Virgine Maria Matre 
Dei; ed. 5; Romae, Officina typographica via Ezio 19, 1926. 

Minges, Compendium theologiae dogmaticae specialis, pars 
prior ; Ratisbonae, Pustet, 1921. 


— 165 — 

Miller, S. J., apud Zeitschrift fir katholische Theologie, 
t, 51, 1927. 

Pius IX, Bulla Ineffabilis. 

Pie X, Actes de Pie X, Encycliques, Motu proprio, Brets, Allo- 
cutions, Actes de Dicastéres, etc., t. 1; Paris, 5, rue Bayard 
(s. d.). 

Pius X, Encyclica Ad diem illum, 2 Febr. 1904; Epistola Qui 
Beatissima, In festo Ascensionis Domini 1908. 

Pius XI, Encyclicae Rerum Ecclesiae, 28 Febr. 1926; Mise- 
rentissimus Redemptor, 8 Maii 1928. 

— Litterae Apostolicae Galliam, Ecclesiae filiam, 2 Martii 
1922 ; Explorata res, 2 Febr. 1923; Cognitum sane, 14 Jan. 
1926. 

— Epistola Petis tu, 18 Martii 1922, 

— Precatio peculiaris ad Sacratissimum Cor Jesu. 

Pseudo-Augustinus. De Assumptione B. M. Virginis; Migne, 
Patr. Lat., t. 40. 

S. Thomas, Summa Theologica, II-II P.; III P. 


Il. — Auctores precipui a Summis Pontificibus 
citati. 


1. A Leone XIII; 


S, Anselmus, Or. XLVII. 

S. Augustinus, De Assumptione B. M. V. (inter opera non 
genuina), 

S. Bernardinus Senensis, Serm. VI in festis B. M. V. de An- 
nunc. 


S. Bernardus, Serm, de temp. in Nativ. B. V. “ De Aquaeduc- 
tu”; De XII Praerogativis B. M. V.; Serm. II in Advent. 


Dom. 
S, Cyrillus Alexandrinus, Hom. contra Nestorium. 
S. Germanus Constantinopolitanus, Or. IJ in Dormitionem B. 


M. V.; Or. in Deiparae Praesentatione. 


16 ne 


S. Irenaeus, Contra Valent. 

S. Joannes Damascenus, Serm. 1 de Nativit. Virginis ; Or. in 
Annunc. Dei Genitricis. 
Liturgia Armenorum; Hymnis Graecorum Axdétotog ; Of- 
ficium Graecum, VIII Dec. ®cotoxfoy ; Officium B. 

MERE 

S. Tharasius, Or. in praesent Deiparae. 

S. Thomas, Summa Theol. II-I] P.; III P.; Opusc. VIII 
super Salut, Angelic. 

Trident. Concil, 


2. A Pio X: 


S. Ambrosius, De Virginibus. 

S. Augustinus, Lib, de Virginitate. 

S. Beda Vener., In Lucam. 

S. Bernardinus Senensis, Quadrag. de Evangelio aeterno, 
serm. X. 

S. Bonaventura, In I Sent. 

Dionysius Carthusianus, Jn III Sent. 

Eadmerus, De Excellentia Virginis Mariae. 

S. Leo Magn, Serm. 2 de Nativ. Domini. 

Pius IX, Bulla Ineffabilis. 


INDEX RERUM. 


Procemium 
Pars prior. — Doctrina 


Caput I. — De praedestinatione B. M. Virginis ac de ejus 
Maternitate divina, tum in se tum ut fundamento prae- 
rogativarum ipsius . 

Excellentia divinae Maternitatis . 
Sanctitas B, M. Virginis . 
Plenitudo gratiae 


Meritum, gloria ac potentia . 


Caput II. — De notionibus in generali Matris et Consortis 
Redemptoris, Matris hominum et Mediatricis atque 
de nexu inter haec et Maternitatem divinam . 
Triplex respectus muneris B. Virginis in oeconomia 
nostrae salutis . Fle i ics Naw ore haha 
Quae ut eadem obviantur in Consortio, Maternitate homi- 
num ac Mediatione 

Diversitas quaedam indigitatur . 

Objectio 

Confertur conceptus Matris Dei cum conceptu Consor- 
tis Christi 

Ratio cur Consors Christi, Mater hominum ac Mediatrix 
debuit esse Mater Dei . 

Confertur conceptus Matris Dei cum conceptu Matris 
hominum ac Mediatricis 

Objectio 


Caput III, — De munere B, M. Virginis Consortis Redemp- 

toris ; 

Principia maternitatis divinae, consortii Redemptoris 
ac recirculationis 

Consortii munus a Leone XIII aequivalenter asseritur. 

Hoc principium legit Leo XIII in Traditione et in Proto- 
evangelio 

Testimonia expressa de consortii munere , 

Hujus consortii muneris universalitas 

Muneris consortis aspectus quidam particulares 

Consortium in excellentia 

Consortium in redemptione et in sacrificio Christi . 

Consortium in dominio et regno . 


Consortium in merito 


Caput IV. — De munere B, M, Virginis Matris hominum . 

B. Virgo quia Consors Redemptoris etiam Mater ho- 
minum ° é 

Leo XIII, hanc Maternitatem docens, ad Traditionem 
appellat je Sgt ite eto ee a ee ; 

B, Virgo Mater nostra est quia est Mater Christi . 

B. Virgo Mater nostra fuit declarata dum Cruci adstabat. 

B, Virgo compatiendo facta est Mater nostra . ; 

B. Virgo per verba Christi morientis declarata fuit 
Mater nostra 

Perpenduntur verba Christi ex parte Ejus qui loquitur, 
eorum ad quos loquitur et ejus de quo loquitur. 

Universalitas hujus muneris . 


Sensus ab ipsa S, Scriptura intentus . 


Caput V. — De munere B, M. Virginis Mediatricis . 

Notio Mediatricis 

Titulus generaliter acceptus . 

B. Virgo Mediatrix est, inquantum ad gratias acquiren- 


das cooperata est . 


ea 
B. Virgo ratione consensus in Incarnationem Mediatrix 

B. Virgo Mediatrix est ratione cooperationis in dispensa- 
tione gratiarum 

Expressa testimonia . : 

Sententia successorum Leonis XIII . 

Fundamenta hujus doctrinae marialis 

Ipsa Scriptura nobis exhibet Mariam constanter cum 
Christo associatam , 

Ipsa Scriptura hoc munus B. M. Virginis innuit, ubi non 
semel memorat hanc ejus cooperationem in collatione 
gratiarum ac donorum . 

Ad ipsum principium consortii hic ex professo provo- 
candum est 

Ex ipsa cooperatione Mariae in acquisitione gratiarum 
induci potest ejus cooperatio in earumdem distributione 

Ex maternitate B, M. Virginis erga homines idem profluit 

Ex eadem maternitate erga homines simul ac ex visione 
beatifica idem eruitur . 

Ex dominio regali B. M. Virginis idem probatur 

Ultimo loco in ipsius Traditionis testimoniis fundat Pon- 
tifex doctrinam suam . 

Notamina quinque. Primo, dispensationem gratiarum 
esse munus B,. Virginis 

Hoc munus est ex decreto Dei . 

Objectum hujus muneris est universalissimum . 

Convenientissime Deus contulit B. Virgini hoc munus, 
neque illud offendit excellentiam Christi 

Duplex titulus B. Virgini tribuitur . 


Caput VI, — De B. M. Virgine Mediatrice Ecclesiae . 
Titulus mediatricis Ecclesiae 

Contulit B. Virgo ad ortum Ecclesiae . 

Contulit B, Virgo ad diffusionem Ecclesiae . 


B, Virginis praesidium pro unitate Ecclesiae . 


Caput ‘VII. — De intercessione ac invocatione B. M. Vir- 

B. Virgo Mediatrix est ratione etiam intercessionis suae. 74 
Intercessio B. Virginis exsuperat intercessionem aliorum 
Sanctorum ieee an eR ee ee ene ae Siete 16 


Utrum doceatur cooperatio per causalitatem instrumen- 

Mater Dei et quia Consors Redemptoris. . . . 78 
Invocanda B, Virgo quia Mater nostra . . . . . 719 
Diversitas quoad modum et ritum datur in invocatione 
B. Virginis et invocatione aliorum sanctorum,. . . 80 
Cultus B. Virginis non adversatur dignitati Dei. .— . 81 
Ipsius Pontificis erga B. Virginem devotio. . . . 82 

Sequestra ; °. - 
Via ad Christum . 

